അരുണാചല് അതിര്‍ത്തിയിലെ ഗ്രാമനിര്‍മാണത്തില് ഇന്ത്യയെ വെല്ലുവിളിച്ച് ചൈന - Pravasishabdam\nHome News International അരുണാചല് അതിര്‍ത്തിയിലെ ഗ്രാമനിര്‍മാണത്തില് ഇന്ത്യയെ വെല്ലുവിളിച്ച് ചൈന\nബെയ്ജിങ്: അരുണാചല് പ്രദേശ് അതിര്‍ത്തിയില് ഗ്രാമനിര്‍മാണ വിവാദത്തില് പ്രതികരണവുമായി ചൈനീസ് വിദേശകാര്യ മന്ത്രാലയ വക്താവ് ഹുആ ചുന്‍യിംഗ്. ചൈന ഗ്രാമനിര്‍മാണം നടത്തുന്നത് സ്വന്തം പ്രദേശത്തിനുള്ളില് നിന്നാണെന്നും അതിനെ എതിര്‍ക്കാന് ആര്‍ക്കും അവകാശമില്ലെന്ന് ചൈന വ്യക്തമാക്കി. ‘സാന്‍ഗാന് (ടിബറ്റ്) മേഖലയിലെ ചൈനയുടെ നിലപാട് കൃത്യമാണ്. ചൈന ഒരിക്കലും അരുണാചല് പ്രദേശ് എന്ന് വിളിക്കുന്ന സ്ഥലത്തെ അംഗീകരിച്ചിട്ടില്ല. നിര്‍മാണപ്രവര്‍ത്തനങ്ങളില് അസ്വാഭാവികമായി ഒന്നുമില്ല. സ്വന്തം ഭൂമിയിലാണ് നിര്‍മാണം നടത്തുന്നത്. അത് സാധാരണമാണ്.’ -ചൈന പറയുന്നു.ചൈന ഇന്ത്യയുടെ ബലഹീനത മനസിലാക്കിയിട്ടുണ്ടെന്നായിരുന്നു രാഹുല് ഗാന്ധി പറഞ്ഞത്.\nഎന്നാല് കഴിഞ്ഞ ദിവസമാണ് ചൈന അരുണാചലില് പുതിയ ഗ്രാമം നിര്‍മിക്കുന്നയെന്ന വാര്‍ത്തകള് പുറത്തുവന്നത്. ഇതിന്റെ സാറ്റ്ലൈറ്റ് ദൃശ്യങ്ങളും ദേശീയമാധ്യമങ്ങള് പുറത്തുവിട്ടിരുന്നു. 2019 ഓഗസ്റ്റിലെയും 2020 നവംബറിലെയും ഉപഗ്രഹ ദൃശ്യങ്ങള് സഹിതമായിരുന്നു വാര്‍ത്തകള്. നൂറോളം വീടുകളുള്‍പ്പെടുന്ന ഗ്രാമാണിതെന്ന് ദൃശ്യത്തില് വ്യക്തമാണ്. പതിറ്റാണ്ടുകളായ ഇന്ത്യയും ചൈനയും തമ്മില് തര്‍ക്കം നിലനില്‍ക്കുന്ന മേഖല കൂടിയാണിത്. അരുണാചല് തെക്കന് ടിബറ്റിന്റെ ഭാഗമാണെന്നാണ് ചൈന അവകാശപ്പെടുന്നത്.\nഅതേസമയം, വിഷയത്തില് കൃത്യമായ പ്രതികരണം നടത്താന് കേന്ദ്രസര്‍ക്കാര് ഇതുവരെ തയ്യാറായിട്ടില്ല. ഇന്ത്യന് ഭൂപ്രദേശം സംരക്ഷിക്കാന് ആവശ്യമായതെല്ലാം ചെയ്യുമെന്ന് മാത്രമായിരുന്നു സര്‍ക്കാര് മറുപടിയെന്ന് എന്‍ഡിടിവി റിപ്പോര്‍ട്ട് ചെയ്തിരുന്നു. സംഭവത്തില് കേന്ദ്ര സര്‍ക്കാറിനെതിരെ വിമര്‍ശനവുമായി കോണ്‍ഗ്രസ് രംഗത്തെത്തിയിരുന്നു. ചൈന ഇന്ത്യയുടെ ബലഹീനത മനസിലാക്കിയിട്ടുണ്ടെന്നായിരുന്നു രാഹുല് ഗാന്ധി പറഞ്ഞത്.\nPrevious articleമലപ്പുറത്ത് രണ്ട് കുട്ടികള് കുളത്തില് മുങ്ങി മരിച്ചു\nNext articleമരണപ്പെട്ട ഭര്‍ത്താവിന്റെ ബീജത്തിന്റെ അവകാശം ഭാര്യയ്ക്ക് മാത്രമെന്ന് കൊല്‍ക്കത്ത ഹൈക്കോടതി


June 26, 2018 , .\nറഷ്യയെ വീഴ്ത്തി യുറഗ്വായ് ഗ്രൂപ്പ് ചാമ്പ്യന്‍മാര്\nസമാര: ആതിഥേയരായ റഷ്യയെ വീഴ്ത്തി യുറഗ്വായ് ഗ്രൂപ്പ് ചാമ്പ്യന്‍മാര്. എതിരില്ലാത്ത മൂന്നു ഗോളുകള്‍ക്കാണ് യുറുഗ്വായുടെ വിജയം. ലൂയി സ്വാരസ് (10), എഡിസന് കവാനി (90) എന്നിവര്‍ക്കു പുറമെ റഷ്യന് താരം ഡെനിസ് ചെറിഷേവിന്റെ സെല്‍ഫ് ഗോളും (23) യുറഗ്വായെ വിജയത്തിിലെത്തിച്ചു. ഈ വിജയത്തോടെ മൂന്നു മല്‍സരങ്ങളും ജയിച്ച് ഒന്‍പതു പോയിന്റുമായാണ് യുറഗ്വായ് ഗ്രൂപ്പു ചാമ്പ്യന്‍മാരായത്.\nറഷ്യന് താരം സ്‌മോള്‍നിക്കോവ് ചുവപ്പുകാര്‍ഡ് കണ്ട് പുറത്തുപോയതിനാല് 10 പേരുമായാണ് റഷ്യ ഭൂരിഭാഗം സമയവും കളിച്ചത്. ടൂര്‍ണമെന്റിലെ ആദ്യ തോല്‍വി പിണഞ്ഞ റഷ്യ രണ്ടാം സ്ഥാനക്കാരായും പ്രീക്വാര്‍ട്ടറില് കടന്നു.\nസ്‌പെയിനും പോര്‍ച്ചുഗലും ഉള്‍പ്പെടുന്ന ഗ്രൂപ്പ് ബിയിലെ രണ്ടാം സ്ഥാനക്കാരാണ് പ്രീക്വാര്‍ട്ടറില് യുറഗ്വായുടെ എതിരാളികള്. ബി ഗ്രൂപ്പിലെ ചാമ്പ്യന്‍മാരെയാണ് റഷ്യ പ്രീക്വാര്‍ട്ടറില് നേരിടുക.\nസമനിലക്കുരുക്കിലും വീഴാതെ പോര്‍ച്ചുഗല് (1-1); ഇറാന് പുറത്തേക്ക്\nസരന്‍സ്‌ക്: ഇന്‍ജുറി ടൈമില് ലഭിച്ച പെനല്‍റ്റി കിക്കിലൂടെ പോര്‍ച്ചുഗലിനെ തളച്ച് ഇറാന് സമനില പിടിച്ചെടുത്തു(1-1). ക്രിസ്റ്റ്യാനോ റൊണാള്‍ഡോ പെനല്‍റ്റി കിക്ക് പാഴാക്കിയ ആവേശപ്പോരാട്ടത്തില് വെറ്ററന് വിങ്ങര് റിക്കാര്‍ഡോ കരെസ്മ(45ാം മിനിറ്റ്) പോര്‍ച്ചുഗലിനു വേണ്ടിയും പെനല്‍റ്റി കിക്ക് ലക്ഷ്യത്തിലെത്തിച്ച് അന്‍സാരിഫര്‍ദ്(90+3) ഇറാനു വേണ്ടിയും ഗോള് നേടി. ഇതോടെ ഗ്രൂപ്പ് ബിയില് അഞ്ച് പോയിന്റുമായി പോര്‍ച്ചുഗല് നോക്കൗട്ടിലേക്ക് മുന്നേറി. നാല് പോയിന്റുള്ള ഇറാന് പുറത്തേക്കും. ഗോള് ശരാശരിയില് മുന്നിലുള്ള സ്‌പെയിനാണ് ഗ്രൂപ്പില് ഒന്നാമത്.\nകളിയുടെ ആദ്യ പകുതിയില് കരെസ്മ നേടിയ ഗോളില്‍ത്തൂങ്ങി പോര്‍ച്ചുഗല് രക്ഷപ്പെടുമെന്നു തോന്നിച്ച ഘട്ടത്തിലാണ് ഇറാന് പെനല്‍റ്റിയിലൂടെ സമനില പിടിച്ചത്. അവാസാന നിമിഷങ്ങളില് തീര്‍ത്തും പരുക്കുനായ കളിയില് റൊണാള്‍ഡോയടക്കം പോര്‍ച്ചുഗലിന്റെ നാലു താരങ്ങളും ഇറാന്റെ രണ്ടു താരങ്ങളും മഞ്ഞക്കാര്‍ഡ് കണ്ടു. മരണപോരാട്ടത്തിനിറങ്ങിയ പോര്‍ച്ചുഗല് തുടക്കം മുതല് ആക്രമിച്ചാണ് കളിച്ചത്. പോര്‍ച്ചുഗല് മുന്നേറ്റം ഇറാന്റെ പ്രതിരോധത്തില് തട്ടിനിന്നതോടെ ഗോള് അകന്നുനിന്നു. എന്നാല് ആദ്യ പകുതി അവസാനിക്കുന്നതിന് മുമ്പ് പോര്‍ച്ചുഗല് ലീഡെടുത്തു.\n53ാം മിനിറ്റില് വിഎആര് തീരുമാനത്തെത്തുടര്‍ന്ന് ലഭിച്ച പെനല്‍റ്റിയാണ് ക്രിസ്റ്റ്യാനോ പാഴാക്കിയത്. റൊണാള്‍ഡോയെ ബോക്‌സില് ഇറാന് ഡിഫന്‍ഡര് വീഴ്ത്തിയതിനെത്തുടര്‍ന്നായിരുന്നു വീഡിയോ പരിശോധന. പോസ്റ്റിന്റെ വലതുമൂല ലക്ഷ്യം വച്ച് റൊണാള്‍ഡോ തൊടുത്ത ഷോട്ട് ഇറാന് ഗോളി അലി റസ ബെയ്‌റന്‍വദ് രക്ഷിക്കുകയായിരുന്നു.\nഇടവേളയ്ക്കു മുന്‍പ് ലഭിച്ച ആദ്യ സുവര്‍ണാവസരം പോര്‍ച്ചുഗല് വിങ്ങര് ജോവോ മരിയ പാഴാക്കുകയായിരുന്നു. പത്താം മിനിറ്റില് ഇടതു ഫ്‌ലാങ്കില്‍നിന്ന് ക്രിസ്റ്റ്യാണനോ തൂക്കിയിട്ടു കൊടുത്ത മനോഹരമായ ക്രോസ് മരിയ പുറത്തേക്കടിച്ചു.\nഈ ലോകകപ്പില് ആദ്യ ഇലവനില് ആദ്യമായി സ്ഥാനം നേടിയ റിക്കാര്‍ഡോ കരെസ്മ പോര്‍ച്ചുഗലിന്റെ താരമായ നിമിഷം. അത്രയും നേരം പിടിച്ചുനിന്ന ഇറാന് പ്രതിരോധ നിരയെ മനോഹരമായി കബളിപ്പിച്ച് 18 വാരയോളം അകലെ നിന്നു തൊടുത്ത ഷോട്ട്. അഡ്രിയന് സില്‍വയ്‌ക്കൊപ്പം പന്തു കൊടുത്തും വാങ്ങിയും രണ്ടു ഡിഫന്‍ഡര്‍മാരെ വെട്ടിച്ചു കയറി വലംകാലന് ബുള്ളറ്റ് ഷോട്ട് വലയിലെത്തിച്ചു(1-0)\nകോര്‍ണറിനിടെ പോര്‍ച്ചുഗല് താരം സെഡ്രിക് സോറസിന്റെ ഹാന്‍ഡ്‌ബോളിന് ലഭിച്ച പെനല്‍റ്റിയാണ് ഇന്‍ജുറി ടൈമില് ഇറാന് സമനില നേടിക്കൊടുത്തത്. വിഎആര് പരിശോധനയ്ക്കു ശേഷം റഫറി അനുവദിച്ച പെനല്‍റ്റി കിക്ക് അന്‍സാരി ഫര്‍ദ് വലയിലെത്തിച്ചു (1-1).


ദക്ഷിണ ഓസ്ട്രേലിയയില് കൊവിഡ് പടരുന്നു; ഇന്ത്യ-ഓസ്ട്രേലിയ ആദ്യ ടെസ്റ്റും ആശങ്കയില് | India vs Australia Fresh Covid outbreak in South Australia, doubts raised over Adelaide Test\nദക്ഷിണ ഓസ്ട്രേലിയയില് കൊവിഡ് പടരുന്നു; ഇന്ത്യ-ഓസ്ട്രേലിയ ആദ്യ ടെസ്റ്റും ആശങ്കയില്\nAdelaide SA, First Published 16, Nov 2020, 6:17 PM\nഇന്ത്യ-ഓസ്ട്രേലിയ ആദ്യ ടെസ്റ്റിന് വേദിയാവേണ്ട അഡ്‌ലെയ്‌ഡില് കൊവിഡ് ക്ലസ്റ്റര് സ്ഥിരീകരിച്ചതിനാല് അയല് സംസ്ഥാനങ്ങള് ദക്ഷിണ ഓസ്ട്രേലിയയുമായുള്ള അതിര്‍ത്തികള് അടച്ചു. അ‍ഡ്‌ലെയ്‌ഡില് നിന്നുള്ള സന്ദര്‍ശകര്‍ക്ക് ക്വീന്‍സ്‌ലനാന്‍ഡ് 14 ദിവസത്തോ ഹോട്ടല് ക്വാറന്‍റീന് നിര്‍ബന്ധമാക്കി.\nഅഡ്‌ലെയ്‌ഡ്: ഇന്ത്യ ഓസ്ട്രേലിയ ആദ്യ ടെസ്റ്റിന് വേദിയാകേണ്ട അഡ്‌ലെയ്ഡിൽ കൊവിഡ് വ്യാപനം രൂക്ഷം. ഓസീസ് നായകന് ടിം പെയിന് അടക്കം കളിക്കാര് ആരോഗ്യമന്ത്രാലയത്തിന്‍റെ നിര്‍ദ്ദേശപ്രകാരം സെല്‍ഫ് ഐസൊലേഷനിലേക്ക് മാറി. ആഭ്യന്തര ടൂര്‍ണമെന്‍റീയ ഷെഫീല്‍ഡ് ഷീൽഡ് കളിച്ച അഞ്ച് ടീമിലെ കളിക്കാര്‍ക്കും പരിശീലകര്‍ക്കും ഉടന് കൊവിഡ് പരിശോധന നടത്തുമെന്നും ക്രിക്കറ്റ് ഓസ്ട്രേലിയ വ്യക്തമാക്കി. അതേസമയം പരമ്പര മുടങ്ങില്ലെന്നാണ് പ്രതീക്ഷയെന്നും അധികൃതര് പറഞ്ഞു.\nഇന്ത്യ-ഓസ്ട്രേലിയ ആദ്യ ടെസ്റ്റിന് വേദിയാവേണ്ട അഡ്‌ലെയ്‌ഡില് കൊവിഡ് ക്ലസ്റ്റര് സ്ഥിരീകരിച്ചതിനാല് അയല് സംസ്ഥാനങ്ങള് ദക്ഷിണ ഓസ്ട്രേലിയയുമായുള്ള അതിര്‍ത്തികള് അടച്ചു. അ‍ഡ്‌ലെയ്‌ഡില് നിന്നുള്ള സന്ദര്‍ശകര്‍ക്ക് ക്വീന്‍സ്‌ലനാന്‍ഡ് 14 ദിവസത്തോ ഹോട്ടല് ക്വാറന്‍റീന് നിര്‍ബന്ധമാക്കി. സ്ഥിതിഗതികള് സസൂഷ്മം നിരീക്ഷിച്ചുവരികയാണെന്ന് ക്രിക്കറ്റ് ഓസ്ട്രേലിയ വ്യക്തമാക്കി. നിലവില് ചെറിയ ക്ലസ്റ്റര് മാത്രമാണ് രൂപപ്പെട്ടിട്ടുള്ളതെന്നും കാര്യങ്ങള് കൈവിട്ട് പോവില്ലെന്നാണ് പ്രതീക്ഷയെന്നും മുന് ഓസ്ട്രേലിയന് പരിശീലകനും നിലവില് ബ്രിസ്ബേന് ഹീറ്റ്സിന്‍റെ പരിശീലനകനുമായ ഡാരന് ലേമാന് പറഞ്ഞു.\nപരമ്പരയില് ഇന്ത്യന് നായകന് വിരാട് കോലി കളിക്കുന്ന ഏക ടെസ്റ്റാണ് അഡ്‌ലെയ്‌ഡിലേത്. ഡേ നൈറ്റ് ടെസ്റ്റാണ് ഇവിടെ നടക്കുക. വിദേശത്തെ ഇന്ത്യയുടെ ആദ്യ ഡേ നൈറ്റ് ടെസ്റ്റാണിത്. നിലവില് 50 ശതമാനം കാണികളെ പ്രവേശിപ്പിക്കാനാണ് തീരുമാനമെങ്കിലും കൊവിഡ് ബാധ കാണികളുടെ എണ്ണം ഗണ്യമായി കുറക്കാന് ഇടയാക്കുമെന്നാണ് ക്രിക്കറ്റ് ഓസ്ട്രേലിയ കരുതുന്നത്. അഡ്‌ലെയ്ഡില് സ്ഥിതിഗതികള് നിയന്ത്രണവിധേയമായില്ലെങ്കില് ആദ്യ ടെസ്റ്റ് സിഡ്നിയിലേക്ക് മാറ്റാനും ആലോചനയുണ്ട്. ഈ മാസം 27ന് സിഡ്നിയില് തുടങ്ങുന്ന ഏകദിന പരമ്പരയോടെയാണ് ഇന്ത്യയയുടെ ഓസീസ് പര്യടനം തുടങ്ങുക\nLast Updated 16, Nov 2020, 6:17 PM


ശ്രീപാദം പൈതൃകമ്യൂസിയത്തിന്‍റെ നിലവാരമുയര്‍ത്തും -മന്ത്രി കെ.സി. ജോസഫ്\nDecember 14, 2013 കേരളം\nതിരുവനന്തപുരം: ശ്രീപാദം കൊട്ടാരത്തിലെ പൈതൃകമ്യൂസിയം അന്താരാഷ്ട്ര നിലവാരമുള്ള പഠനഗവേഷണ സ്ഥാപനമാക്കി മാറ്റുമെന്ന് സാംസ്‌കാരികമന്ത്രി കെ സി ജോസഫ് പറഞ്ഞു. തിരുവനന്തപുരത്ത് ജില്ലാ പുരാവസ്തു പൈതൃക മ്യൂസിയത്തിന്റെ സജ്ജീകരണ പ്രവര്‍ത്തനങ്ങളുടെ ഔപചാരിക ഉദ്ഘാടനം കോട്ടയ്ക്കകത്ത് ശ്രീപാദം കൊട്ടാരത്തില് നിര്‍വ്വഹിക്കുകയായിരുന്നു അദ്ദേഹം.\nസാധാരണക്കാര്‍ക്കും വിദ്യാര്‍ത്ഥികള്‍ക്കും ഗവേഷകര്‍ക്കും ശ്രീപാദം ചരിത്ര പൈതൃകമ്യൂസിയം പ്രയോജനപ്രദമാകുമെന്നും അദ്ദേഹം പറഞ്ഞു. കിഴക്കേകോട്ടയിലെ വികസന പ്രവര്‍ത്തനങ്ങള് നഗരപൈതൃകം സംരക്ഷിച്ചുകൊണ്ടുള്ളതായിരിക്കുമെന്ന് ചടങ്ങില് അദ്ധ്യക്ഷത വഹിച്ച ആരോഗ്യമന്ത്രി വി എസ് ശിവകുമാര് പറഞ്ഞു. കേരളത്തിന്റെ സാസ്‌കാരിക ചരിത്രം പുതിയ തലമുറയ്ക്ക് പകരാന് ഇത്തരം മ്യൂസിയങ്ങള് അത്യാവശ്യമാണെന്നും അദ്ദേഹം പറഞ്ഞു.\nജില്ലാ പഞ്ചായത്ത് പ്രസിഡന്റ് അന്‍സജിത റസല്, സംസ്ഥാന പുരാരേഖാ വകുപ്പ് ഡയറക്ടര് ജെ രജികുമാര്, മ്യൂസിയം മൃഗശാലാ വകുപ്പ് ഡയറക്ടര് ബി ജോസഫ്, സാംസ്‌കാരിക വകുപ്പ് സെക്രട്ടറി റാണിജോര്‍ജ്ജ്, പുരാവസ്തു വകുപ്പ് ഡയറക്ടര് ജി പ്രേംകുമാര്, മ്യൂസിയം എക്‌സിക്യൂട്ടീവ് ഡയറക്ടര് എസ് റയ്മണ് തുടങ്ങിയവര് സംബന്ധിച്ചു.


കുവൈറ്റ് കുടുംബശ്രീയും , ഒദ്ഹാ മാഡവും – YERDU.COM\nകുവൈറ്റ് കുടുംബശ്രീയും , ഒദ്ഹാ മാഡവും\nഅനുഭവം ചെറുകഥ ഹാസ്യം 💦 ബാലസാഹിത്യം\nരണ്ടോ മൂന്നോ കോവിഡ് കേസുകൾ റിപ്പോർട്ട് ചെയ്തതിന് ശേഷമാണ് ഞങ്ങൾ അവസാനമായി ഷോപ്പിംഗിനു പോയത്. ലോക്ക് ഡൌണിൽ ഇളവുകൾ വരുത്തിയപ്പോൾ മുതൽ നിർത്തി വെച്ചിരുന്ന ജുമാ ഡിന്നർ പുനരാരംഭിച്ചു. വലിയ കാര്യമൊന്നുമില്ല കുറച്ചു ബന്ധുക്കളായ സ്ത്രീകൾ ഒന്നിച്ചിരുന്നു തിന്നുന്നു കുടിക്കുന്നു പാട്ട് പാടുന്നു. ആ വേളയിൽ ആണ് ഈ വന്നു കൂടിയ പെണ്ണുങ്ങൾ ആരുടെയൊക്കെ ആരൊക്കെയാണ് എന്ന് ഞങ്ങൾ സൂക്ഷ്മ നിരീക്ഷണം നടത്തി കണ്ടു പിടിക്കുന്നത്. അവർ പെണ്ണുങ്ങളുടെ വസ്ത്രത്തെ പറ്റിസദാ ചർച്ച ചെയ്യുമായിരുന്നു.\nഇത്തരം ഡിന്നർ പാർട്ടികളെ ഞങ്ങൾ കുടുംബ ശ്രീ എന്നാണ് വിളിക്കുന്നത്.\nവൈഫൈ കട്ട് ആകുമെന്നതിനാലും നല്ലൊരു വെള്ളിയാഴ്ച ഉറങ്ങി തീരാൻ പറ്റാത്തത് കൊണ്ടും ഞങ്ങൾക്ക് ഡിന്നറിനു പോകാൻ ഒട്ടും താല്പര്യമില്ലായിരുന്നു.\nഒരു ദിവസം ഇതിൽ നിന്നൊഴിവാകാൻ ഞാൻ കണ്ണ് വേദന ഉണ്ടെന്ന് കള്ളം പറഞ്ഞു. മാഫി മുഷ്കിൽ എന്ന് പറഞ്ഞു മാഡം വന്നു ഞങ്ങളെ കൂട്ടി കൊണ്ട് പോയി. രണ്ട് പേരെ പാർട്ടി നടക്കുന്ന വീട്ടിൽ ഇറക്കിയിട്ട് എന്നെയും കൊണ്ട് നേരെ ഹോസ്പിറ്റലിലേക്ക് പോയി.\nഅതോടെ കളവ് പറയൽ നിർത്തി.\nഅവശ്യ സാധനങ്ങൾ ഒക്കെ ഡ്രൈവർ വന്നു ലിസ്റ്റ് കൊണ്ട് പോയി വാങ്ങി തരികയാണ് പിന്നെ പതിവ്. വാങ്ങാൻ പറയുന്ന സാധനങ്ങൾ പലതും കൂട്ടത്തിൽ ഉണ്ടാവാറില്ല. ഒരു ദിവസം ഞങ്ങൾ പുറത്ത് പോകണം എന്ന് ആവശ്യപ്പെട്ടു.\n…”ലേഷ് ഇൻതി അറഫ്ത്തി വാജിദ് കൊറോണ ഫി “…\nഅതോടെ പിൻവാങ്ങി. ശരിയാണ് ഒരു ദിവസം ആയിരം കേസ് ഒക്കെ റിപ്പോർട്ട് ചെയ്യുന്നുണ്ട്. വെറുതെ പോയി പണി വാങ്ങി കൂട്ടുന്നത് എന്തിനാണ്. പക്ഷെ ആഴ്ചതോറും നിങ്ങൾ കുടുംബ ശ്രീ നടത്തുന്നല്ലോ എന്ന് ഞങ്ങൾ ചോദിച്ചില്ല.\nമാഡത്തിന്റെ വക വീട്ടു ചിലവിനുള്ള സാധനങ്ങൾ കൂടാതെ ഞങ്ങളുംമാസത്തിൽ ഒരു തവണ ഇന്ത്യൻ സാധനങ്ങൾ വാങ്ങാറുണ്ട് .\nഇത്തവണ സാധനങ്ങൾ വാങ്ങിക്കൊണ്ട് വന്ന കൂട്ടത്തിൽ തമിഴൻ ഡ്രൈവർ പച്ചമുളക് വളരെ കുറച്ചേ വാങ്ങിയുള്ളു.\nഅത് പെട്ടെന്ന് തീർന്നു. ഇന്നലെ ഉപ്പുമാവ് കഴിക്കാൻ എടുത്തു വെച്ചിട്ട് എരിവില്ല എന്ന് പറഞ്ഞു കൂട്ടത്തിലെ കൊച്ചുപെണ്ണ് പ്ലേറ്റ് നീക്കി വെച്ചു പിണങ്ങിയിരുന്നു.\nഞാൻ എവിടുന്നു മുളകെടുത്തിട്ട് ചേർക്കുമെടീ എന്ന് അടുത്തവൾ ദേഷ്യപ്പെട്ടു.\n“നിനക്കൊന്നും പറയാനില്ലേ.? “\nപരാതി ഒന്നുമില്ലാതെ കുനിഞ്ഞിരുന്നു കഴിക്കുന്ന എന്നോടാണ്..\nനിനക്കിച്ചിരി കുരുമുളക് ഇടാമായിരുന്നു.\nരണ്ട് പേരുടെയും അന്നേരത്തെ മുഖഭാവം ഒന്ന് കാണേണ്ടതാണ്.\nഇനി എട്ട് ദിവസമെങ്കിലും കഴിയാതെ ഡ്രൈവർ വരില്ല. ഞാൻ ഒരു വഴി പറഞ്ഞു…\nതൊട്ടടുത്ത വീട്ടിലെ ഒദ്ഹാ മാഡം ഞങ്ങളുടെ മാമയുടെ വളരെ അടുത്ത ബന്ധു ആണ്. നൈറ്റ് പാർട്ടി കഴിഞ്ഞാൽ അവരുടെ കൂടെ ആണ് ഞങ്ങൾ തിരിച്ചു വീട്ടിൽ വരിക.\n“നമുക്ക് അവരോടു ചോദിക്കാം. വാങ്ങിക്കുമ്പോ തിരിച്ചു കൊടുക്കാം “\n“ഇന്ത്യക്കാരുടെ ‘റുത്തികെട്ട’ സ്വഭാവം പറയല്ലേ… ” കൊച്ചുപെണ്ണിന്റെ വിധം മാറി..\nസാധാരണ അവൾ പറയുന്ന തെറ്റ് വാക്ക് തിരുത്തി കൊടുക്കാൻ പോകുന്ന ഞാൻ ഇത്തവണ മിണ്ടിയില്ല. കാരണം ഹിന്ദി യും ഉറുദുവും തെലുങ്കും അറബിയും തമിഴും മലയാളവും പറയുന്ന അവളോട് അറബി മര്യാദയ്ക്ക് പറയാൻ അറിയാത്ത ഞാൻ തർക്കിക്കാൻ നിന്നില്ല. പോരെങ്കിൽ എന്റെ ഒരു കന്നഡിഗ സുഹൃത്തിനോട് കന്നഡ പഠിപ്പിച്ചു കൊടുത്താൽ തെലുങ്ക് പഠിപ്പിക്കാം എന്ന് വാഗ്ദാനം ചെയ്തിട്ടുമുണ്ട്.\nരാത്രിയിൽ ഒരു ഫോൺ വരുന്നു.\nഒദ്ഹാ മാഡം ആണ്. അവർ വിളിക്കുന്നത് ഒരു ചടങ്ങാണ്. അടുത്ത ബന്ധു ആണെങ്കിലും കതക് തുറന്ന് അവരെ അകത്തു കയറ്റാൻ മാമയുടെ അനുമതി വേണം. പലപ്പോഴും ഡോർ തുറക്കാത്തപ്പോൾ ഡോറിനിട്ട് ഇടിച്ചു കൊണ്ടിരിക്കും. ഞങ്ങൾ ഫോൺ എടുത്തു.\n“തക്കാളി ഇരിപ്പുണ്ടോ രണ്ടെണ്ണം തരാൻ. നാളെ വാങ്ങിക്കുമ്പോൾ തരാം “\n“തരാം മാഡം.. “\nഫ്രണ്ട്സ് മൂവിയിൽ കരിവീപ്പയിൽ ഇട്ട് ഉരുട്ടി കൊണ്ട് വരുന്ന ശ്രീനിവാസനെ കണ്ടു ജയറാമും മുകേഷും ചിരിക്കുന്ന പോലെ ഞങ്ങൾ ചിരിക്കുന്നതിനിടയ്ക്ക് നാദിയ പറയുന്നുണ്ടായിരുന്നു.\nഇന്ത്യാക്കാർക്ക് മാത്രമല്ലെടി ലോകത്തിലെ എല്ലാ പെണ്ണുങ്ങൾക്കും ഈ “റുത്തികെട്ട” സ്വഭാവം ഉണ്ട്..\nശ്രീവിദ്യ ടി ആർ\nസദാചാര മാമൻമാർക്ക് ബോറടിക്കാതിരിക്കാൻ


Vinegar Archives - WelcomeToNature.ORG\nതേങ്ങാവെള്ളം ഉപയോഗിച്ച് തയ്യാറാക്കാവുന്ന വിനാഗിരി (ചൊറുക്ക)\nഎന്താണ് ഈ വിനാഗിരിയുടെ ആവശ്യം? ഇന്ന് നമുക്ക് കടകളില് ലഭിക്കുന്ന വിനാഗിരി ഒന്നുംതന്നെ ശുദ്ധമായ വിനാഗിരി അല്ല. കൂടുതലും പ്രകൃതിദത്തമല്ലാത്തവയാണ് (സിന്തറ്റിക്) നമുക്ക് ലഭിക്കുന്നത്. ഇനി പ്രകൃതിദത്തമാണെന്ന് എഴുതിവെച്ച് തന്നാല്‍പോലും വിശ്വസിച്ച് ഉപയോഗിക്കാന് പറ്റില്ല. കാരണം “ഒറിജിനലിനെ വെല്ലുന്ന ഡൂപ്ലിക്കറ്റാണ്” ഇന്നുള്ളത്. കൃത്രിമമായ വിനാഗിരിയില് കൃത്രിമമായി ഉണ്ടാക്കിയ അസെറ്റിക് ആസിഡ് ആണ് ഉള്ളത്. ഇത് ശരീരത്തിന് ...


ഒരു പാര്‍ട്ടിയിലും ചേരില്ല: ചെറിയാന് | I will not join in any party: Cherian - Malayalam Oneindia\nഒരു പാര്‍ട്ടിയിലും ചേരില്ല: ചെറിയാന്\nകണ്ണൂര്: ഒരു പാര്‍ട്ടിയിലും താന് ചേരുന്നില്ലെന്ന് മുന് കോണ്‍ഗ്രസ് യുവനേതാവ് ചെറിയാന് ഫിലിപ്പ് .\nതാന് രൂപീകരിച്ച ദേശീയ വേദിയുടെ യോഗത്തിലേക്ക് തന്നെ ക്ഷണിച്ചിരുന്നു. എന്നാല് അതിലേക്കും താനില്ല. ചെറിയാന് വ്യക്തമാക്കി. കണ്ണൂര് പ്രസ് ക്ലബില് സപ്തംബര് 14 വെള്ളിയാഴ്ച വാര്‍ത്താ സമ്മേളനത്തില് സംസാരിക്കുകയായിരുന്നു ചെറിയാന്.\nഅധികാരവികേന്ദ്രീകരണത്തെ തുരങ്കം വെക്കുകയാണ് ആന്റണി സര്‍ക്കാര് ചെയ്യുന്നത്. ഭൂപരിഷ്കരണത്തിന് ശേഷം കേരളത്തിലുണ്ടായ സുപ്രധാനമായ മുന്നേറ്റമാണ് അധികാര വികേന്ദ്രീകരണം. എന്നാല് അതിനെ കശാപ്പ് ചെയ്യാനാണ് ആന്റണി സര്‍ക്കാര് ശ്രമിക്കുന്നത്.\nഅധികാരത്തില് തുടരുക എന്നതു മാത്രമാണ് ആന്റണിയുടെ ലക്ഷ്യം. അധികാരം പരമാവധി കേന്ദ്രീകരിക്കാനാണ് ഈ സര്‍ക്കാര് ശ്രമിക്കുന്നത്. - ചെറിയാന് ആരോപിച്ചു.


U.K യിൽ പഠനം. അറിയേണ്ടതെല്ലാം. ഭാഗം 3.\nഭാഗം 1. ഭാഗം 2.\nവിമാന ടിക്കറ്റ് സമയവും റേറ്റും ഒക്കെ നോക്കി മുൻകൂട്ടി എടുത്ത് വെയ്ക്കാവുന്നതാണ്. നേരത്തേ എടുക്കുന്നതാണ് മിക്കവാറും ലാഭവും. മിക്കവാറും യൂണിവേഴ്സിറ്റികൾ, പ്രവേശനത്തിന്റെ അടുത്ത ദിവസങ്ങളിൽ ആണെങ്കിൽ എയർപോർട്ട് പിക്കപ്പ് ഏർപ്പെടുത്തിയിരിയ്ക്കും. ആ സൌകര്യം ഉണ്ടോ എന്ന് അന്വേഷിക്കുക, എങ്കിൽ അത് ആവശ്യപ്പെടുക.\nടിക്കറ്റിൽ നമുക്ക് അനുവദിച്ചിട്ടുള്ള ലഗേജ് ഭാരം പറഞ്ഞിരിയ്ക്കും. നമ്മുടെ കൈയ്യിൽ വെയ്ക്കാവുന്ന (ഹാൻഡ് കാരി) ലഗേജിന് മിക്കവാറും എല്ലാ വിമാനകമ്പനികളും അനുവദിച്ചിരിയ്ക്കുന്നത്7കിലോ ആണ്. ആ ബാഗിൽ നമ്മുടെ സർട്ടിഫിക്കറ്റുകൾ, പണം, ഫോൺ, കാർഡുകൾ, ലാപ് ടോപ്പ് ഉണ്ടെങ്കിൽ അത്, രണ്ട് ജോഡി ഡ്രസ്സ് ഇത്രയും എടുക്കുക.\nബാക്കി ലഗേജ്, വിമാനകമ്പനികൾ അനുസരിച്ച് 30 -35- 40 കിലോ വരെ അനുവദിക്കും. ആ പരിധി ഒരു കാരണവശാലും കടക്കാതിരിയ്ക്കാൻ ശ്രമിക്കുക, ഇളവുകൾ ഒന്നും കിട്ടില്ല. പപ്പാതിയായി രണ്ട് ബാഗ്/ പെട്ടിയായി പായ്ക്ക് ചെയ്യുന്നതാണ് നല്ലത്. പാചകത്തിനും മറ്റും രണ്ട് മൂന്ന് ചെറിയ പാത്രങ്ങൾ കരുതുന്നത് ഉപയോഗപ്പെടും. അതുപോലെ ആദ്യ ഒന്ന് രണ്ട് ദിവസങ്ങളിലേയ്ക്ക് വേണ്ടി മാഗിയോ ബിസ്കറ്റോ മറ്റോ കരുതാം. അല്ലാതെ പലരും ചെയ്യുന്ന പോലെ കിലോക്കണക്കിന് അരിയും ആട്ടയും ഒന്നും കൊണ്ട് പോകേണ്ട കാര്യമില്ല. തണുപ്പ് കാലത്തേയ്ക്ക് ഉപയോഗിക്കാൻ ഉള്ള പുതപ്പും വസ്ത്രങ്ങളും വേണം. നമ്മൾ ചെല്ലുന്നത് തണുപ്പ് കാലത്ത് അല്ല എങ്കിൽ അവിടെ നിന്നും വാങ്ങുന്നത് ആയിരിയ്ക്കും നല്ലത്. ഇവിടെ കിട്ടുന്ന ഏകദേശ വിലയിൽ തന്നെ അവിടെ നിന്നും വാങ്ങാൻ പറ്റും.\nഎയർ പോർട്ടിലും, ഹോസ്റ്റലുകളിലും യൂണിവേഴ്സിറ്റികളിലും ഒക്കെ ഫ്രീ വൈ-ഫൈ ഉണ്ടാകും. അതുകൊണ്ട് തന്നെ ഫോണിനു വേണ്ടി ഇന്റർനാഷണൽ റോമിങ്ങൊ, ട്രാവൽ സിമ്മോ അല്ലെങ്കിൽ എയർപോർട്ടിൽ നിന്ന് മൊബൈൽ കണക്ഷനോ എടുക്കേണ്ട കാര്യമില്ല. പണനഷ്ടമാണ്. അത്യാവശ്യ വിവരങ്ങൾ വാട്സാപ്പ് പോലുള്ള സംവിധനങ്ങൾ വഴി കൈമാറാമല്ലോ? സാവകാശം പ്ലാനൊക്കെ നോക്കി മൊബൈൽ കണക്ഷൻ എടുത്താൽ മതി. വിദ്യാർത്ഥികളെ സംബന്ധിച്ച് ഫോൺ ഉൾപ്പടെ കിട്ടുന്ന കോണ്ട്രാക്റ്റ് കണക്ഷൻ കിട്ടാൻ ബുദ്ധിമുട്ടാണ്. അതിനാൽ ഫോൺ നാട്ടിൽ നിന്നും കൊണ്ട് പോകുന്നത് ആയിരിയ്ക്കും നല്ലത്.\nവിദേശത്തേയ്ക്ക് പോകുമ്പോൾ സ്വാഭാവികമായും പണം കയ്യിൽ കരുതണമല്ലോ. അംഗീക്രുത ഏജൻസികളിൽ നിന്നും നമ്മുടെ രൂപ കൊടുത്ത് പൌണ്ട് വാങ്ങി കയ്യിൽ വെയ്ക്കാം. എന്നാൽ ഇത് കൊണ്ട് താൽകാലിക ആവശ്യങ്ങളേ നടക്കൂ. ആ പണം തീർന്നു കഴിയുമ്പോൾ മറ്റ് മാർഗ്ഗം ഇല്ലാതാകും. ഇതിന് ഒരു പരിഹാരം ആണ് ഫോറക്സ് കാർഡുകൾ. മിക്കവാറും എല്ലാ ബാങ്കുകളും ഫോറക്സ് കാർഡുകൾ നൽകുന്നുണ്ട്. കാർഡ് ലഭിയ്ക്കുവാൻ ഒരു ചെറിയ തുക നൽകേണ്ടി വരും. ബാങ്കുകൾ അനുസരിച്ച് ഇത് 300-400 രൂപ ആകും. പിന്നെ അതത് ദിവസത്തെ വിനിമയ നിരക്ക് അനുസരിച്ച് കാർഡ് ചാർജ്ജ് ചെയ്യാം. ഈ കാർഡ് സാധാരണ ക്രഡിറ്റ് /ഡബിറ്റ് കാർഡ് ഉപയോഗിക്കുന്നത് പോലെ വ്യാപാരസ്ഥാപനങ്ങളിൽ ഉപയോഗിയ്ക്കാം. അധികച്ചിലവ് ഒന്നുമില്ല. ഇതുകൊണ്ട് പണം പിൻവലിയ്ക്കാൻ പറ്റുമെങ്കിലും അതിന് ബാങ്കുകൾ സാമാന്യം നല്ല ഫീസ് ഈടാക്കും. അതുകൊണ്ട് ATM ഇൽ ഉപയോഗിക്കുന്നത് നഷ്ടമാണ്. ഒരു ഫീസ് നൽകി നാട്ടിൽ നിന്നും ഈ കാർഡ് റീ ചാർജ്ജ് ചെയ്തു കൊണ്ടിരിയ്ക്കാം. കാർഡ് എടുക്കുമ്പോൾ, ആവശ്യപ്പെട്ടാൽ ഒരു പകരം കാർഡ് കൂടി ലഭിയ്ക്കും. അതുംകൂടി വാങ്ങി സൂക്ഷിക്കുന്നതാണ് നല്ലത്. ആദ്യത്തെ കാർഡ് നഷ്ടപ്പെട്ടാൽ ഉപയോഗിക്കാം. (വിദേശത്തും മോഷണം പോക്കറ്റടി ഇവയ്ക്കൊന്നും ഒരു കുറവുമില്ല.) അല്ലാതെ കാർഡ് നഷ്ടപ്പെട്ടാൽ ബാങ്ക് പറയുന്ന വിദേശത്തുള്ള സപ്പോർട്ടിലൊന്നും ഒരു പ്രതീക്ഷയും വെയ്ക്കണ്ട. ചുരുക്കത്തിൽ പോകുന്ന സമയത്ത് കുറച്ച് പണം കറൻസിയായും - കഴിവതും ചെറിയ ചെറിയ തുകയുടെ നോട്ടുകളായി - ബാക്കി തുകയ്ക്ക് ഫോറക്സ് കാർഡ് ആയും കരുതുന്നതാണ് ബുദ്ധി.\nഎൻറോൾമെന്റ് നടപടികൾ ഒക്കെ കഴിഞ്ഞാൽ അവിടെ ബാങ്ക് അക്കൌണ്ട് തുടങ്ങാം, ഒപ്പം ബാങ്കിന്റെ കാർഡും കിട്ടും. അക്കൌണ്ട് തുടങ്ങിക്കഴിഞ്ഞാൽ നാട്ടിൽ നിന്നും പണം അയയ്ക്കാൻ ബുദ്ധിമുട്ടുണ്ടാവില്ല. ഒട്ടു മിക്ക ബാങ്കുകളും ഈ സൌകര്യം നൽകുന്നുണ്ട്. എല്ലാ ബ്രാഞ്ചിലും ലഭ്യമാകണം എന്നില്ല. SBI യ്ക്കും മറ്റും ഇപ്പോൾ, നമുക്ക് തന്നെ വീട്ടിൽ ഇരുന്ന് ചെയ്യാവുന്ന ഓൺലൈൻ ട്രാൻസ്ഫർ സൌകര്യം ഉണ്ട്. എന്നാൽ ഫീസ് പോലുള്ള വലിയ തുകകൾക്ക് ഈ രീതി പറ്റില്ല. അതിന് ബാങ്കിൽ നേരിട്ട് ചെന്ന് അയയ്ക്കണം. ഇങ്ങനെ അയയ്ക്കുന്നതിന് തരതമ്യേന ചിലവും കുറവാണ്. മുൻപ് മുതൽ വിദേശ പണമിടപാടുകൾ നടത്തിയിരുന്ന ബാങ്കിതര സ്വകാര്യ ഏജൻസികളിൽ ബാങ്കിനെ അപേക്ഷിച്ച് ചിലവ് പല മടങ്ങ് കൂടുതൽ ആണ്.\nPosted by ബാബുരാജ് at Tuesday, October 08, 2019 1 comment:\nLabels: Education, Guidelines, U.K\nU.K യിൽ പഠനം. അറിയേണ്ടതെല്ലാം. ഭാഗം 2.\nഅപേക്ഷിക്കുന്നത്: : രാജ്യാന്തര വിദ്യാർത്ഥികൾക്ക് പ്രവേശനമുള്ള കോഴ്സുകൾക്കൊക്കെ ഓൺലൈൻ അപേക്ഷാ സൌകര്യം ഉണ്ടായിരിയ്ക്കും. അതു മാത്രമല്ല, ഹെല്പ് ലൈനുകളും ഉണ്ടാവും. എന്തെങ്കിലും സംശയം ഉണ്ടാകുന്ന പക്ഷം അവർ സഹായിയ്ക്കും. സാധാരണയായി വർഷത്തിൽ രണ്ട് തവണ ആണ് പ്രവേശനം. സെപ്റ്റംബറിലെ പ്രവേശനം കഴിഞ്ഞതിനാൽ ഇനി അടുത്ത തവണേയ്ക്ക് ഉള്ള പ്രവേശനത്തിന് തയ്യാറെടുക്കാം.\nഅപ്ലൈ ഓൺലൈൻ എന്ന ലിങ്കിൽ ക്ലിക്ക് ചെയ്താൽ അപേക്ഷാ ഫോമിൽ എത്തും. നമ്മുടെ അടിസ്ഥാന വിവരങ്ങൾ, വിദ്യാഭ്യാസ യോഗ്യത, പാസ്സ്പോർട്ട് വിവരങ്ങൾ എന്നിവയായിരിയ്ക്കും ആദ്യം നൽകേണ്ടീ വരുക. സർട്ടിഫിക്കറ്റുകളുടെ സ്കാൻ ചെയ്ത കോപ്പികൾ, പാസ്സ്പോർട്ടിന്റെ കോപ്പി, ഫോട്ടൊ ഒക്കെ അപ്ലോഡ് ചെയ്യേണ്ടി വരും. അതിനാൽ അവയൊക്കെ തയ്യാറാക്കി വെയ്ക്കുക. ഇതെല്ലാം ഒറ്റ ഇരുപ്പിൽ ചെയ്യണം എന്ന നിർബന്ധം ഒന്നുമില്ല. പല തവണ ആയി പൂർത്തിയാക്കിയാൽ മതി. ഇതൊടൊപ്പം SOP (Statement of Purpose) എന്നൊരു സംഗതി കൂടി തയ്യാറാക്കി വെയ്ക്കണം. നമ്മൾ എന്തുകൊണ്ട് ഈ കോഴ്സ് ചെയ്യാൻ ഉദ്ദേശിക്കുന്നു, എന്തുകൊണ്ട് ആണ് അതിന് ബ്രിട്ടൺ തിരഞ്ഞെടുത്തത്, നമ്മുടെ കഴിവുകൾ നേട്ടങ്ങൾ, ഉദ്ദേശലക്ഷ്യങ്ങൾ ഒക്കെ അതിൽ വിശദീകരിയ്ക്കണം. ഇത് സാമാന്യം സമയം എടുത്ത് തയ്യാറാക്കുന്നത് ആണ് നല്ലത്. ഇത് ലളിതവും വ്യക്തവുമായ ഇംഗ്ലീഷിൽ 2-3പേജിൽ തയ്യാറാക്കി വെയ്ക്കുക. മറ്റ് ആരുടെ എങ്കിലും സഹായം തേടുന്നതിലും തെറ്റില്ല. നമ്മളെപ്പറ്റി അവർക്ക് ഒരു നല്ല ധാരണ കിട്ടുന്ന വിധം ആയിരിയ്ക്കണം അത് തയ്യാറാക്കുന്നത്. ആ ധാരണ നല്ല രീതിയിൽ ആയിരിയ്ക്കണം എന്ന് പ്രത്യേകം പറയേണ്ടതില്ലല്ലൊ?\nനമ്മുടെ അപേക്ഷ ആദ്യഘട്ടം തരണം ചെയ്താൽ ആണ് മിക്കവാറും അവർ SOPആവശ്യപ്പെടുക. ആ സമയത്ത് തിരക്കു പിടിച്ച് എഴുതാൻ നിൽക്കാതെ മുൻകൂട്ടി തന്നെ തയ്യാറാക്കി വെയ്ക്കണം. SOP തയ്യാറാക്കാൻ സഹായിക്കുന്ന വെബ് സൈറ്റുകൾ ഉണ്ട്. അവയും ഉപയോഗപ്പെടുത്താം. അവർക്ക് എല്ലാം ത്രുപ്തികരമായി തോന്നിയാൽ അഡ്മിഷൻ ഓഫർ ലഭിയ്ക്കും. ആ സമയത്ത് ഫീസിന്റെ ഒരു ഭാഗം അഡ്വാൻസ് ആയി അടയ്ക്കേണ്ടി വരും. മിക്കവാറും 1000 - 1500 പൌണ്ടോളം വന്നേയ്ക്കും. (പണം അടയ്ക്കുന്നതിനെപ്പറ്റി പിന്നീട് പറയുന്നുണ്ട്.) അതു കഴിഞ്ഞാൽ യൂണിവേഴ്സിറ്റിയിൽ നിന്നും Confirmation of Acceptance for Studies (CAS) എന്നൊരു രേഖയാണ് ലഭിക്കേണ്ടത്. നമ്മളേയും നമ്മൾ ചേരാൻ പോകുന്ന കോഴ്സിനേയും പറ്റിയുള്ള വിശദ വിവരങ്ങൾ അടങ്ങുന്ന ഒരു ഡേറ്റാബേസ് ആണ് CAS. ഇതിനെപ്പറ്റിയുള്ള വിവരം ഈ-മെയിൽ ആയി ലഭിയ്ക്കും. (ഇതിന് ഡിജിറ്റൽ കോപ്പി മാത്രമേ ലഭിയ്ക്കു. നമ്മൾ പ്രിന്റ് എടുക്കണം.) വിസയ്ക്ക് അപേക്ഷിയ്ക്കാൻ ഇത് അത്യാവശ്യമാണ്. CASകോഴ്സ് തുടങ്ങുന്നതിന് രണ്ട് മാസം മുൻപോ മറ്റോ മാത്രമേ നൽകിത്തുടങ്ങുകയുള്ളൂ.\nഇതേ സമയത്ത് ചെയ്യേണ്ട ഒരു കാര്യം കൂടി ഉണ്ട്. നമുക്ക് വേണ്ട ഫണ്ട് ആസൂത്രണം ചെയ്യൽ. ബാങ്ക് ലോൺ എടുക്കാൻ ഉദ്ദേശിയ്ക്കുന്നവർ ഈ സമയത്ത് അപേക്ഷ നൽകി ലോൺ പാസ്സാക്കണം. ബാങ്കിന്റെ ഓഫർ ലെറ്റർ വിസയ്ക്ക് അപേക്ഷിയ്ക്കുമ്പോൾ അതിനൊപ്പം സമർപ്പിക്കണം. ചില യൂണിവേഴ്സിറ്റികൾ CAS നൽകുവാൻ വേണ്ടി പോലും ബാങ്ക് വിവരങ്ങൾ ആവശ്യപ്പെടും.\nഫീസിൽ, മുൻ കൂട്ടി അടച്ചിട്ടുള്ളതിൽ ബാക്കിയുള്ള തുകയും ഒൻപത് മാസം അവിടെ ജീവിയ്ക്കുവാനുള്ള തുകയും ആണ് ബാങ്കിൽ കാണിക്കേണ്ടത്. ഈ തുക വിസ അപേക്ഷ നൽകുന്ന സമയത്തിന് പിന്നിലുള്ള ഒരു മാസത്തിനുള്ളിൽ, 28 ദിവസം തുടർച്ചയായി ബാങ്കിൽ ഡിപ്പോസിറ്റായി സൂക്ഷിച്ചിട്ടുണ്ടാവണം. അതിന്റെ ബാങ്ക് സ്റ്റേറ്റ്മെന്റോ തത്തുല്യ തുകയുടെ ലോൺ പാസ്സായതിന്റെ ബാങ്ക് രേഖയോ ആണ് കാണിക്കേണ്ടത്. ബാങ്ക് ഡെപ്പോസിറ്റ് അപേക്ഷകന്റെ പേരിലല്ല, മറിച്ച് മാതാപിതാക്കളുടെ പേരിൽ ആണെങ്കിൽ, അപേക്ഷകന്റെ ജനനസർട്ടിഫിക്കറ്റ്, അക്കൌണ്ട് ഉടമയായ രക്ഷിതാവിന്റെ സമ്മതപത്രം ഇവ ബാങ്ക് സ്റ്റേറ്റ്മെന്റിന്റെ കൂടെ ഹാജരാക്കണം. ഇവിടെ ശ്രദ്ധിക്കേണ്ട കാര്യങ്ങൾ,\nനെറ്റിൽ നിന്നും ഡൌൺലോഡ് ചെയ്യുന്ന ബാങ്ക് സ്റ്റേറ്റ്മെന്റ് പോര, മറിച്ച് ബാങ്കിന്റെ ലെറ്റർ ഹെഡിലോ അതുമല്ലെങ്കിൽ എല്ലാ പേജിലും സീലും ഒപ്പും വെച്ച ബാങ്കിൽ നിന്നും നൽകുന്ന രേഖ ആയോ നൽകണം.\nഈ പണം ഒറ്റ അക്കൌണ്ടിൽ വേണം എന്നില്ല. പല അക്കൌണ്ടുകളുടെ സ്റ്റേറ്റ്മെന്റ് നൽകിയാൽ മതി. കാലാവധിയ്ക്കുള്ളീൽ ലഭ്യമാകുന്ന ഫിക്സഡ് ഡിപ്പോസിറ്റുകൾ ഉപയോഗിക്കാം, എന്നാൽ പെൻഷൻ പ്ലാനുകളിൽ കിടക്കുന്ന പണം സ്വീകരിയ്ക്കില്ല.\nരക്ഷിതാവിന്റെ സമ്മതപത്രത്തിൽ, അപേക്ഷകന്റെ പേര്, അപേക്ഷകനുമായുള്ള ബന്ധം, ചേരുന്ന കോളേജും കോഴ്സും, അക്കൌണ്ട് വിവരങ്ങൾ, തുക പൌണ്ടിൽ എത്ര എന്ന വിവരങ്ങൾ കാണിയ്ക്കണം. അപേക്ഷകന്റെ പഠനാവശ്യത്തിന് ഈ തുക ചിലവഴിയ്ക്കാൻ സമ്മതമാണ് എന്നു സാക്ഷ്യപ്പെടുത്തണം.\nജീവിതച്ചിലവിനുള്ള തുക ബ്രിട്ടീഷ് സർക്കാർ വകുപ്പ് തീരുമാനിച്ചിരിയ്ക്കുന്നതാണ്. പഠനം ലണ്ടനിൽ ആണെങ്കിൽ മാസം 1265പൌണ്ടും (മൊത്തം 11385) മറ്റ് സ്ഥലങ്ങളിൽ ആണെങ്കിൽ മാസം 1015 പൌണ്ടും (മൊത്തം 9135) ആണ്. ഒരു വർഷമോ അതിനു മുകളിലൊ ഉള്ള പഠനകാലാവധിയ്ക്കാണ് ഈ ഒൻപത് മാസത്തെ കണക്ക്. കാലാവധി കുറഞ്ഞ കോഴ്സുകൾക്ക് മുഴുവൻ സമയത്തെ ചിലവും കാണിയ്ക്കണം.\nഅപ്പോൾ ഉദാഹരണത്തിന്, ലണ്ടനിൽ 14000 പൌണ്ട് ഫീസുള്ള ഒരു വർഷത്തെ കോഴ്സിനു ചേർന്നു എന്നു കരുതുക. ആദ്യ ഗഡുവായി 1500 പൌണ്ട് ഫീസും അടച്ചു. അപ്പോൾ ബാങ്കിൽ കാണിക്കേണ്ട തുക, (14000 – 1500) + 11385 = 23885 പൌണ്ട്. പൌണ്ടിന് ഏകദേശം 90 രൂപ വെച്ചു കൂട്ടിയാൽ ഏകദേശം 21.5 ലക്ഷം രൂപ.\nനമ്മുടെ അപേക്ഷ കോളേജുകൾ സ്വീകരിച്ചാൽ, CAS അയച്ചു തുടങ്ങുന്ന സമയം അവർ അറിയിയ്ക്കും. പറഞ്ഞിരിയ്ക്കുന്ന സമയം കഴിഞ്ഞും CAS കിട്ടിയില്ലെങ്കിൽ കോളേജുമായി ബന്ധപ്പെടണം, കാരണം ചിലപ്പോൾ നമ്മൾ സമർപ്പിച്ചിരിയ്ക്കുന്ന രേഖകളിൽ എന്തെങ്കിലും കുറവോ മറ്റോ ഉണ്ടെങ്കിൽ CASതാമസിക്കാം. അത് പരിഹരിയ്ക്കുക.\nചില സാങ്കേതിക പഠനങ്ങൾക് ATAS ക്ലിയറൻസ് വേണ്ടി വരും. നമ്മൾ ചേരുന്ന കോഴ്സുകൾക്ക് അത് ആവശ്യമുണ്ടോ എന്നത് നമ്മുടെ CASഇൽ വ്യക്തമാക്കിയിരിയ്ക്കും. മാനേജ്മെന്റ്, ആർട്സ്, മെഡിക്കൽ, പാരാമെഡിക്കൽ കോഴ്സുകൾക്ക് ATAS പൊതുവേ വേണ്ടി വരില്ല. ഇതു സംബന്ധിച്ച വിവരങ്ങൾ ഇവിടെ ലഭിയ്ക്കും.\nഇതീനൊപ്പം ചെയ്യേണ്ട കാര്യമാണ് മെഡിക്കൽ ചെക്കപ്പ്. ഇവിടെ TB യുടെ പരിശോധന മാത്രമേ ആവശ്യമായുള്ളൂ. കേരളത്തിൽ എറണാകുളത്തും തിരുവനന്തപുരത്തും അംഗീക്രുത കേന്ദ്രങ്ങൾ ഉണ്ട്. മുൻകൂട്ടി സമയം നിശ്ചയിച്ച് പരിശോധന നടത്തി സർട്ടിഫിക്കറ്റ് വാങ്ങി വെയ്ക്കുക.\nCAS ലഭിച്ചുകഴിഞ്ഞാൽ വിസയ്ക്ക് അപേക്ഷിക്കാവുന്നതാണ്. ടയർ4വിസയാണ് വിദ്യാഭ്യാസ ആവശ്യങ്ങൾക്ക് ലഭിയ്ക്കുന്നത്. വിസ അപേക്ഷിയ്ക്കുന്നത് ഓൺ ലൈനിൽ ആണ്. CAS ഇൽ നൽകിയിരിയ്ക്കുന്ന വിവരങ്ങൾ വ്യക്തമായി മനസ്സിലാക്കുക, പിന്നെ നമ്മൾ പ്രവേശനത്തിനു നൽകിയിരിയ്ക്കുന്ന വിവരങ്ങൾ, പാസ്പോർട്ട് വിവരങ്ങൾ ഇത്രയുമാണ് വിസ അപേക്ഷയ്ക്ക് പൂരിപ്പിച്ചു നൽകേണ്ടത്. യാത്ര ചെയ്യുന്ന സമയം ഏകദേശമായി നൽകിയാൽ മതി. അവിടെ താമസിക്കാൻ ഉദ്ദേശിക്കുന്ന സ്ഥലത്തിന്റെ വിവരങ്ങളും നൽകണം. രേഖകളിലേയും അപേക്ഷയിലേയും വിവരങ്ങൾ ഒരേപോലെ ക്രുത്യമായിരിയ്ക്കാൻ ശ്രദ്ധിയ്ക്കണം. ഈ അപേക്ഷയും ഒറ്റ ഇരുപ്പിന് പൂർത്തിയാക്കി നൽകണം എന്നില്ല. ഘട്ടം ഘട്ടമായി പൂരിപ്പിച്ചാൽ മതിയാകും. അപേക്ഷ പൂർത്തിയാക്കിക്കഴിഞ്ഞാൽ വിസയ്ക്ക് ഉള്ള ഫീസ് അടയ്ക്കണം. അതിനോടൊപ്പം അവിടുത്തെ ഹെൽത്ത് ഇൻഷുറൻസിന്റെ പ്രീമിയവും അടയ്ക്കേണ്ടി വരും. തുക സൈറ്റിൽ നിന്നും കണക്ക് കൂട്ടി നൽകും. ഈ തുക ഇൻഡ്യൻ രൂപയിൽ നമ്മുടെ കാർഡ് വെച്ചൊ ബാങ്ക് ട്രാൻസ്ഫർ ആയോ അടയ്ക്കാം. പണം അടച്ചു കഴിഞ്ഞാൽ നമ്മുടെ രേഖകൾ വെരിഫൈ ചെയ്യാനും ബയോമെട്രിക് വിവരങ്ങൾ രേഖപ്പെടുത്താനുമായി ഉള്ള അപ്പോയ്മെന്റ് എടുക്കാം. YFS Global എന്നൊരു ഏജൻസിയാണ് ഇതിന് ചുമതലപ്പെട്ടിരിയ്ക്കുന്നത്. അവർക്ക് കൊച്ചിയിൽ ഓഫീസ് ഉണ്ട്. രേഖകൾ അപ് ലോഡ് ചെയ്യാനുള്ള ജോലി അവരെ ഉത്തരവാദിത്തപ്പെടുത്തുന്ന ഓപ്ഷൻ നൽകുന്നതായിരിയ്ക്കും നല്ലത്. അതിന് വേറെ ഫീസ് ഉണ്ടാകും. ലഭ്യത അനുസരിച്ച് നമുക്ക് സൌകര്യപ്രദമായ ദിവസവും സമയവും നോക്കി അപ്പോയ്മെന്റ് എടുക്കാം. കഴിവതും രാവിലെ ആദ്യ സ്ലോട്ടുകളിൽ തന്നെ സമയം എടുത്താൽ തിരക്കും പാർക്കിങ്ങ് ബുദ്ധിമുട്ടുകളുമൊഴിവാക്കാം.\nവിസ അപേക്ഷ പൂരിപ്പിയ്ക്കുന്നതാണ് മിക്കവരേയും ഭയപ്പെടുത്തുന്ന കാര്യം. നേരത്തേ പറഞ്ഞല്ലോ, CAS ലെ വിവരങ്ങൾ ക്രുത്യമായി വായിച്ചു മനസ്സിലാക്കുക. ചെറിയ പിശകുകൾ പറ്റിയാലും തിരുത്തുവാൻ അവസരം കിട്ടും, പക്ഷെ അപ്പോൾ വിസ കിട്ടാൻ താമസം വരാം. അതിനാൽ തെറ്റുകൾ വരുത്താതെ ശ്രദ്ധിയ്ക്കുക. തെറ്റായ വിവരങ്ങൾ ഒരു കാരണവശാലും നൽകരുത്. മനപൂർവ്വമാണ് തെറ്റായ വിവരം നൽകിയത്എന്നവർക്ക് ബോദ്ധ്യപ്പെട്ടാൽ പിന്നൊരിയ്ക്കലും വിസ കിട്ടാതെ പോകാൻ വരെ സാദ്ധ്യതയുണ്ട്. ഇനിയും വിസ അപേക്ഷ പൂരിപ്പിക്കാൻ ധൈര്യം വരുന്നില്ല എങ്കിൽ വേറെ മാർഗ്ഗങ്ങൾ ഉണ്ട്. പല യൂണിവേഴ്സിറ്റികളും അപേക്ഷകർക്ക് സൌജന്യമായി വിസ അസിസ്റ്റൻസ് നൽകുന്നുണ്ട്. ആ സൌകര്യം ലഭ്യമാണോ എന്ന് ഹെല്പ് ലൈനിൽ അന്വേഷിക്കുക. എങ്കിൽ അവരുടെ സഹായം തേടുക. അതല്ലെങ്കിൽ ചെറിയ ഒരു ഫീസിൽ YFS തന്നെ വിസ അസിസ്റ്റൻസ് നൽകുന്നുണ്ട്. അവരുടെ സൈറ്റിൽ രെജിസ്റ്റർ ചെയ്ത് ഈ സർവ്വീസ് ആവശ്യപ്പെടാം.\nവിസ അപ്പോയ്മെന്റിന് പോകുമ്പോൾ നമ്മുടെ രേഖകൾ എല്ലാം കയ്യിലുണ്ട് എന്ന് ഉറപ്പു വരുത്തുക. പാസ്സ്പോർട്ട്, വിദ്യാഭ്യാസ യോഗ്യത സംബന്ധിച്ച് മുൻപ് സമർപ്പിച്ചിട്ടുള്ള സർട്ടിഫിക്കറ്റുകൾ, ജനന സർട്ടിഫിക്കറ്റ്, ബാങ്ക് സ്റ്റേറ്റ്മെന്റ്, രക്ഷിതാവിന്റെ സമ്മതപത്രം, TB സർട്ടിഫിക്കറ്റ്, CAS ന്റെ പ്രിന്റ് ഔട്ട്, പിന്നെ ചെക്ക് ലിസ്റ്റ് നോക്കി മറ്റ് എന്തെങ്കിലും രേഖകൾ ഉണ്ടെങ്കിൽ അതും. എല്ലാ രേഖകളുടേയും ഫോട്ടോസ്റ്റാറ്റ് കോപ്പികളും കരുതുക. അപ്പൊയ്മെന്റ് എടുത്തിരിക്കുന്ന സമയത്തിനു മുൻപായി എത്തുക. അവിടെ അവരുടെ സർവ്വീസ് ചാർജ്ജ് നൽകേണ്ടി വരും, എല്ലാം കൂടി ഏകദേശം മൂവായിരം അടുത്ത്. അതുകൊണ്ട് പണം കരുതണം.\nമറ്റ് പ്രശ്നങ്ങൾ ഒന്നും ഇല്ലാത്തപക്ഷം2-3 ആഴ്ചകൾക്കുള്ളിൽ വിസ ലഭിയ്ക്കും. ചിലപ്പോൾ എംബസ്സിയിൽ നിന്ന് വിളിയ്ക്കാൻ സാദ്ധ്യത ഉണ്ട്. നമ്മുടെ ഉദ്ദേശത്തിൽ എന്തെങ്കിലും സംശയം വരുകയോ അല്ലെങ്കിൽ നമ്മൾ നൽകിയിരിക്കുന്ന രേഖകളിൽ എന്തെങ്കിലും പിശക് ഉണ്ടെങ്കിലൊ ആണ് വിളിയ്ക്കുക. വ്യക്തമായും സത്യസന്ധമായും ചോദ്യങ്ങൾക്ക് മറുപടി നൽകുക. ഇപ്പോൾ പാസ്സ്പോർട്ടിൽ പതിച്ചു കിട്ടുന്ന വിസ കുറച്ച് ആഴ്ചകൾക്ക് വേണ്ടി മാത്രമുള്ളതാണ്. നമ്മുടെ പഠനകാലത്തിനും സ്റ്റേബായ്ക്ക് കാലാവധിയ്ക്കും ബാധകമാകുന്ന പ്രധാന രേഖ ഒരു ബയോമെട്രിക് കാർഡ് ആണ്. അത് നമ്മൾ UK യിൽ എത്തി പത്തു ദിവസത്തിനകം അടുത്തുള്ള പോസ്റ്റ് ഓഫീസിൽ നിന്നോ യൂണിവേഴ്സിറ്റിയിൽ നിന്നോ കൈപ്പറ്റണം. (എവിടെ നിന്നു വേണം എന്നത് നമുക്ക് നേരത്തേ ഓപ്റ്റ് ചെയ്യാം.)\nU.K യിൽ പഠനം, അറിയേണ്ടതെല്ലാം.\nവിദേശവിദ്യാർത്ഥികൾക്ക് പഠനത്തിനു ശേഷം ബ്രിട്ടനിൽ തുടരാവുന്ന കാലാവധി അടുത്ത വർഷം മുതൽ2വർഷമായി ഉയർത്തുകയാണ്. നിലവിൽ ഇത് പരമാവധി4മാസമാണ്. പുതിയ നിയമം വരുന്നതോടെ ബ്രിട്ടണിലുള്ള പഠനം കൂടുതൽ ആകർഷകമാവും. എന്നാൽ എല്ലാ വിഭാഗം വിദ്യാർത്ഥികൾക്കും ഇതിന്റെ ഗുണം കിട്ടുമോ എന്ന് ഉറപ്പില്ല. ശാസ്ത്രം, സാങ്കേതികവിദ്യ, കണക്ക്, എഞ്ചിനീയറിങ്ങ് എന്നീ വിഭാഗക്കാർക്ക് ആയിരിയ്ക്കും മിക്കവാറും മുൻഗണന കിട്ടുക. ഇൻഡ്യയിൽ നിന്നും അധികവും വിദ്യാർത്ഥികൾ ബ്രിട്ടണിൽ പോകുന്നത് മാനേജ്മെന്റ് പഠനങ്ങൾക്ക് ആണ്.\nപഠനത്തിനു ശേഷം തുടരാവുന്ന കാലാവധി -സ്റ്റേ ബായ്ക്ക്- വർധിക്കുന്നതോടേ വിദ്യാർത്ഥികൾക്ക് അവിടെ തൊഴിൽ നേടാനുള്ള സാദ്ധ്യതകളും കൂടും. ഈ സമയത്തിനുള്ളിൽ ജോലി കണ്ടെത്തുകയാണെങ്കിൽ ഗവർമെന്റ് തലത്തിലുള്ള ചില നടപടികൾ ഒഴിവാക്കാൻ സാധിയ്ക്കും. നിലവിൽ ഒരു വിദേശിയ്ക്ക് ബ്രിട്ടണിൽ ജോലി ലഭിയ്ക്കണമെങ്കിൽ, തൊഴിൽ ഉടമ, യൂക്കേയിലും യൂറോപ്യൻ യൂണിയനിലും ആ ജോലീയ്ക്ക് യോഗ്യത നേടിയ ഉദ്യോഗാർത്ഥികൾ വേറെ ഇല്ല എന്ന് സർക്കാരിനെ ബോധ്യപ്പെടുത്തേണ്ടതുണ്ട്. (ബ്രക്സിറ്റ് വരുന്നതോടേ യൂറോപ്യൻ യൂണിയൻ ഒഴിവാക്കപ്പെട്ടേയ്ക്കാം.) എന്നാൽ സ്റ്റേ ബായ്ക്ക് സമയത്ത് ഇതിന്റെ ആവശ്യം ഇല്ല. എന്നിരുന്നാലും സ്പോൺസറിങ്ങ് മുതലായ നടപടികൾ നിലനിൽക്കും. സ്പോൺസറിങ്ങ്, തൊഴിൽ ഉടമയെ സംബന്ധിച്ച് ഒരു അധിക ഉത്തരവാദിത്വം ആണ്. അതുകൊണ്ട് തന്നെ, പലരും അത് ഒഴിവാക്കി തദ്ദേശീയരായ ഉദ്യോഗാർത്ഥികൾക്ക് ആയിരിയ്ക്കും മുൻഗണന നൽകുക. അതിനാൽ ഒരു വിദേശിയ്ക്ക് സ്റ്റേബായ്ക്ക് സമയത്തിന് ഉള്ളിൽ ആണെങ്കിൽ പോലും ജോലി കിട്ടാൻ വളരെ എളുപ്പം ആകണം എന്നില്ല. കഴിവും, കഠിനാദ്ധ്വാനവും, സാമർത്ഥ്യം തെളിയിക്കുകയും ചെയ്യുകയാണ് ജോലി നേടിയെടുക്കാൻ അവശ്യം വേണ്ടത്. ബ്രിട്ടണിൽ ജോലി ഉദ്ദേശിച്ച് പഠനത്തിനു ശ്രമിക്കുന്നവർ ഈ കാര്യം മനസ്സിരുത്തണം.\nലോകത്തിലെ ഒന്നാം കിട യൂണിവേഴ്സിറ്റികളിൽ പലതും ബ്രിട്ടണിൽ ആണ്. അവയെ കൂടാതെ ഉന്നത നിലവാരം പുലർത്തുന്ന നിരവധി വിദ്യാഭ്യാസകേന്ദ്രങ്ങളും അവിടെയുണ്ട്. ബിരുദ ബിരുദാനന്തര നിലവാരത്തിൽ ഏതു വിഷയത്തിലുമുള്ള കോഴ്സുകൾ ലഭ്യവുമാണ്. യു.എസ്, ഓസ്ട്രേലിയ, ക്യാനഡ എന്നിവിടങ്ങളെ അപേക്ഷിച്ച് കുറഞ്ഞ ഫീസുകൾ ആണ് മിക്ക സ്ഥാപനങ്ങളിലും. അതിനാൽ സമർത്ഥരും ഉത്സാഹികളുമായ വിദ്യാർത്ഥികൾക്ക് നല്ലൊരു അവസരമാണ് ഉണ്ടായിരിയ്ക്കുന്നത്.\nവിദേശപഠനത്തിനെക്കുറിച്ച് ആലോചിക്കുമ്പോൾ തന്നെ മിക്കവരും ആദ്യം ചെയ്യുന്നത് ഏതെങ്കിലും ഏജൻസികളെ സമീപിയ്ക്കുകയാണ്. അഡ്മിഷൻ, വിസ അപേക്ഷ, യാത്ര ക്രമീകരണം എന്നിവയ്ക്ക് ഏജൻസികൾ അത്യാവശ്യം ആണ് എന്നാണ് മിക്കവരുടേയും വിശ്വാസം. എന്നാൽ ബ്രിട്ടണിലെ പഠനത്തിന് ഏജൻസികളുടെ സഹായത്തിന്റെ യാതൊരു ആവശ്യവും ഇല്ല. സാമാന്യം ഇംഗ്ലീഷ് പരിജ്ഞാനവും, ശ്രദ്ധയോടെ കാര്യങ്ങൾ ചെയ്യാൻ കഴിവും, കമ്പ്യുട്ടർ ഇന്റ്റർനെറ്റ് സൌകര്യവും ഉണ്ടെങ്കിൽ ആർക്കും സ്വയം ചെയ്യാവുന്ന കാര്യങ്ങൾ മാത്രമേ ഇതിലുള്ളൂ. ബ്രിട്ടീഷ് കൌൺസിൽ അംഗീകരിച്ച സർട്ടിഫൈഡ് ഏജന്റുമാർ ഉണ്ട്, എന്നാൽ കേരളത്തിലെ ഒരു ഏജൻസി പോലും ആ വിധം അംഗീകരം ലഭിച്ചവ അല്ല.\nയു.കെ യിലെ വിവിധ വിദ്യാഭ്യാസ സ്ഥാപനങ്ങളെയും കോഴ്സുകളേയും പറ്റിയുള്ള എല്ലാ വിവരവും ബ്രിട്ടീഷ് കൌൺസിലിന്റെ വെബ് പേജിൽ ലഭ്യമാണ്. നമുക്ക് താല്പര്യമുള്ള വിഷയം, കോളേജ്, ബിരുദമാണോ ബിരുദാനന്തര ബിരുദമാണോ എന്നൊക്കെ സേർച് കീ കൊടുത്ത് ഈ പേജിൽ അന്വേഷിക്കാം. സേർച്ച് റിസൾട്ടിൽ നീന്നു തന്നെ അതത് സ്ഥാപനങ്ങളുടെ വെബ് പേജിലേയ്ക്ക് ലിങ്കുണ്ട്. അവിടെ നിന്നും പ്രവേശന യോഗ്യത, കാലാവധി, ഫീസ്, സാധ്യമായ മറ്റ് ചിലവുകൾ എന്നിവയെപ്പറ്റിയുള്ള എല്ലാ വിവരങ്ങളും ലഭിയ്ക്കും.\nപ്രവേശന യോഗ്യത. നമ്മൾ ഉദ്ദേശിയ്ക്കുന്ന കോഴ്സുകളുടെ പ്രവേശന യോഗ്യത അതത് സൈറ്റുകളിൽ വ്യക്തമായി പറഞ്ഞിരിയ്ക്കും. ചില സ്ഥലങ്ങളിൽ, അപേക്ഷിയ്ക്കുന്നതിന് തൊട്ട് മുൻപുള്ള2വർഷത്തിലധികം സമയം വിദ്യാർത്ഥി അല്ലാതിരിയ്ക്കുന്നത് അയോഗ്യതയായി പറയുന്നുണ്ട്. പൊതുവെ ഇംഗ്ലീഷ് പ്രവീണ്യം തെളിയിക്കാൻ IELTS ആവശ്യമായി വരും. കോഴ്സുകൾ അനുസരിച്ച് ആവശ്യമുള്ള സ്ക്കോറിനും വ്യത്യാസം വരും. അതെല്ലാം വ്യക്തമായി സൈറ്റിൽ ഉണ്ടാകും. ചില സ്ഥാപനങ്ങൾ സ്വയം ഇംഗ്ലീഷ് പ്രാവീണ്യം പരിശോധിയ്ക്കും. നമ്മൾ മുൻപ് പഠിച്ച സ്ഥാപനം, നമ്മുടെ പ്രകടനം ഒക്കെ വിലയിരുത്തിയാണ് ഇത് ചെയ്യുക. അത്തരം സന്ദർഭങ്ങളിൽ IELTS ആവശ്യം വരില്ല. നാഷണൽ ഇൻസ്റ്റിറ്റൂട്ടുകളിൽ ഒക്കെ പഠിച്ചവർക്കേ ഈ ആനുകൂല്യം ലഭിച്ചെന്നിരിയ്ക്കൂ. അതിനാൽ അപേക്ഷിയ്ക്കാൻ തയ്യാർ എടുക്കുന്നതിനു മുൻപ് തന്നെ IELTS പാസ്സായി ഇരിയ്ക്കുന്നതാണ് നല്ലത്.\nചിലവുകൾ ഇന്റർനാഷണൽ സ്റ്റുഡൻസിന് പൊതുവേ തദ്ദേശീയരെക്കാൾ ഫീസ് കൂടുതൽ ആയിരിയ്ക്കും. ബിരുദാനന്തര വിദ്യാർത്ഥികൾക്ക് ഏകദേശം 12000 മുതൽ 15000 വരെ പൌണ്ട് ഒരു വർഷം ഫീസ് പ്രതീക്ഷിയ്ക്കാം. ബിരുദ പഠനങ്ങൾക്ക് ഈ തുക അല്പം കുറവ് ആയിരിയ്ക്കും. യോഗ്യതാ പരീക്ഷകളിൽ നല്ല പ്രകടനം കാഴ്ച വെച്ച അപേക്ഷകർക്ക് ചില യൂണിവേഴ്സിറ്റികൾ ഫീസ് ഇളവ് നൽകാറുണ്ട്. താമസം, ഭക്ഷണം, പഠനസാമഗ്രികൾ, യാത്ര എന്നിവയുടെ ചിലവുകൾ വേറെ. അപേക്ഷ നൽകുന്ന സമയം തന്നെ താമസ സൌകര്യവും ഏർപ്പാടാക്കാൻ സാധിയ്ക്കും. കോളേജുകൾ തന്നെ അതിനുള്ള ഓപ്ഷനുകൾ തരും. കോളേജിനോടുള്ള സാമീപ്യം, സൌകര്യങ്ങൾ, വാടക ഇതൊക്കെ നോക്കി നമുക്ക് തന്നെ താമസ സൌകര്യങ്ങൾ തിരഞ്ഞെടുക്കാം. വാടക മാത്രം ഏകദേശം ആഴ്ചയിൽ 120 – 150 പൌണ്ടോളം വരും. ഭക്ഷണം നമ്മൾ സ്വയം നോക്കണം. മിക്കയിടത്തും പൊതുവായി ഉപയോഗിക്കാവുന്ന അടുക്കള, റഫ്രിജറേറ്റർ മുതലായവ കാണും. എന്നാൽ വാഷിങ്ങ് മെഷീൻ മുതലായവ ഉപയോഗിക്കാൻ പ്രത്യേകം പണം നൽകേണ്ടി വന്നേയ്ക്കും.\nചില സ്ഥലങ്ങളിൽ ഒരേ കോഴ്സ് ഫുൾ ടൈമായും പാർട്ട് ടൈമായും പഠിയ്ക്കാൻ സൌകര്യം കാണും. അപ്പോൾ പക്ഷെ പഠന കാലാവധി വ്യത്യാസം വരും. ഫുൾ ടൈം ഒരു വർഷം ചെയ്യുന്ന കോഴ്സ് പാർട്ട് ടൈം ആകുമ്പോൾ2വർഷം എടുക്കും. ഇത്തരം സാഹചര്യങ്ങളിൽ ഫുൾടൈം തിരഞ്ഞെടുക്കുന്നതാണ് ബുദ്ധി. കാരണം ഒരു വർഷം ആണെങ്കിലും2വർഷം ആണെങ്കിലും സ്റ്റേബായ്ക്ക് കാലാവധി ഒന്നു തന്നെയാണ്. പാർട്ട് ടൈം കൊഴ്സിനു ചേർന്ന് ബാക്കി സമയം ജോലി ഒക്കെ ചെയ്ത് പണം ഉണ്ടാക്കാം എന്ന് ചിന്തിക്കരുത്. വിദ്യാർത്ഥികൾക്ക് നൽകുന്ന ടയർ4വിസ പ്രകാരം, നിയമാനുസ്രുതം ജോലി ചെയ്യാവുന്നത് ആഴ്ചയിൽ 20 മണിക്കൂർ മാത്രമാണ്. സർക്കാർ നിശ്ചയിച്ചിട്ടുള്ള മിനിമം വേതനം (മണിക്കൂറിന് 5.5- 6.5 പൌണ്ട്) പൂർണ്ണമായി കിട്ടിയാൽ പോലും നാട്ടിൽ നിന്നുള്ള പണം ഇല്ലാതെ അവിടെ സാമാന്യം മാന്യമായ് ജീവിയ്ക്കാൻ സാധിയ്ക്കില്ല. നിയമം വിട്ടുള്ള സാധ്യതകളേപ്പറ്റി ചിന്തിക്കാതിരിയ്ക്കുക, നമ്മുടെ രാജ്യമല്ല, നമ്മൾ പോകുന്നത് പഠിയ്ക്കാനാണ്.\nPosted by ബാബുരാജ് at Tuesday, October 08, 20192comments:\nPosted by ബാബുരാജ് at Thursday, August 25, 20162comments:\nബിറ്റ് കോയിൻ: ഒരു ആമുഖം.\nബിറ്റ് കോയിനെ (Bitcoin) പരിചയപ്പെടുത്തലാണ് ഈ പോസ്റ്റ്.\nബിറ്റ് കോയിൻ ഒരു ആധുനിക ഇലക്ട്രോണിക് അധിഷ്ടിത ധനവിനിമയ മാർഗ്ഗമാണ്. ക്രഡിറ്റ് കാർഡ്, ഡബിറ്റ് കാർഡ് മുതലായ നമുക്ക് സുപരിചിതങ്ങളായ ഇലക്ട്രോണിക് ധനവിനിമയങ്ങളിൽ അവയ്ക്ക് പിൻബലമായി ഏതെങ്കിലും കറൻസികൾ ഉണ്ടാവും. നമ്മൾ രൂപയിലോ ഡോളറിലോ ഒക്കെ തന്നെയാണല്ലോ അവിടെ ഇടപാടുകൾ നടത്തുന്നത്. എന്നാൽ ബിറ്റ്കോയിനിൽ നിലവിലുള്ള കറൻസികൾ ഒന്നും പിൻബലമായില്ല. അത് അതിന്റെ രീതിയിൽ തന്നെ ഒരു സ്വതന്ത്ര കറൻസിയാണ്. എന്നാൽ സാധാരണ കറൻസികളിൽ നിന്നും വളരെ വ്യത്യസ്ഥമാണ് ബിറ്റ്കോയിൻ. ഏറ്റവും പ്രധാനം അത് ഏതെങ്കിലും ഒരു കേന്ദ്രീകൃത ഏജൻസിയാൽ നിയന്ത്രിക്കപ്പെടുന്നില്ല എന്നതാണ്. (ഉദാഹരണം; നമ്മുടെ രൂപ, റിസർവ്വ് ബാങ്കിനാൽ നിയന്ത്രിക്കപ്പെടുന്നുണ്ടല്ലോ.)\nനിലവിലുള്ള കറൻസികൾക്ക് മിക്കവാറും തന്നെ ഈടായി സ്വർണ്ണശേഖരം സർക്കാരും റിസർവ്വ് ബാങ്കുകളും സൂക്ഷിക്കാറുണ്ട്. എന്നാൽ ഇത്തരത്തിലുള്ള ഒരു ഈടും ബിറ്റ്കോയിന്റെ കാര്യത്തിലില്ല എന്നതാണ് രസകരം. പിന്നെ ഈ പണത്തിന് എങ്ങിനെ മൂല്യമുണ്ടാവും? ചില ധനതത്വശാസ്ത്രജ്ഞരുടെ ഉത്തരം രസകരമാണ്. “മറ്റെല്ലാ പണത്തിനുമുള്ളതു പോലെ. അവയ്ക്ക് മൂല്യമുണ്ട് എന്ന് ആളുകൾ വിശ്വസിക്കുന്നു, അതുകൊണ്ട് അവയ്ക്ക് മൂല്യമുണ്ട്. അതുപോലെ തന്നെ ഇതിനും!”\nബിറ്റ്കോയിൻ ഉപയോഗിച്ചുള്ള ഇടപാടുകൾക് മറ്റു കറൻസികളിലെ പോലെ ദേശാന്തര പരിമിതികളില്ല. ആർക്കും എവിടേയും ഇത് ഉപയോഗിച്ച് ഇടപാടുകൾ നടത്താം. നമ്മളുടെ സേവനദാദാവ് അല്ലെങ്കിൽ വിൽപ്പനക്കാരൻ അവ സ്വീകരിക്കുന്ന ആളായിരിക്കണം എന്നു മാത്രം. കാലം കഴിയും തോറും കൂടുതൽ കൂടുതൽ പേർ അവ സ്വീകരിച്ചു തുടങ്ങിയിരിക്കുന്നു. നമുക്ക് ഇൻഡ്യയിൽ നിന്ന് അമേരിക്കയിൽ പണമടയ്ക്കണം എന്നുണ്ടെങ്കിൽ ഇടനിലക്കാർ ഒന്നുമില്ലാതെ നേരിട്ട് അത് ചെയ്യാൻ പറ്റും. ഒരിക്കലെങ്കിലും അത് നിലവിലുള്ള മാർഗ്ഗത്തിൽ ചെയ്തവർക്കറിയാം എത്ര പണം കമ്മീഷൻ ഇനത്തിൽ നമുക്ക് നഷ്ടമാണെന്ന്. ആ പണവും നമ്മൾ ലാഭിക്കുകയാണ്.\nസതോഷി നകാമോട്ടോ എന്ന പേരിൽ ഒരു അജ്ഞാതൻ/സംഘം ആണ് ആദ്യമായി ബിറ്റ്കോയിന്റെ ആശയം അവതരിപ്പിച്ചത്. 2008ഇൽ. അടുത്ത വർഷം തന്നെ ബിറ്റ്കോയിൻ നെറ്റ്വർക്ക് നിലവിൽ വന്നു. ആദ്യത്തെ 2-3 വർഷങ്ങളിൽ സതോഷി നകാമോട്ടോ അതിന്റെ സോഫ്റ്റ്വേർ നിർമ്മാണത്തിലും ഫോറങ്ങളിലും സജീവമായിരുന്നെങ്കിലും പിന്നീട് പിൻ വലിയുകയാണുണ്ടായത്. വാസ്തവത്തിൽ സതോഷി ആരായിരുന്നു എന്നത് ഇപ്പോഴും ദുരൂഹമായി തുടരുന്നു.\nഇനി, എങ്ങിനെയാണ് നമ്മൾ ബിറ്റ്കോയിൻ ഇടപാടുകൾ നടത്തുന്നത്? അതിന് നമുക്ക് ഒരു കമ്പ്യൂട്ടറോ സ്മാർട്ട് ഫോണോ കൂടിയേ കഴിയൂ.. (ഇതൊരു ഇലക്ട്രോണിക് ധനവിനിമയമാണന്ന് നേരത്തേ തന്നെ പറഞ്ഞിരുന്നല്ലോ?) അതിൽ നമ്മൾ ഒരു "വാലറ്റ് ആപ്ലിക്കേഷൻ" ഇൻസ്റ്റാൾ ചെയ്യേണ്ടതുണ്ട്. ഈ പ്രോഗ്രാമാണ് നമ്മുടെ കയ്യിലുള്ള ബിറ്റ്കോയിനുകളുടെ കണക്ക് സൂക്ഷിക്കുന്നത്. ഇനി നമ്മൾ ബിറ്റ്കോയിനുകൾ വാങ്ങിക്കണം. അത് നമുക്ക് നിലവിലുള്ള കാർഡുകൾ ഉപയോഗിച്ചോ അല്ലെങ്കിൽ തികച്ചും സ്വകാര്യമായി പണമുപയോഗിച്ചോ നിർദ്ദിഷ്ട ഏജന്റുമാരിൽ നിന്നും വാങ്ങാം. ഒരിക്കൽ വാങ്ങിച്ചു കഴിഞ്ഞാൽ നമ്മുടെ വാലറ്റ് ആപ്ലിക്കേഷൻ വളരെ സൂക്ഷ്മമായ ഒരു രഹസ്യാലേഖന സങ്കേതം വഴി നമ്മുടെ പേരിൽ വരവു വെയ്ക്കും.\nകേന്ദ്രീകൃതമായ ഒരു നിയന്ത്രണം ബിറ്റ്കോയിന്റെ കാര്യത്തിലില്ല എന്നു പറഞ്ഞു. അപ്പോൾ പിന്നെ നമ്മുടെ ഇടപാടുകൾ എങ്ങിനെയാണ് സാധൂകരിക്കുന്നത്? നമ്മൾ ഉപയോഗിക്കുന്ന കമ്പ്യൂട്ടറും എതിർ കക്ഷിയുടെ കമ്പ്യൂട്ടറുമുൾപ്പടെ ബിറ്റ്കോയിൻ ഇടപാടുകൾ നടക്കുന്ന സകല കമ്പ്യൂട്ടറുകളും ഉൾപ്പെടുന്ന ഒരു നെറ്റ്വർക്കാണ് ഇത് ചെയ്യുന്നത്. എല്ലാ ഇടപാടുകളും ഓരോ അതുല്യമായ ബിറ്റ്കോയിൻ വിലാസത്തിൽ ആണ് നടക്കുന്നത്. ഉദാഹരണത്തിന് സുരേഷ് രമേഷിനോട് ഒരു സാധനം വാങ്ങുന്നു എന്നു കരുതുക. വിലയായി രമേഷിന്റെ അക്കൗണ്ടിൽ സുരേഷ് പണം അടയ്ക്കണം. ബിറ്റ്കോയിൻ ഇടപാടാണെങ്കിൽ രമേഷിന്റെ കമ്പ്യൂട്ടർ ഒരു പ്രത്യേക വിലാസം നിർമ്മിച്ച് അത് സുരേഷിന്റെ കമ്പ്യൂട്ടറിലേയ്ക്ക് അയയ്ക്കും. തുടർന്ന് സുരേഷിന്റെ വാലറ്റ് പ്രോഗ്രാം ഈ വിലാസത്തിലേയ്ക്ക് കൈവശമുള്ള കോയിനിൽ നിന്ന് ആവശ്യമുള്ള തുക കൈമാറും. ഈ ഇടപാടിന്റെ വിശദാംശങ്ങൾ അതായത് വിലാസങ്ങൾ, ബിറ്റ്കോയിൻ തിരിച്ചറിയൽ വിവരങ്ങൾ എന്നിവ നെറ്റ്വർക്കിലുള്ള എല്ലാ കമ്പ്യൂട്ടറുകൾക്കും കൈമാറും. ഈ വിവരങ്ങൾ "ബ്ലോക്ക് ചെയിൻ" എന്ന പേരിൽ രേഖപ്പെടുത്തി വെയ്ക്കും. ഇതൊരു തുടർച്ചയായ പ്രക്രിയയാണ്. നെറ്റ്വർക്കിലുള്ള എല്ലാ സർവറുകളും ഇതിൽ ഭാഗഭാക്കാവുന്നു. ഇങ്ങിനെ പലയിടത്ത് തുടർച്ചയായി രേഖപ്പെടുത്തൽ നടക്കുന്നതിനാൽ ഇടപാടുകളിലെ കള്ളത്തരങ്ങൾക്കും പിശകുകൾക്കും സാധ്യത ഇല്ലതന്നെ.\nശരാശരി പത്തു മിനിറ്റ് കൂടുമ്പോൾ അതുവരെയുള്ള വിവരങ്ങൾ ഒരു "ബ്ലോക്ക്" ആയി ഉറപ്പിക്കും. ഈ ഒരു ബ്ലൊക്കിൽ നിന്നാണ് അടുത്ത ബ്ലോക്കിനുള്ള നിർമ്മാണം ആരംഭിക്കുന്നത്. അതിനാൽ കോയിനുകളുടെ ഒഴുക്ക് കൃത്യമായി മനസ്സിലാക്കാൻ സാധിക്കുന്നു. കള്ള നാണയങ്ങൾ ഇടയ്ക്ക് കയറാതിരിക്കാൻ ഇത് അത്യന്താപേക്ഷിതമാണ്. ഇങ്ങിനെ ഉറപ്പിക്കൽ നടക്കുമ്പോൾ കുറച്ച് ബിറ്റ്കോയിനുകൾ നിർമ്മിക്കപ്പെടുന്നു. ഇതിന് സാങ്കേതികമായി "മൈനിങ്ങ്" (ഖനനം) എന്നാണു പറയുന്നത്. ആദ്യം ഇത്തരം ഉറപ്പിക്കൽ കൃത്യമായി പൂർത്തിയാക്കുന്ന സർവറിന്റെ ഉടമയ്ക്ക്ക്കാണ് ഈ കോയിനുകളുടെ അവകാശം. അയാൾക്ക് അത് സൂക്ഷിക്കാനോ വിൽക്കാനോ അവകാശമുണ്ട്. മൈനിങ്ങ് നടത്താൻ പ്രത്യേക പ്രോഗ്രാമുകൾ വേണം എന്നല്ലാതെ പ്രത്യേക അനുമതി ഒന്നും ആവശ്യമില്ല. ആർക്കും മൈനിങ്ങ് ശ്രമിക്കാം.\nസത്യത്തിൽ ഇത് സ്വർണ്ണഖനനത്തിനു സമാനമാണ്. സ്വർണ്ണമാണല്ലോ മിക്കവാറും കറൻസികളിലെ ഈട്. എന്നാലിവിടെ അത് കമ്പ്യൂട്ടർ കണക്കുകൂട്ടലുകളാണ്. മറ്റൊരു സാമ്യം ലഭ്യതയിലാണ്. സ്വർണ്ണഖനനത്തിലെന്നപോലെ തുടക്കത്തിൽ ബിറ്റ്കോയിൻ ഖനനവും എളുപ്പമായിരുന്നു. എന്നാൽ കൂടുതൽ കൂടുതൽ ഖനനം ചെയ്ത് എടുക്കുംതോറും പിന്നീടുള്ള ലഭ്യത കുറയും. കണക്കുകൂട്ടലുകൾ കൂടുതൽ ദുഷ്കരമാക്കിയാണ് ഇത് സാധിക്കുന്നത്. ഈ ഘട്ടത്തിൽ ഖനനം മെച്ചപ്പെടുത്താൻ കമ്പ്യൂട്ടറുകളുടെ ശേഷി ഉയർത്തുക എന്നതാണ് മാർഗ്ഗം. അതിനാൽ ഒരു വാശി പോലെ പലരും കൂടുതൽ കൂടുതൽ ശക്തിയേറിയ കമ്പ്യൂട്ടറുകൾ ഇതിനായി ഉപയോഗിക്കുന്നു. വലിയ കോർപ്പറേറ്റ് കമ്പ്യൂട്ടറുകളിൽ നെറ്റ്ബോട്ടുകൾ ഉപയോഗിച്ച് നുഴഞ്ഞുകയറി രഹസ്യമായി മൈനിങ്ങ് നടത്തുന്ന വിരുതന്മാരുമുണ്ട്. അടുത്തിടെ നടന്ന ഒരു വിശകലനത്തിൽ കണ്ടത് ലോകത്തിലെ ആദ്യത്തെ 500 സൂപ്പർ കമ്പ്യൂട്ടറുകൾ മൊത്തം ചേർന്നാൽ ഉള്ളതിൽ അധികം ശക്തി മൈനിങ്ങിനുവേണ്ടി ബിറ്റ്കോയിൻ സർവറുകൾ ഉപയോഗിക്കുന്നു എന്നാണ്. അതുപോലെ അമേരിക്കയിലെ 32000 വീടുകൾക്ക് വേണ്ടിവരുന്ന വൈദ്യുതിയാണ് ഒരു ദിവസം മൈനിങ്ങിനു വേണ്ടി ഉപയോഗിക്കപ്പെടുന്നത്.\n(ഒരു ആധുനിക ബിറ്റ്കോയിൻ റിഗ്ഗ്)\nഇത്രമാത്രം കഷ്ടപ്പെടുമ്പോൾ എത്ര കോയിനുകൾ നിർമ്മിക്കപ്പെടുന്നുണ്ട്? ഇപ്പോൾ ശരാശരി 25 കോയിനുകൾ 10 മിനിറ്റിൽ മൈൻ ചെയ്യപ്പെടുന്നുണ്ട്. എന്നാൽ "പണപ്പെരുപ്പം" ഉണ്ടാകാതിരിക്കാൻ കോയിനുകളുടെ ഉത്പാദനം നിയന്ത്രിക്കാൻ സംവിധാനമുണ്ട്. നിലവിലുള്ള ഉത്പാദനം4വർഷം കൂടുമ്പോൾ പകുതിയാക്കും. അതായത് 2017 ആകുമ്പോൾ 10 മിനിറ്റിൽ 12.5 കോയിനുകളേ മൈൻ ചെയ്യാനാവൂ. 2140 ഇൽ ഏകദേശം 21 മില്യൺ കോയിനുകൾ ആകുമ്പോൾ മൈനിങ്ങ് നിഷ്ഫലമാകും. 21 മില്യൺ എന്ന ലക്ഷ്യത്തിന്റെ പകുതിയും 2012 നവംബറോടെ മൈൻ ചെയ്തു കഴിഞ്ഞു.\nഇത്രയും അറിഞ്ഞ സ്ഥിതിക്ക് ഒരു ബിറ്റ്കോയിന്റെ വിനിമയ നിരക്ക് എത്രയാണെന്ന് അറിയാൻ താല്പര്യം ഉണ്ടാവും. 2009 ഇൽ ആദ്യം ഇറങ്ങുമ്പോൾ ഏതാനും സെന്റുകൾ മാത്രമായിരുന്നു ഇതിന്റെ മൂല്യം. ഇതിനിടെ അത്യധികം കയറ്റിയിറക്കങ്ങൾ നടന്നിട്ടുണ്ട്. കഴിഞ്ഞ ഏപ്രിലിൽ മാത്രം 100 നും 260 നും ഇടയ്ക്ക് ഡോളർ മൂല്യം ഉണ്ടായിരുന്നു. അതു പ്രകാരം ഇപ്പോൾ ഒരു ബില്യൺ ഡോളറിനു തുല്യമായ ബിറ്റ്കോയിനുകൾ വിനിമയത്തിലുണ്ട്. ചെറിയ ഇടപാടുകൾക്കായി ഒരു ബിറ്റ്കോയിന്റെ പത്തുകോടിയിൽ ഒരു ഭാഗം വരുന്ന ചെറിയ യൂണിറ്റുകളുണ്ട്. അവയ്ക്ക് 'സതോഷി' എന്നാണ് പേര്. നമ്മുടെ രൂപയും പൈസയും പോലെ.\nബിറ്റ്കോയിൻ ഇടപാടുകളുടെ അതീവ രഹസ്യസ്വഭാവമാണ് ഇതിന്റെ പ്രധാന ഗുണവും ദോഷവും. കോയിനുകൾ കൃത്യമായി പിന്തുടരപ്പെടുന്നുണ്ടെങ്കിലും അവ കൈമറിയുന്ന വിലാസങ്ങൾ ഗൂഢാലേഖനസങ്കേതത്താൽ സുരക്ഷിതമാണ്. നമ്മൾക്ക് ഒരു വാലറ്റേയുള്ളുവെങ്കിലും പല ഇടപാടുകൾ പല വിലാസങ്ങളിൽ നടത്താൻ സാധിക്കും. സത്യത്തിൽ അങ്ങിനെ ചെയ്യുന്നതാണ് പ്രോത്സാഹിപ്പിക്കപ്പെടുന്നതും. ഇടപാടുകൾക്ക് ഇടനിലക്കാർ ആവശ്യമില്ല എന്നതാണ് അടുത്ത പ്രധാന ഗുണം. കമ്മീഷൻ ഇനത്തിൽ ധാരാളം പണം ഇടപാടുകാർക്ക് ലാഭിക്കാൻ സാധിക്കും. വേഗതയേറിയ ഉറപ്പാക്കലിന് അപൂർവ്വം അവസരങ്ങളിൽ ചെറിയ കമ്മീഷൻ വല്ലതും വേണ്ടി വന്നാലായി.\nഇടപാടുകളുടെ രഹസ്യസ്വഭാവം കൊണ്ടു തന്നെ അവ ദുരുപയോഗം ചെയ്യാനുള്ള സാധ്യതയും അധികമാണ്. മയക്കുമരുന്നുകൾ, ആയുധങ്ങൾ, നിയമ വിരുദ്ധ പണഇടപാടുകൾ മുതലായവയ്ക്ക് ഒക്കെ ഇപ്പോൾ തന്നെ ബിറ്റ്കോയിനുകൾ വ്യാപകമായി ഉപയോഗിച്ചു തുടങ്ങിയിട്ടുണ്ട്. നികുതി വെട്ടിപ്പിനും വലിയ സാധ്യതകളാണ് ഉള്ളത്. അതുകൊണ്ടു തന്നെ പല രാജ്യങ്ങളും ബിറ്റ്കോയിൻ ഇടപാടുകളെ നിയന്ത്രിക്കാൻ ശ്രമം ആരംഭിച്ചിട്ടുണ്ട്. അമേരിക്കയിൽ ഇടപാടുകാരെ വെറുതെ വിട്ടെങ്കിലും മൈനിങ്ങ്കാരെ "മണി ലോണ്ടറിങ്ങ് ആക്റ്റ്" നിർവചനത്തിനുള്ളിലാക്കിയിട്ടുണ്ട്. എപ്പോൾ വേണമെങ്കിലും തകരാവുന്ന ഒരു കുമിള ആയാണ് പല ധനതത്വശാസ്ത്രജ്ഞരും ബിറ്റ്കോയിനെ കാണുന്നത്. വിശ്വാസം ഉള്ളവർ പോലും തൽക്കാലം ചെറിയ തുകകൾ മാത്രം നിക്ഷേപിക്കുന്നതാവും ബുദ്ധി എന്ന പക്ഷക്കാരാണ്.\nബിറ്റ്കോയിൻ ഇടപാടുകൾ അത്യധികം സുരക്ഷിതമായാണ് സംവിധാനം ചെയ്തിരിക്കുന്നതെങ്കിലും വിരലിലെണ്ണാവുന്ന വീഴ്ചകൾ കണ്ടു പിടിക്കപ്പെട്ടിട്ടുണ്ട്. അതുകൊണ്ട് തന്നെ മറ്റെല്ലാ കാര്യത്തിലുമെന്നപോലെ ബിറ്റ്കോയിനും 100% കുറ്റമറ്റതാണെന്നു പറയുക വയ്യ.\nബിറ്റ്കോയിൻ ഭാവിയുടെ കറൻസി ആകുമോ? കാത്തിരുന്നു തന്നെ കാണണം.\n(ചിത്രങ്ങൾക്ക് കടപ്പാട്: ഗൂഗിൾ ഇമേജസ്)\nPosted by ബാബുരാജ് at Wednesday, May 15, 20132comments:\nLabels: Bitcoin, Technology, ബിറ്റ്കോയിൻ, ശാസ്ത്രം\nവിൻഡോസ് 8 ലേക്ക് മാറുന്നതിനെപ്പറ്റി.\nവിൻഡോസ് 8 ആനുകൂല്യ വിലയായ 1999 രൂപയ്ക്ക് കിട്ടുന്ന കാലാവധി ഈ 31ന് അവസാനിക്കുകയാണ്. പഴയ വിൻഡോസ് അപ്ഗ്രേഡ് ചെയ്യണം എന്നുള്ളവർക്കും, പൈറേറ്റഡ് കോപ്പികൾ ഒഴിവാക്കണം എന്നുള്ളവർക്കും ഇത് നല്ലൊരു അവസരം ആണ്. ഇതുപോലൊരു വിലയ്ക്ക് വിൻഡോസ് ഒരിക്കലും ലഭിച്ചിരുന്നല്ല എന്നതും ഓർക്കണം.\nഈ അപ്ഗ്രഡേഷനിൽ ഒരു ശരാശരി കമ്പ്യൂട്ടർ ഉപയോക്താവ് എന്ന നിലയിൽ എനിക്ക് നേരിടേണ്ടി വന്ന ചില ബുദ്ധിമുട്ടുകളും അവയുടെ പരിഹാരങ്ങളും പങ്കുവെയ്ക്കുന്നു.\nഅപ്ഗ്രഡേഷനു താല്പര്യം ഉള്ളവർ ഈ പേജിൽ നിന്നാണു തുടങ്ങേണ്ടത്. അവിടെ നിന്നും ഒരു അപ്ഗ്രഡേഷൻ അസിസ്റ്റന്റ് ആദ്യമായി ഡൗൺലോഡ് ചെയ്യപ്പെടും. ഏകദേശം5Mb വരുന്ന ഈ ആപ്ലിക്കേഷൻ നമ്മുടെ കമ്പ്യൂട്ടർ പരിശോധിച്ച് അത് വിൻഡോസ് 8 ഓടാൻ പര്യാപ്തമാണോ, ഇപ്പോൾ നിലവിലുള്ള ഏതെല്ലാം ആപ്പ്ലിക്കേഷനുകൾ തുടർന്നും ഉപയോഗിക്കാം എന്നെല്ലാം പറയും. (കമ്പാറ്റിബിൾ ആയ ആപ്പ്ലികേഷനുകൾ പക്ഷെ റി-ഇൻസ്റ്റാൾ ചെയ്യേണ്ടി വരും.) ഡ്രൈവ് C യിൽ 20 Gb എങ്കിലും ഫ്രീ സ്പേസ് ഉണ്ടാവണം. ഇത്ര സ്ഥലം C യിൽ ഇല്ലെങ്കിൽ ഏതെങ്കിലും പാർട്ടീഷൻ മാനേജർ ഉപയോഗിച്ച് ആവശ്യത്തിനുള്ള സ്പേസ് ഉണ്ടാക്കിയെടുക്കുക. അല്ലാതെ ഫോർമാറ്റ് ചെയ്ത് റീ-പാർട്ടീഷൻ ചെയ്യേണ്ടതില്ല.2Gb എങ്കിലും RAM, 8 സുഗമമായി പ്രവർത്തിക്കാൻ ആവശ്യമുണ്ട്. ആവശ്യമെങ്കിൽ കൂടുതൽ RAM ചേർക്കുക. നമ്മൾ കാര്യങ്ങൾ ശരിയാക്കുന്നത് അനുസരിച്ച് അപ്ഗ്രഡേഷൻ അസിസ്റ്റന്റ് റിറൺ ചെയ്യാവുന്നതാണ്.\nഅപ്ഗ്രഡേഷൻ അസിസ്റ്റന്റ്, നമ്മുടെ കമ്പ്യൂട്ടർ സജ്ജമാണെന്ന് കണ്ടാൽ നമുക്ക് വിൻഡോസ് 8 ഡൗൺലോഡ് ചെയ്യാൻ ആരംഭിക്കാം. അതിനു മുൻപായി പണമടയ്ക്കണം. പണമടയ്ക്കാൻ2മാർഗ്ഗമാണ് തരുന്നത്. ക്രഡിറ്റ് കാർഡും, പേ പാലും. നമുക്ക് ക്രഡിറ്റ് കാർഡ് ഉണ്ടെങ്കിൽ ഒരു ബുദ്ധിമുട്ടും ഇല്ല. അതുപയോഗിച്ച് പണമടയ്ക്കുക. ക്രഡിറ്റ് കാർഡില്ലാത്തവർക്ക് പേ പാലും ഇൻഡ്യയിൽ ഉപയോഗിക്കാൻ ബുദ്ധിമുട്ടാണ്. ഡബിറ്റ് ATM കാർഡുകൾ ഉപയോഗിക്കാൻ സാധിക്കില്ല. ക്രഡിറ്റ് കാർഡില്ലെങ്കിൽ (എനിക്കില്ല) പിന്നെയുള്ള മാർഗ്ഗം ഒരു വിർച്വൽ ക്രഡിറ്റ് കാർഡ് (VCC) ഉണ്ടാക്കുക എന്നതാണ്. ഇതിനായി www.entropay.com എന്ന സൈറ്റ് ഉപയോഗിക്കാം. നമുക്ക് നമ്മുടെ ഡബിറ്റ് കാർഡിൽ നിന്നും പണം ഇട്ട് ഒരു വിർച്വൽ ക്രഡിറ്റ് കാർഡ് ഉണ്ടാക്കാം. (നമ്മുടെ ATM/Debit card ഓൺ ലൈൻ വെരിഫൈഡ് ആയിരിക്കണം.) ഏകദേശം $40 ഇട്ട് ഒരു VCC ഉണ്ടാക്കുക. ഇതിനായി ഇടുന്ന തുകയുടെ 4.5% entropay കമ്മീഷൻ ആയി ഈടാക്കും. VCC സുരക്ഷിതമാണ്.\nനമ്മുടെ പെയ്മെന്റ് ലഭിച്ചു കഴിഞ്ഞാൽ നമുക്ക് കീ ലഭിക്കും. അത് സുരക്ഷിതമായി സൂക്ഷിക്കുക. തുടർന്ന് മെയിലിൽ രസീതും കീയും ഡൗൺലോഡ് ലിങ്കും ലഭിക്കും. പക്ഷെ അതിനു മുൻപ് തന്നെ അപ്ഗ്രഡേഷൻ അസിസ്റ്റന്റ് വഴി ഡൗൺലോഡ് ആരംഭിചിട്ടുണ്ടാകും. മൊത്തം ഡൗൺലോഡ്2Gb വരും. എനിക്ക് ബ്രോഡ് ബാൻഡിൽ ഏകദേശം 3-4 മണിക്കൂർ കൊണ്ട് ഡൗൺലോഡ് കഴിഞ്ഞു.\nഡൗൺലോഡ് പൂർണ്ണമായാൽ ഇൻസ്റ്റലേഷൻ ആരംഭിക്കാം. Install now, Make media and install, Install later എന്നിങ്ങനെ3option ലഭിക്കും. ഇതിൽ make media എന്ന ഓപ്ഷൻ ആണ് അഭികാമ്യം. നമുക്ക് ബാക്കപ്പ് DVD യോ USB drive ഓ ഉണ്ടാക്കി വെയ്ക്കാനുള്ള ഓപ്ഷൻ ആണത്. എന്നാൽ Windows-XP ഉപയോഗിക്കുന്നവർക്ക് ഈ ഓപ്ഷൻ ലഭിക്കുന്നില്ല. (എനിക്ക് കിട്ടിയില്ല) ഇമേജ് ബേൺ ചെയ്യാനുള്ള സൗകര്യം XP യിൽ ഇല്ലാത്തതിനാലാണത്. അങ്ങിനെയെങ്കിൽ C: യിൽ ESD എന്നൊരു ഫയൽ കാണും (അതാണ് നമ്മൾ ഡൗൺലോഡ് ചെയ്ത ഫയൽ) അത് ഏതെങ്കിലും ഇമേജ് ബേണിങ്ങ് സോഫ്റ്റ്വേർ ഉപയോഗിച്ച് ഒരു ബൂട്ടബിൾ DVD ആയി സൂക്ഷിക്കുക. അതിനെപറ്റിയുള്ള വിശദ വിവരങ്ങൾ ഇവിടെ കിട്ടും. ESD എന്ന ഫയൽ കാണുന്നില്ല എങ്കിൽ Folder options ഇൽ പോയി show hidden files എനേബിൾ ചെയ്യുക.\nഇനി ഇൻസ്റ്റാൾ ചെയ്യാം. ഇൻസ്റ്റലേഷനു ശേഷം ഡ്രൈവറുകളും ആപ്പ്ലിക്കേഷനുകളും ഒക്കെ റി-ഇൻസ്റ്റാൾ ചെയ്യേണ്ടി വരും. C: ഒഴികെയുള്ള ഡ്രൈവുകൾക്ക് മാറ്റമൊന്നും ഉണ്ടാവില്ല.\nHappy up gradation :-)\nPosted by ബാബുരാജ് at Sunday, January 13, 20136comments:


സാങ്കേതിക സര്‍വകലാശാല നടത്തിയ മാര്‍ക്ക്ദാന അദാലത്ത് ചട്ടവിരുദ്ധമെന്ന് ഗവര്‍ണര്\n2019 ഫെബ്രുവരിയില് സാങ്കേതിക സര്‍വകലാശാല നടത്തിയ അദാലത്തും അതിലെ തീരുമാനവും നേരത്തെ തന്നെ വിവാദമായിരുന്നു\n6 March 2020 1:48 PM GMT\nസാങ്കേതിക സര്‍വകലാശാല നടത്തിയ മാര്‍ക്ക്ദാന അദാലത്ത് ചട്ടവിരുദ്ധമെന്ന് ഗവര്‍ണര്. മന്ത്രി ജലീല് അദാലത്തില് പങ്കെടുത്തത് നിയമവിരുദ്ധമാണ്. സര്‍വകലാശാലയുടെ ആഭ്യന്തരകാര്യങ്ങളില് സര്‍ക്കാര് ഇടപെടരുതെന്നും ചാന്‍സ്‍ലര് കൂടിയായ ആരിഫ് മുഹമ്മദ് ഖാന് ഉത്തരവില് പറയുന്നു. അദാലത്തിലെ തീരുമാനങ്ങള് വിദ്യാര്‍ഥികളുടെ ഭാവിയെ കരുതി റദ്ദാക്കുന്നില്ലെന്നും ഇതൊരു കീഴ്‍വഴക്കമായി കാണരുതെന്നും ഗവര്‍ണര് വ്യക്തമാക്കി.\n2019 ഫെബ്രുവരിയില് സാങ്കേതിക സര്‍വകലാശാല നടത്തിയ അദാലത്തും അതിലെ തീരുമാനവും നേരത്തെ തന്നെ വിവാദമായിരുന്നു. രണ്ട് തവണ മുല്യനിര്‍ണയം നടത്തിയ ഒരു വിദ്യാര്‍ഥിയുടെ പേപ്പര് വീണ്ടും മൂല്യനിര്‍ണയം നടത്താന് മന്ത്രി ആവശ്യപ്പെട്ടു എന്ന ആരോപണവും ഉയര്‍ന്നിരുന്നു.\nപ്രശ്നത്തില് പരാതി കിട്ടിയതിനെ തുടര്‍ന്ന് ഗവര്‍ണര് തെളിവെടുത്തിരുന്നു. അതിന്റെ ഭാഗമായി ഇന്ന് പുറപ്പെടുവിച്ച റിപ്പോര്‍ട്ടിലാണ് അദാലത്ത് നിയമവിരുദ്ധമായിരുന്നുവെന്നും മന്ത്രിക്ക് ഇടപെടാന് നിയമപരമായി സാധുതയില്ലെന്നും വ്യക്തമാക്കിയിരിക്കുന്നത്. എന്നാല് വിദ്യാര്‍ഥികളുടെ ഭാവി പരിഗണിച്ച് അദാലത്ത് റദ്ദാക്കുന്നില്ലെന്നും ഇതൊരു കീഴ്‍വഴക്കമായി കാണരുതെന്നും ഗവര്‍ണര് വ്യക്തമാക്കി.\nഎന്നാല് ബി.ടെക് വിദ്യാര്‍ഥിയുടെ മാര്‍ക്ക് ഗവര്‍ണര് തിരുത്തിയിട്ടില്ലല്ലോയെന്നും അതിന്‍റെ അര്‍ഥം എന്താണെന്നും മന്ത്രി കെ.ടി ജലീല് ചോദിച്ചു. ഗവര്‍ണറുടെ ഉത്തരവ് കണ്ടിട്ടില്ലെന്നും ഉത്തരവ് കണ്ട ശേഷം പ്രതികരിക്കാമെന്നും മന്ത്രി വ്യക്തമാക്കി.\nTAGS :governor KT Jaleel Kerala technical university


karipur air india crash കരിപ്പൂരിൽ വ്യോമയാന മന്ത്രി എത്തി കാര്യങ്ങൾ വിശദീകരിക്കുമെന്ന് വി മുരളീധരൻ ട്വന്റിഫോറിനോട്\nകരിപ്പൂരിൽ വ്യോമയാന മന്ത്രി എത്തി കാര്യങ്ങൾ വിശദീകരിക്കുമെന്ന് വി മുരളീധരൻ ട്വന്റിഫോറിനോട്\nകരിപ്പൂർ വിമാനത്താവളത്തിൽ നടന്ന വിമാനാപകടത്തെ കുറിച്ച് ട്വന്റിഫോറിനോട് പ്രതികരിച്ച് കേന്ദ്ര വിദേശകാര്യ സഹമന്ത്രി വി മുരളീധരൻ. പ്രധാനമന്ത്രി നരേന്ദ്ര മോദി ആവശ്യപ്പെട്ടതിനെ തുടർന്നാണ് അപകടസ്ഥലത്തേക്ക് തിരിച്ചത്. കരിപ്പൂരിലെത്തിയ ശേഷവും പ്രധാനമന്ത്രി വിളിച്ചിരുന്നു. അപകടത്തെ കുറിച്ചുള്ള പുതിയ വിശദമായ വിവരങ്ങൾ ആരാഞ്ഞുവെന്നും അദ്ദേഹം പറഞ്ഞു.\nസിവിൽ വ്യോമയാന മന്ത്രി ഹർദീപ് സിംഗ് പുരി 12 മണിയോടെ എത്തും. അദ്ദേഹം അപകടം നടന്ന സ്ഥലം സന്ദർശിക്കും. ഡിജിസിഎ അന്വേഷണം നടക്കുന്നുണ്ട്. ഫോറൻസിക് വിദഗ്ധർ ഉൾപ്പെടെ തനിക്കൊപ്പം എത്തിയിരുന്നുവെന്നും മുരളീധരൻ.\nRead Also : കരിപ്പൂർ വിമാനത്താവള ദുരന്തം: ഡിജിസിഎ അധികൃതർ പരിശോധന തുടങ്ങി\nകേന്ദ്ര സഹായത്തെ കുറിച്ച് ഇപ്പോൾ ഒന്നും പറയുന്നില്ല. വിഷമം അനുഭവിക്കുന്ന ആളുകൾക്ക് ഒപ്പമുണ്ടാകണമെന്ന നിർദേശം അനുസരിച്ചാണ് എത്തിയത്. റൺവേയിലെ പ്രശ്‌നങ്ങളും അപകടവും തമ്മിൽ ബന്ധമില്ലെന്ന് ഇന്നലെ തന്നെ സ്ഥിരീകരിച്ചതാണ്. ഇതിനെ കുറിച്ച് വ്യോമയാന മന്ത്രി വിശദീകരിക്കും. വ്യോമയാന മന്ത്രിയുടെ സന്ദർശനത്തിന് ശേഷം തുടർക്കാര്യങ്ങൾ തീരുമാനിക്കുമെന്നും വി മുരളീധരൻ പറഞ്ഞു.\nഅതേസമയം മുഖ്യമന്ത്രി പിണറായി വിജയൻ ഇന്ന് വിമാനാപകടം നടന്ന കരിപ്പൂർ വിമാനത്താവളം സന്ദർശിക്കും. ഒൻപത് മണിക്ക് ഹെലിക്കോപ്ടറിൽ ഡിജിപി, പ്രിൻസിപ്പൽ സെക്രട്ടറി എന്നിവരോടൊപ്പമായിരിക്കും മുഖ്യമന്ത്രി സ്ഥലം സന്ദർശിക്കുക. മന്ത്രി കെ ടി ജലീലും കരിപ്പൂരിലെത്തുമെന്നും വിവരമുണ്ട്.\nStory Highlights – karipur, air india crash\nRead more on: air india crash | V Muraleedharan


ആനവേട്ട: പ്രതിയെ മര്‍ദ്ദിച്ചെന്ന് ആരോപണം\nSaturday 8 August 2015 10:29 pm IST\nകോതമംഗലം: ഇടമലയാര് ആനവേട്ടക്കേസില് അന്വേഷണസംഘം അറസ്റ്റുചെയ്ത പ്രതിയെ വനപാലകര് ക്രൂരമായി മര്‍ദ്ദിച്ചെന്നാരോപിച്ച് പ്രതിയുടെ ഭാര്യയുള്‍പ്പെടെയുള്ള ബന്ധുക്കളും നാട്ടുകാരും രംഗത്തെത്തി. കേസിലെ 30-ാംപ്രതി കുട്ടമ്പുഴ സ്വദേശി കടമാനത്ത് സുകുവിനെ മര്‍ദ്ദിച്ചെന്നാണ് ആരോപണം ഉയര്‍ന്നിരിക്കുന്നത്. മലയാറ്റൂര് ഡിഎഫ്ഒയ്ക്ക് മുന്നിലാണ് സുകു കീഴടങ്ങിയത്. സുകുവിനെ റെയ്ഞ്ച് ഓഫീസില് മര്‍ദ്ദനമേറ്റ് അവശനിലയില് കിടക്കുന്നത് കണ്ടുവെന്ന് ഭാര്യ ശാരദ മാധ്യമങ്ങളോട് പറഞ്ഞു. കീഴടങ്ങുന്നതിനുമുമ്പ് രാത്രികാലങ്ങളില് വനപാലകര് സുകുവിനെ അന്വേഷിച്ച് വീട്ടിലെത്തി തന്നെയും കുട്ടികളെയും ഭീഷണിപ്പെടുത്തിയിരുന്നതായും ശാരദ പറയുന്നു. സുകു നിരപരാധിയാണെന്നും കേസില് ഉള്‍പ്പെടുത്തി വനപാലകര് പീഡിപ്പിക്കുകയാണെന്നും സഹോദരീ ഭര്‍ത്താവ് വിജനും പറഞ്ഞു. നിരപരാധികള്‍ക്കെതിരെ വനപാലകര് കേസെടുത്ത് പീഡിപ്പിക്കുന്നത് അവസാനിപ്പിക്കണമെന്നും യഥാര്‍ഥപ്രതികളെ പിടികൂടണമെന്നും നാട്ടുകാര് ആവശ്യപ്പെട്ടു. നേര്യമംഗലം ആനവേട്ടക്കേസില് ഉള്‍പ്പെട്ട ഷിബു, റെജി എന്നിവര്‍ക്കായുള്ള അന്വേഷണം ഊര്‍ജിതമാക്കി. ഇവര് ഉടന്‍വലയിലാകുമെന്നും മാമലക്കണ്ടം വാഴത്തൂവല് വനത്തിലാണ് പ്രതികള് ആനവേട്ട നടത്തിയതെന്ന് കണ്ടെത്തിയതായും അന്വേഷണസംഘം വ്യക്തമാക്കി. സജി, രാജീവ് എന്നീ പ്രതികളെ ഇതിനോടകം അറസ്റ്റ് ചെയ്തിട്ടുണ്ട്. ഇടമലയാര് കേസില് ഉള്‍പ്പെട്ട മനോജ്, പ്രിസ്റ്റണ് സില്‍വ, ശ്രീകണ്ഠന്‍നായര്, അജി ബ്രൈറ്റ് എന്നിവരെ തിങ്കളാഴ്ച വനപാലകര് കസ്റ്റഡിയില് വാങ്ങി തെളിവെടുക്കും. കേസില് ഇനിയും പിടിയിലാകാനുള്ള അനൂപ് ഉള്‍പ്പെടെയുള്ളവരെയും ഉടന് അറസ്റ്റുചെയ്യുമെന്ന് അന്വേഷണസംഘം പറഞ്ഞു.\nആനവേട്ട രണ്ട് പേര്‍കൂടി പിടിയില്\nആനവേട്ട; ഒരാള് കൂടി പിടിയില്\nആനവേട്ട: ലുക്ക് ഔട്ട് നോട്ടീസിന് അനുമതി തേടി വനപാലകര് കോടതിയില്\nആനവേട്ട: തോട്ടം ഉടമ മനോജ് അറസ്റ്റില്\nആന വേട്ട കേസ്: തോക്ക് നിര്‍മ്മിച്ചയാള് പിടിയില്\nആനവേട്ട : രണ്ട് തിരുവനന്തപുരം സ്വദേശികള് അറസ്റ്റില്


നിങ്ങള് എന്നെ വിശ്വസിക്കണം, ഞാൻ നിരാശപ്പെടുത്തില്ല: രജനികാന്ത്\nChennai, First Published 9, Dec 2019, 2:06 PM\nസമാധാനപരമായി ജീവിക്കാൻ ലോകത്തിന് സ്നേഹം ആവശ്യമാണ്, എല്ലാവരും അത് മനസ്സിൽ സൂക്ഷിക്കണമെന്നും രജനികാന്ത്.\nഎ ആര് മുരുഗദോസ്സിന്റെ സംവിധാനത്തില്, രജനികാന്ത് നായകനാകുന്ന ചിത്രമാണ് ദര്‍ബാര്. ചിത്രത്തിന്റെ പാട്ടുകള് അണിയറപ്രവര്‍ത്തകര് പുറത്തുവിട്ടു. ചിത്രത്തിലെ ഫോട്ടോകള് ഓണ്‍ലൈനില് തരംഗമായിരുന്നു. ഒരാളെയും താൻ നിരാശപ്പെടുത്തില്ല എന്നാണ് ആരാധകരോടായി രജനികാന്ത് ചടങ്ങില് പറഞ്ഞു. സമാധാനത്തോടെയും സ്‍നേഹത്തോടെയും ജീവിക്കാനുള്ള സാഹചര്യം എല്ലാവര്‍ക്കുമുണ്ടാകണമെന്നും രജനികാന്ത് പറഞ്ഞു.\nബാലചന്ദ്രര് സര് എന്നില് വിശ്വസിച്ചു, സിനിമയിലേക്ക് കൊണ്ടുവന്നു. എന്നിലുള്ള അദ്ദേഹത്തിന്റെ വിശ്വാസം ഞാൻ ഒരിക്കലും കളഞ്ഞില്ല. അതുപോലെ നിങ്ങളുടെയെല്ലാവരുടെയും വിശ്വാസവും എനിക്ക് വേണം. ഞാൻ നിങ്ങളെ ഒരിക്കലും നിരാശപ്പെടുത്തില്ല. സമാധാനപരമായി ജീവിക്കാൻ ലോകത്തിന് സ്നേഹം ആവശ്യമാണ്, എല്ലാവരും അത് മനസ്സിൽ സൂക്ഷിക്കണം- രജനികാന്ത് പറയുന്നു. ദര്‍ബാര് കഴിഞ്ഞാല്, സിരുത്തൈ ശിവ സംവിധാനം ചെയ്യുന്ന ചിത്രത്തിലാണ് രജനികാന്ത് അഭിനയിക്കുന്നത്. അതേസമയം ദര്‍ബാറിലെ ഇൻട്രോ ഗാനം ആലപിച്ചിരിക്കുന്നത് ഇതിഹാസ ഗായകൻ എസ് പി ബാലസുബ്രഹ്‍മണ്യം ആണ്. ചുമ്മാ കിഴി എന്ന ഗാനം വലിയ ഹിറ്റായിരുന്നു. ചുമ്മാ കിഴി എന്ന ഗാനം വലിയ ഹിറ്റായിരുന്നു. രജനികാന്തിന്റെ കഥാപാത്രത്തെ കുറിച്ചുള്ള കാര്യങ്ങള് തന്നെയാകും ഇൻട്രൊഡക്ഷൻ സോംഗിലുണ്ടാകുക. രജനികാന്ത് സിനിമയില് ചെയ്യുന്ന നല്ല കാര്യങ്ങളെ കുറിച്ചായിരിക്കും ഗാനത്തിലെന്ന് എസ് പി ബാലസുബ്രഹ്‍മണ്യം പറഞ്ഞിരുന്നു. പൊലീസ് ഡ്രസ് ഒഴിവാക്കിയാല് സാധാരണ ജനങ്ങളെപ്പോലെയാണ് താനെന്ന് രജനികാന്ത് പറയുന്നുണ്ട്. ഗാനരംഗം നല്ല രീതിയില് വന്നിട്ടുണ്ട്. അനിരുദ്ധ് രവിചന്ദറിനും ടീമിനും നന്ദി- എസ് പി ബാലസുബ്രഹ്‍മണ്യം പറഞ്ഞിരുന്നു.\nഅതേസമയം വെറും കുറ്റാന്വേഷണ കഥ മാത്രമായിട്ടില്ല ദര്‍ബാര് ഒരുക്കുന്നത്. അടുത്തിടെ ഹിറ്റായ സിരുത്തൈ ശിവ- അജിത് കൂട്ടുകെട്ടിലെ വിശ്വാസത്തിലേതു പോലെ കുടുംബ ബന്ധത്തിനും പ്രധാന്യമുള്ള സിനിമയായിരിക്കും ദര്‍ബാര്. നിവേത രജനികാന്തിന്റെ മകളായിട്ടാണ് ചിത്രത്തില് അഭിനയിക്കുക. നയൻതാരയാണ് നായിക. ദര്‍ബാറിന് ശേഷം, സിരുത്തൈ ശിവ സംവിധാനം ചെയ്യുന്ന ചിത്രത്തിലാണ് രജനികാന്ത് അഭിനയിക്കുക.\nLast Updated 9, Dec 2019, 2:09 PM\nS P Balasubhrahmanyams film\nഇനി സംവിധായിക, വരലക്ഷ്‍മി ശരത്‍കുമാര് ചിത്രത്തിന്റെ ഫസ്റ്റ് ലുക്ക് ഏറ്റെടുത്ത് ആരാധകര്\n'ഒളിച്ചേ, കണ്ടേ', കരീന കപൂറിന്റെ ഇങ്ങനെയൊരു വീഡിയോ ആരാധകര് ഇതുവരെ കണ്ടിട്ടുണ്ടാവില്ല!\nപേളി മാണിയുടെ ആദ്യ ബോളിവുഡ് ചിത്രം, ലുഡോയുടെ ട്രെയിലര്\nനിവിൻ പോളി ചിത്രത്തിന് പാട്ട് പാടാൻ റാപ്പർ 'വേടന്'; സംഗീതം ഒരുക്കുന്നത് ഗോവിന്ദ് വസന്ത\nആൻഡ്രോയ്‍ഡ് കുഞ്ഞപ്പൻ ഹോളിവുഡ് സിനിമയുടെ കോപ്പിയോ? പ്രതികരണവുമായി സംവിധായകൻ\n'നിങ്ങളുടെ ഇപ്പോഴത്തെ സുഖലോലുപത അത് മലയാളികൾ തന്നതാ മറക്കണ്ട', വിമര്‍ശനവുമായി സംവിധായകൻ\nയുഡിഎഫുമായി സഖ്യമുറപ്പിച്ച് വെല്‍ഫയര് പാര്‍ട്ടി; സിപിഎമ്മിന്‍റേത് മൃദുഹിന്ദുത്വമെന്ന് ഹമീദ് വാണിയമ്പലം\n'വിവാദത്തില്‍പ്പെട്ടത് സരിതയുടെ പശ്ചാത്തലം അറിയാത്തതിനാല്'; നേതാവും പഴികേട്ടതില് ദുഖമെന്ന് ജിക്കുമോന്\nകളമശ്ശേരി മെഡിക്കൽ കോളേജ് സംഭവം: ആരോഗ്യ വിദ്യാഭ്യാസവകുപ്പ് ഡയറക്ടർ അന്വേഷണം തുടങ്ങി\nകോടതി തീരുമാനം വരുന്നത് വരെയും ശിവശങ്കര് ചികിത്സയില് തുടര്‍ന്നേക്കും


ശിവസേനയും ദേശീയ ബന്ദിന് | Attack has crossed all limits: Thackeray - Malayalam Oneindia\n36 min ago നരേന്ദ്ര മോദി ബഹ്റൈനിൽ\nശിവസേനയും ദേശീയ ബന്ദിന്\nമുംബൈ: ശിവസേനാ നേതാവ് ബാലാ സാഹബ് താക്കറെയും ദേശീയ ബന്ദിന് ആഹ്വാനം ചെയ്തു. ഈ ബന്ദും 26 വ്യാഴാഴ്ച തന്നെയാണ്.\nഗാന്ധിനഗര് അക്ഷര് ധാം ക്ഷേത്രത്തില് തീവ്രവാദികള് നടത്തിയ ആക്രമണത്തില് പ്രതിഷേധിച്ചാണ് ഈ ബന്ദ്.\nവിശ്വഹിന്ദു പരിഷത്തും 26 വ്യാഴാഴ്ച ദേശീയ ബന്ദിന് ആഹ്വാനം ചെയ്തിട്ടുണ്ട്.\nഗാന്ധിനഗറില് നടന്ന ആക്രമണം സമാധാനത്തിന്റെ എല്ലാ അതിര്‍ത്തിയും ലംഘിച്ചിരിയ്ക്കുന്നു. വാജ് പേയീ, ഈ സഹിഷ്ണത ഞങ്ങള്‍ക്ക് സഹിയ്ക്കാവുന്നതിനും അപ്പുറമാണ്. ഇന്ത്യയുടെ സേന രാജ്യത്തിനുളളിലെ വര്‍ഗ്ഗീയ കലാപങ്ങള് അമര്‍ച്ചചെയ്യാന് നടക്കുകയാണ് പാകിസ്താന് വേണ്ടത്. എന്നാല് മാത്രമേ അവര്‍ക്ക് സേന ഇല്ലാത്ത അതിര്‍ത്തികളില് കൂടി അനായാസം ഇന്ത്യയിലേയ്ക്ക് കടക്കാനാവൂ. നിര്‍ഭാഗ്യമെന്ന് പറയട്ടെ, നമ്മള് പാകിസ്താന്റെ തന്ത്രങ്ങള്‍ക്ക് ഇരയാവുകയാണ്. ഈ ഘട്ടത്തില് എല്ലാ ഹിന്ദു ശക്തികളും ഒന്നിച്ച് ഒരു ബന്ദിനെങ്കിലും തയ്യാറാവണം. ശിവസേനയുടെ ദിനപ്പത്രമായ സാമ്നയില് താക്കറെ പറയുന്നു.


ജാതിമാറി വിവാഹം; ഗര്‍ഭിണിയെ സഹോദരങ്ങള് വെടിവച്ചുകൊന്നു\nWed May 25 2022 04:01:01 GMT+0530 (India Standard Time)\nഗര്‍ഭിണിയായ യുവതിയെ സഹോദരങ്ങള് തലയ്ക്ക് വെടിവെച്ചു കൊല്ലുകയായിരുന്നു.\nBY MTP23 Jun 2019 7:07 AM GMT\nMTP23 Jun 2019 7:07 AM GMT\nഇന്‍ഡോര്: മറ്റൊരു ജാതിയില്‍പ്പെട്ടയാളെ വിവാഹം ചെയ്തതിന് മധ്യപ്രദേശില് 21 വയസായ യുവതിയെ കൗമാരക്കാരായ സഹോദരങ്ങള് വെടിവച്ചു കൊന്നു. ബുള്‍ബുള് എന്ന യുവതിയാണ് കൊല്ലപ്പെട്ടത്. ഗര്‍ഭിണിയായ യുവതിയെ സഹോദരങ്ങള് തലയ്ക്ക് വെടിവെച്ചു കൊല്ലുകയായിരുന്നു.\nഎട്ടു മാസം മുമ്പാണ് ബുള്‍ബുള് കുല്‍ദീപ് രജാവത് എന്നയാളുമായി ഒളിച്ചോടി വിവാഹം കഴിച്ചത്. വിവാഹ ശേഷം ആദ്യമായി വീട്ടില് മാതാപിതാക്കളെ കാണാനെത്തി മടങ്ങുമ്പോഴാണ് സഹോദരന്മാര് ഇവരെ വെടിവച്ചത്. വെടിയേറ്റ യുവതിയെ ഇന്‍ഡോറിലെ എംവൈഎച്ച് ആശുപത്രിയിലെത്തിച്ചെങ്കിലും രക്ഷിക്കാനായിരുന്നില്ല. സഹോദരങ്ങളെ പൊലിസ് അറസ്റ്റ് ചെയ്തു. പ്രതികളില് ഇളയ ആളാണ് വെടിയുതിര്‍ത്തതെന്ന് പൊലിസ് പറഞ്ഞു.\ninter caste marriage honor killing


നെയ്യാറ്റിൻകരയിലെ തീകൊളുത്തി മരണം , അന്വേഷണം ക്രൈംബ്രാഞ്ചിന് കൈമാറി – malayalam daily\nതിരുവനന്തപുരം: നെയ്യാറ്റിൻകരയിൽ ഭൂമി ഒഴിപ്പിക്കലിനിടെ ദമ്പതികൾ തീകൊളുത്തി മരിച്ച സംഭവത്തിന്‍റെ അന്വേഷണം ക്രൈംബ്രാഞ്ചിന് കൈമാറി. പൊലീസിനെതിരെ ആരോപണം ഉയര്‍ന്ന പശ്ചത്തലത്തിലാണ് നടപടി. ആത്മഹത്യയ്ക്ക് ഇടയാക്കിയ സാഹചര്യമടക്കം അന്വേഷിക്കും. നെയ്യാറ്റിൻകര സ്റ്റേഷനിലെ പൊലീസുകാർക്കെതിരെ ആരോപണമുള്ളതിനാൽ മറ്റൊരു ഏജൻസി അന്വേഷിക്കണമെന്ന് റൂറൽ എസ്പി ശുപാർശ ചെയ്തിരുന്നു.\nനെയ്യാറ്റിൻകര പോങ്ങിൽ നെട്ടതോട്ടം ലക്ഷംവീട് കോളനിയിലെ വസന്തയും രാജൻ അടക്കമുള്ള അയൽവാസികളുമായുള്ള ഭൂമിതർക്കം തുടങ്ങുന്നത് 2019ലാണ്. വസന്തയുടെ വീടിന്റെ എതിർവശത്തുള്ള തന്റെ അമ്മയുടെ വീട്ടിലായിരുന്നു മരിച്ച രാജനും കുടുംബവും ആദ്യം താമസിച്ചത്. പിന്നീടാണ് വസന്തയുടെ വീടിനോട് ചേർന്നുള്ള മൂന്ന് സെന്റ് ഭൂമിയിലേക്ക് ഷെഡ് വെച്ച് രാജനും കുടുംബവും മാറിയത്. ഈ ഭൂമി 2006ൽ സുഗന്ധി എന്ന ആളിൽ നിന്നും വിലയാധാരമായി വാങ്ങിയതാണെന്നും അതിയന്നൂർ പഞ്ചായത്തിൽ ഈ ഭൂമിക്ക് കരമടച്ചിട്ടുണ്ടെന്നുമാണ് വസന്ത പറയുന്നത്. രാജനടക്കം അഞ്ച് പേർ തന്റെ സ്ഥലം കയ്യേറിയെന്ന് കാണിച്ചാണ് വസന്ത മുൻസിഫ് കോടതിയെ സമീപിക്കുന്നത്.\nസ്ഥലം പരിശോധിക്കാൻ അഭിഭാഷക കമ്മീഷനെ വച്ചു. ജനുവരിൽ സ്ഥലം പരിശോധിച്ച അഭിഭാഷക കമ്മീഷൻ ഒൻപത് സെന്റിൽ ആറ് സെന്റിൽ വസന്തയുടെ വീടും മൂന്ന് സെന്റിൽ കൃഷിഭൂമിയുമാണെന്ന് റിപ്പോ‍ർട്ട് നൽകി. തൽസ്ഥിതി തുടരാൻ 2020 ജനുവരി 9ന് ഉത്തരവിട്ടു. അയൽവാസികൾ ഭൂമിയിൽ അതിക്രമിച്ച് കടന്ന് കൃഷിയിടം നശിപ്പിക്കുന്നുവെന്ന് കാണിച്ച് വസന്ത വീണ്ടും കോടതിയെ സമീപിച്ചു. തൽസ്ഥിതി തുടരാനുള്ള കോടതി ഉത്തരവ് ലംഘിച്ചോ എന്ന് പരിശോധിക്കാൻ വീണ്ടും അഭിഭാഷക കമ്മീഷനോട് കോടതി നിർദ്ദേശിച്ചു. നേരത്തെ കൃഷിയിടമായിരുന്ന സ്ഥലത്ത് ഗേറ്റ് പൊളിച്ച് കയറി ഷെഡ് സ്ഥാപിച്ചുവെന്ന റിപ്പോർട്ട് മാർച്ച് മൂന്നിന് കമ്മീഷൻ കോടതിയെ അറിയിച്ചു. ഈ വീട് പൊളിച്ച് മാറ്റണമെന്ന വസന്തയുടെ അപേക്ഷയിൽ നടപടി സ്വീകരിക്കാൻ കോടതി ജൂൺ 16ന് നിർദ്ദേശിച്ചു. വസന്തയുടെ ഹ‍ർജിക്കെതിരെ രാജൻ മുൻസിഫ് കോടതിയെയും സബ് കോടതിയെയും സമീപിച്ചെങ്കിലും സ്റ്റേ കിട്ടിയില്ല. ഉടമസ്ഥാവകാശത്തിനായി വസന്ത വ്യാജരേഖ ചമച്ചെന്നായിരുന്നു രാജന്റെ വാദം.\nഡിസംബർ 15നാണ് പൊലീസ് സഹായത്തോടെ രാജനെയും കുടുബെത്തെയും ഒഴിപ്പാക്കാൻ കോടതി നിർദ്ദേശിച്ചത്. 22ന് രാവിലെ ഒഴിപ്പിക്കാൻ വരുമെന്ന് ഇരുവിഭാഗത്തയെും അഭിഭാഷകരെ അറിയിച്ചുവെന്നാണ് അഭിഭാഷക കമ്മീഷൻ വിശദീകരണം. ഈ ദിവസം തന്നെ ഹൈക്കോടതിയിൽ സ്റ്റേ അപേക്ഷ പരിഗണിക്കുന്നതിനാൽ ഒഴിപ്പിക്കൽ നടപടികൾ തത്കാലം മരവിപ്പിക്കണമെന്ന് രാജന്റെ അഭിഭാഷകൻ മുൻസിഫ് കോടതിയിൽ ആവശ്യപ്പെട്ടു. ഉത്തരവ് നടപ്പിലാക്കുന്നത് മുൻസിഫ് കോടതി മാറ്റിവെച്ചതും ഹൈക്കോടതി സ്റ്റേ നൽകിയതും 22ന്. പക്ഷെ സ്റ്റേ ഉത്തരവ് വരും മുൻപ് 22ന് തന്നെ കേരളത്തെ പിടിച്ച് കുലുക്കിയ സംഭവമുണ്ടായി. ഹൈക്കോടതി വിധി വരുന്നതിന് മുൻപ് പൊലീസ് തിടുക്കും കാണിച്ചത് എന്തിനാണെന്നാണ് പ്രധാനചോദ്യം.\nനെയ്യാറ്റിൻകര സ്റ്റേഷനിലെ ഗ്രേഡ് എസ്ഐ അനിൽകുമാറാണ് അഭിഭാഷക കമ്മീഷൻ അഡ്വക്കേറ്റ് ഉഷാകുമാരിക്കൊപ്പം 22ന് രാജന്റെ വീട്ടിലെത്തിയത്. ദേഹത്ത് പെട്രോളൊഴിച്ച രാജന്റെ കൈയ്യിൽ നിന്നും ലൈറ്റർ തട്ടിമാറ്റാൻ ശ്രമിച്ചത് അനിൽകുമാറാണ്. രാജൻറെ മൃതദേഹം സ്ഥലത്ത് കുഴിച്ചു മൂടാൻ ശ്രമിച്ച മകനോട് വാക്ക് തർക്കത്തിലേർപ്പെട്ടത് നെയ്യാറ്റിൻകര സ്റ്റേഷനിലെ പ്രിൻസിപ്പൽ എസ്ഐ സെന്തിലായിരുന്നു. ദമ്പതികളുടെ മരണത്തിനിടയാക്കിയ ഭൂമി തർക്കത്തിൽ ഇനി നെയ്യാറ്റിൻകര തഹസിൽദാറുടെ അന്വേഷണ റിപ്പോർട്ടാണ് നിർണ്ണായകം.\nപുതുവർഷ തലേന്ന് പൊലീസ് തലപ്പത്ത് വന് അഴിച്ചുപണി


൧ രാജാക്കൻ‌മാർ ൭ - വിശുദ്ധ ബൈബിൾ [മലയാളം ബൈബിൾ 1992]\n൭:൧ ൭:൨ ൭:൩ ൭:൪ ൭:൫ ൭:൬ ൭:൭ ൭:൮ ൭:൯ ൭:൧൦ ൭:൧൧ ൭:൧൨ ൭:൧൩ ൭:൧൪ ൭:൧൫ ൭:൧൬ ൭:൧൭ ൭:൧൮ ൭:൧൯ ൭:൨൦ ൭:൨൧ ൭:൨൨ ൭:൨൩ ൭:൨൪ ൭:൨൫ ൭:൨൬ ൭:൨൭ ൭:൨൮ ൭:൨൯ ൭:൩൦ ൭:൩൧ ൭:൩൨ ൭:൩൩ ൭:൩൪ ൭:൩൫ ൭:൩൬ ൭:൩൭ ൭:൩൮ ൭:൩൯ ൭:൪൦ ൭:൪൧ ൭:൪൨ ൭:൪൩ ൭:൪൪ ൭:൪൫ ൭:൪൬ ൭:൪൭ ൭:൪൮ ൭:൪൯ ൭:൫൦ ൭:൫൧\n൧ രാജാക്കൻ‌മാർ ൭\nശലോമോന് തന്റെ അരമന പതിമ്മൂന്നു ആണ്ടുകൊണ്ടു പണിതു അരമനപ്പണി മുഴുവനും തീര്‍ത്തു.\nഅവന് ലെബാനോന് വനഗൃഹവും പണിതു; അതിന്നു നൂറു മുഴം നീളവും അമ്പതു മുഴം വീതിയും മുപ്പതു മുഴം ഉയരവും ഉണ്ടായിരുന്നു; ദേവദാരുകൊണ്ടുള്ള മൂന്നു നിര തൂണിന്മേല് ദേവദാരു ഉത്തരംവെച്ചു പണിതു.\nഔരോ നിരയില് പതിനഞ്ചു തൂണുവീതം നാല്പത്തഞ്ചു തൂണിന്മേല് തുലാം വെച്ചു ദേവദാരുപ്പലകകൊണ്ടു തട്ടിട്ടു.\nമൂന്നു നിര കിളിവാതില് ഉണ്ടായിരുന്നു; മൂന്നു നിരയിലും അവ നേര്‍ക്കുംനേരെ ആയിരുന്നു.\nവാതിലും കട്ടളയും എല്ലാം സമചതുരവും കിളിവാതില് മൂന്നു നിരയായി നേര്‍ക്കുംനേരെയും ആയിരുന്നു.\nഅവന് അമ്പതു മുഴം നീളവും മുപ്പതു മുഴം വീതിയും ഉള്ള ഒരു സ്തംഭമണ്ഡപവും അതിന്റെ മുന് വശത്തു തൂണും ഉമ്മരപ്പടിയുമായി ഒരു പൂമുഖവും ഉണ്ടാക്കി.\nന്യായം വിധിക്കേണ്ടതിന്നു ആസ്ഥാനമണ്ഡപമായിട്ടു ഒരു സിംഹാസനമണ്ഡപവും പണിതുഅതിന്നു ആസകലം ദേവദാരുപ്പലകകൊണ്ടു അടിത്തട്ടിട്ടു.\nഇതിന്റെ പണിപോലെ തന്നേ അവന് മണ്ഡപത്തിന്നപ്പുറം മറ്റെ പ്രാകാരത്തില് അവന് തനിക്കു വസിപ്പാനുള്ള അരമന പണിതു; ശലോമോന് പരിഗ്രഹിച്ചിരുന്ന ഫറവോന്റെ മകള്‍ക്കും അവന് ഈ മണ്ഡപംപോലെയുള്ള ഒരു അരമന പണിതു.\nഇവ ഒക്കെയും അടിസ്ഥാനം മുതല് ഉത്തരക്കല്ലുവരെയും പുറത്തെ വലിയ പ്രാകാരംവരെയും തോതിന്നു വെട്ടി അകവും പുറവും ഈര്‍ച്ചവാള്‍കൊണ്ടു അറുത്തെടുത്തവിശേഷപ്പെട്ട കല്ലുകൊണ്ടു ആയിരുന്നു.\nമേല്‍പണി തോതിന്നു വെട്ടിയ വിശേഷപ്പെട്ട കല്ലുകൊണ്ടും ദേവദാരുകൊണ്ടും ആയിരുന്നു.\nയഹോവയുടെ ആലയത്തിന്റെ അകത്തെ പ്രാകാരത്തിന്നും ആലയത്തിന്റെ മണ്ഡപത്തിന്നും ഉണ്ടായിരുന്നതു പോലെ വലിയ പ്രാകാരത്തിന്റെ ചുറ്റും മൂന്നു വരി ചെത്തിയ കല്ലും ഒരു വരി ദേവദാരുവും ഉണ്ടായിരുന്നു.\nശലോമോന് രാജാവു സോരില്‍നിന്നു ഹീരാം എന്നൊരുവനെ വരുത്തി.\nഅവന് നഫ്താലിഗോത്രത്തില് ഒരു വിധവയുടെ മകന് ആയിരുന്നു; അവന്റെ അപ്പനോ സോര്‍യ്യനായ ഒരു മൂശാരിയത്രേഅവന് താമ്രംകൊണ്ടു സകലവിധ പണിയും ചെയ്‍വാന് തക്കവണ്ണം ജ്ഞാനവും ബുദ്ധിയും സാമര്‍ത്ഥ്യവും ഉള്ളവനായിരുന്നു. അവന് ശലോമോന് രാജാവിന്റെ അടുക്കല് വന്നു, അവന് കല്പിച്ച പണി ഒക്കെയും തീര്‍ത്തു.\nഅവര് രണ്ടു താമ്രസ്തംഭം ഉണ്ടാക്കി; ഔരോന്നിന്നു പതിനെട്ടു മുഴം ഉയരവും പന്ത്രണ്ടുമുഴം ചുറ്റളവും ഉണ്ടായിരുന്നു.\nസ്തംഭങ്ങളുടെ തലെക്കല് വെപ്പാന് അവന് താമ്രംകൊണ്ടു രണ്ടു പോതിക വാര്‍ത്തുണ്ടാക്കി; പോതിക ഔരോന്നും അയ്യഞ്ചു മുഴം ഉയരമുള്ളതായിരുന്നു.\nസ്തംഭങ്ങളുടെ തലെക്കലെ പോതികെക്കു വലപോലെയുള്ള വിചിത്രപ്പണിയും മാലയും ഉണ്ടായിരുന്നു. പോതിക ഔരോന്നിന്നും ഇങ്ങനെ ഏഴേഴുണ്ടായിരുന്നു.\nഅങ്ങനെ അവന് സ്തംഭങ്ങളെ ഉണ്ടാക്കി; അവയുടെ തലെക്കലുള്ള പോതിക മൂടത്തക്കവണ്ണം ഒരു പോതികയുടെ വലപ്പണിക്കു മീതെ രണ്ടു വരി മാതളപ്പഴം ഉണ്ടാക്കി; മറ്റെ പോതികെക്കും അവന് അങ്ങനെ തന്നേ ഉണ്ടാക്കി.\nമണ്ഡപത്തിലുള്ള സ്തംഭങ്ങളുടെ തലെക്കലെ പോതിക താമരപ്പൂവിന്റെ ആകൃതിയില് നാലു മുഴം ആയിരുന്നു.\nരണ്ടു സ്തംഭത്തിന്റെയും തലെക്കല് പോതിക ഉണ്ടായിരുന്നു. ഒരു പോതികെക്കു വലപ്പണിക്കരികെ കുംഭത്തോടു ചേര്‍ന്നു ചുറ്റും വരിവരിയായി ഇരുനൂറു മാതളപ്പഴം ഉണ്ടായിരുന്നു; മറ്റെ പോതികെക്കും അങ്ങനെ തന്നെ.\nഅവന് സ്തംഭങ്ങളെ മന്ദിരത്തിന്റെ മണ്ഡപവാതില്‍ക്കല് നിറുത്തി; അവന് വലത്തെ സ്തംഭം നിറുത്തി അതിന്നു യാഖീന് എന്നും ഇടത്തെ സ്തംഭം നിറുത്തി അതിന്നു ബോവസ് എന്നും പേരിട്ടു.\nസ്തംഭങ്ങളുടെ അഗ്രം താമരപ്പൂവിന്റെ ആകൃതയില് ആയിരുന്നു; ഇങ്ങനെ സ്തംഭങ്ങളുടെ പണി തീര്‍ന്നു.\nഅതിന്റെ വക്കിന്നു താഴെ, പുറത്തു, മുഴം ഒന്നിന്നു പത്തു കുമിഴ് വീതം കടലിന്നു ചുറ്റും ഉണ്ടായിരുന്നു; അതു വാര്‍ത്തപ്പോള് തന്നെ കുമിഴും രണ്ടുനിരയായി വാര്‍ത്തിരുന്നു.\nഅതു പന്ത്രണ്ടു കാളയുടെ പുറത്തു വെച്ചിരുന്നു; അവയില് മൂന്നു വടക്കോട്ടും, മൂന്നു പടിഞ്ഞാറോട്ടും, മൂന്നു തെക്കോട്ടും, മൂന്നു കിഴക്കോട്ടും തിരിഞ്ഞിരുന്നു; കടല് അവയുടെ പുറത്തു വെച്ചിരുന്നു; അവയുടെ പൃഷ്ടഭാഗം ഒക്കെയും അകത്തോട്ടു ആയിരുന്നു.\nഅതിന്റെ കനം നാലംഗുലം; അതിന്റെ വകൂ പാനപാത്രത്തിന്റെ വകൂപോലെ താമരപ്പൂവിന്റെ ആകൃതിയില് ആയിരുന്നു. അതില് രണ്ടായിരം ബത്ത് വെള്ളം കൊള്ളും.\nഅവന് താമ്രംകൊണ്ടു പത്തു പീഠം ഉണ്ടാക്കി; ഔരോ പീഠത്തിന്നു നാലു മുഴം നീളവും നാലു മുഴം വീതിയും മൂന്നു മുഴം ഉയരവും ഉണ്ടായിരുന്നു.\nപീഠങ്ങളുടെ പണി എങ്ങനെയെന്നാല്‍അവകൂ ചട്ടപ്പലക ഉണ്ടായിരുന്നു; ചട്ടപ്പലക ചട്ടങ്ങളില് ആയിരുന്നു.\nചട്ടങ്ങളില് ഇട്ടിരുന്ന പലകമേല് സിംഹങ്ങളും കാളകളും കെരൂബുകളും ഉണ്ടായിരുന്നു; ചട്ടങ്ങളില് അവ്വണ്ണം സിംഹങ്ങള്‍ക്കും കാളകള്‍ക്കും മീതെയും താഴെയും തോരണപണിയും ഉണ്ടായിരുന്നു.\nഔരോ പീഠത്തിന്നും താമ്രം കൊണ്ടുള്ള നന്നാലു ചക്രവും താമ്രംകൊണ്ടുള്ള അച്ചുതണ്ടുകളും ഉണ്ടായിരുന്നു; അതിന്റെ നാലു കോണിലും കാലുകള് ഉണ്ടായിരുന്നു. തൊട്ടിയുടെ കീഴെ കാല് ഔരോന്നിന്നും പുറവശത്തു തോരണപ്പണിയോടുകൂടി വാര്‍ത്തിരുന്നു.\nഅതിന്റെ വായ് ചട്ടക്കൂട്ടിന്നു അകത്തും മേലോട്ടും ഒരു മുഴം ഉയരമുള്ളതും ആയിരുന്നു; അതിന്റെ വായ് പീഠത്തിന്റെ പണിപോലെയും ഒന്നര മുഴം വൃത്തത്തിലും ആയിരുന്നു; അതിന്റെ വായക്കു കൊത്തുപണിയുണ്ടായിരുന്നു; അതിന്റെ ചട്ടപ്പലക വൃത്താകാരമല്ല, ചതുരശ്രം ആയിരുന്നു.\nചക്രം നാലും ചട്ടങ്ങളുടെ കീഴും ചക്രങ്ങളുടെ അച്ചുതണ്ടുകള് പീഠത്തിലും ആയിരുന്നു. ഔരോ ചക്രത്തിന്റെ ഉയരം ഒന്നര മുഴം.\nചക്രങ്ങളുടെ പണി രഥചക്രത്തിന്റെ പണിപോലെ ആയിരന്നു; അവയുടെ അച്ചതണ്ടുകളും വട്ടുകളും അഴികളും ചക്രനാഭികളും എല്ലാം വാര്‍പ്പു പണി ആയിരുന്നു.\nഔരോ പീഠത്തിന്റെ നാലു കോണിലും നാലു കാലുണ്ടായിരുന്നു; കാലുകള് പീഠത്തില്‍നിന്നു തന്നേ ഉള്ളവ ആയിരുന്നു.\nഔരോ പീഠത്തിന്റെയും തലെക്കല് അര മുഴം ഉയരമുള്ള വളയവും ഔരോ പീഠത്തിന്റെയും മേലറ്റത്തു അതിന്റെ താങ്ങുകളും അതിന്റെ വക്കുകളും അതില്‍നിന്നു തന്നേ ആയിരുന്നു.\nഅതിന്റെ താങ്ങുകളുടെ തട്ടുകളിലും വക്കുകളിലും അതതില് ഇടം ഉണ്ടായിരുന്നതുപോലെ അവന് കെരൂബ്, സിംഹം ഈന്തപ്പന എന്നിവയുടെ രൂപം ചുറ്റും തോരണപ്പണിയോടുകൂടെ കൊത്തി.\nഇങ്ങനെ അവന് പീഠം പത്തും തീര്‍ത്തു; അവേക്കു ഒക്കെയും വാര്‍പ്പും കണക്കും പരിമാണവും ഒരുപോലെ ആയിരുന്നു.\nഅവന് താമ്രംകൊണ്ടു പത്തു തൊട്ടിയും ഉണ്ടാക്കി; ഔരോ തൊട്ടിയില് നാല്പതു ബത്ത് വെള്ളം കൊള്ളും; ഔരോ തൊട്ടി നന്നാലു മുഴം. പത്തു പീഠത്തില് ഔരോന്നിന്മേല് ഔരോ തൊട്ടി വെച്ചു.\nഅവന് അഞ്ചു പീഠം ആലയത്തിന്റെ വലത്തു ഭാഗത്തും അഞ്ചു പീഠം ആലയത്തിന്റെ ഇടത്തുഭാഗത്തും വെച്ചു; കടലോ അവന് ആലയത്തിന്റെ വലത്തു ഭാഗത്തു തെക്കുകിഴക്കായി വെച്ചു.\nപിന്നെ ഹീരാം കലങ്ങളും ചട്ടുകങ്ങളും കലശങ്ങളും ഉണ്ടാക്കി; അങ്ങനെ ഹീരാം യഹോവയുടെ ആലയംവക ശലോമോന് രാജാവിന്നു വേണ്ടി ചെയ്ത പണികളൊക്കെയും തീര്‍ത്തു.\nരണ്ടു സ്തംഭം, രണ്ടു സ്തംഭത്തിന്റെയും തലെക്കലുള്ള ഗോളാകാരമായ രണ്ടു പോതിക, സ്തംഭങ്ങളുടെ തലെക്കലുള്ള പോതികകളുടെ രണ്ടു ഗോളം മൂടുവാന് രണ്ടു വലപ്പണി,\nസ്തംഭങ്ങളുടെ തലെക്കലുള്ള പോതികകളുടെ രണ്ടു ഗോളം മൂടുന്ന ഔരോ വലപ്പണിയിലും ഈരണ്ടുനിര മാതളപ്പഴമായി രണ്ടു വലപ്പണിയിലുംകൂടെ നാനൂറു മാതളപ്പഴം,\nപത്തു പീഠം, പീഠങ്ങളിന്മേലുള്ള പത്തു തൊട്ടി,\nഒരു കടല്, കടലിന്റെ കീഴെയുള്ള പന്ത്രണ്ടു കാള,\nകലങ്ങള്, ചട്ടുകങ്ങള്, കലശങ്ങള് എന്നിവ തന്നേ. യഹോവയുടെ ആലയം വക ശലോമോന് രാജാവിന്നു വേണ്ടി ഹീരാം ഉണ്ടാക്കിയ ഈ ഉപകരണങ്ങളൊക്കെയും മിനുക്കിയ താമ്രംകൊണ്ടായിരുന്നു.\nയോര്‍ദ്ദാന് സമഭൂമിയില് സുക്കോത്തിന്നും സാരെഥാന്നും മദ്ധ്യേ കളിമണ്ണുള്ള നിലത്തുവെച്ചു രാജാവു അവയെ വാര്‍പ്പിച്ചു.\nഉപകരണങ്ങള് അനവധി ആയിരുന്നതുകൊണ്ടു ശലോമോന് അവയൊന്നും തൂക്കിയില്ല; താമ്രത്തിന്റെ തൂക്കത്തിന്നു നിശ്ചയമില്ലായിരുന്നു.\nശലോമോന് യഹോവയുടെ ആലയത്തിന്നുള്ള സകലഉപകരണങ്ങളും ഉണ്ടാക്കി; പൊന് പീഠം, കാഴ്ചയപ്പം വെക്കുന്ന പൊന് മേശ,\nഅന്തര്‍മ്മന്ദിരത്തിന്റെ മുമ്പില് വലത്തുഭാഗത്തു അഞ്ചും ഇടത്തുഭാഗത്തു അഞ്ചുമായി പൊന്നുകൊണ്ടുള്ള വിളകൂതണ്ടുകള്, പൊന്നുകൊണ്ടുള്ള പുഷ്പങ്ങള്,\nദീപങ്ങള്, ചവണകള്, തങ്കം കൊണ്ടുള്ള പാനപാത്രങ്ങള്, കത്രികകള്, കലശങ്ങള്, തവികള്, തീച്ചട്ടികള്, അതിപരിശുദ്ധസ്ഥലമായ അന്തരാലയത്തിന്റെ വാതിലുകള്‍ക്കും മന്ദിരമായ ആലയത്തിന്റെ വാതിലുകള്‍ക്കും പൊന്നുകൊണ്ടുള്ള കെട്ടുകള് എന്നിവ തന്നേ.\nഅങ്ങനെ ശലോമോന് രാജാവു യഹോവയുടെ ആലയംവക പണി എല്ലാം തീര്‍ത്തു. ശലോമോന് തന്റെ അപ്പനായ ദാവീദ് നിവേദിച്ചിരുന്ന വെള്ളിയും പൊന്നും ഉപകരണങ്ങളും കൊണ്ടുവന്നു യഹോവയുടെ ആലയത്തിലെ ഭണ്ഡാരത്തില്‍വെച്ചു.


അല്മായശബ്ദം: ചര്‍ച്ച് ആക്ട് -- ചര്‍ച്ചാസമ്മേളനം തൃശൂരില് ജനുവരി 20ന്\nചര്‍ച്ച് ആക്ട് -- ചര്‍ച്ചാസമ്മേളനം തൃശൂരില് ജനുവരി 20ന്\nPosted by jos antony at 7:31 PM\nThankachan January 17, 2013 at 8:00 PM\nഓരോ അല്മയന്റെയും അറിവിലേക്കായി അവരുടെ അവകാശ ങ്ങള് ഓരോ പള്ളിയുടെയും മുന്‍പില് ബോര്‍ഡ് എഴുതി വെക്കണം എന്നൊരു നിയമം ഉണ്ടാകണം. അല്ലെങ്കില് പുരോഹിതന്മാര് അവരെ ബുദ്ധിമുട്ടിക്കും\nസക്കറിയാസ് നെടുങ്കനാല് January 18, 2013 at 5:09 PM\nഇപ്പറഞ്ഞത് ഗുണം ചെയ്യാം. എന്നാല് അക്കൂടെ, പള്ളിക്കകത്തും അതിനെ ചുറ്റിപ്പറ്റിയും മനുഷ്യര് ചെയ്തു കൂട്ടുന്ന അസംബന്ധങ്ങളുടെ ഒരു ലിസ്റ്റും എഴുതി ചേര്‍ക്കേണ്ടതാണ്. അവസാനത്തേതായി ഇങ്ങനെയും എഴുതണം. "യേശു ഉണ്ടായിരുന്നെങ്കില് പണ്ടേ ഈ പള്ളിയും കല്ലിന്മേല് കല്ലു ശേഷിക്കാതെ ഇടിച്ചു നിരത്തിയേനെ"\njosantony February 14, 2013 at 12:41 AM\nതൃശൂരിലെ ചര്‍ച്ച് ആക്ട് സെമിനാരില് പങ്കെടുത്ത ബി ജെ പി തൃശൂര് ജില്ലാ പ്രസിഡന്റായ അഡ്വ. ബി ഗോപാലകൃഷ്ണന് ജസ്റ്റീസ് വി ആര് കൃഷ്ണയ്യര് തയ്യാറാക്കിയിട്ടുള്ള ചര്‍ച്ച് ആക്ടിന്റെ കരടുരൂപം ദേവസ്വം ബോര്‍ഡിന്റെയും വഖഫ് ബോര്‍ഡിന്റെയുമെല്ലാം ആക്ടുകളിലുള്ള ചില തകരാറുകള് പരിഹരിക്കാന്‍വരെ സഹായകമാകുംവിധത്തിലുള്ളതാണെന്ന് എടുത്തു പറയുകയുണ്ടായി. യേശുദാസിന് ഗുരുവായൂര് പ്രവേശനം അനുവദിക്കാന് തടസ്സമായിരിക്കുന്നത് ദേവസ്വം ബോര്‍ഡിന്റെ ആക്ടും ചട്ടങ്ങളുമാണ് എന്ന വസ്തുത അദ്ദേഹം ചൂണ്ടിക്കാണിച്ചു. ക്രിസ്തുവിശ്വാസികള്‍ക്ക് സ്വത്തുഭരണത്തില് വികേന്ദ്രീകൃതമായ പ്രാതിനിധ്യം ജാതിഭേദമെന്യേ ഉറപ്പാക്കുന്ന ഇതര മതവിഭാഗങ്ങളുടെയും ബോര്‍ഡുകളുടെ ആക്ടുകള് പരിഷ്‌കരിക്കാന് ചര്‍ച്ച് ആക്ട് മാതൃകയാവുമെന്ന് അദ്ദേഹം എടുത്തുപറഞ്ഞു. ഇതു പാസ്സാകേണ്ടത് ഇതര മതവിഭാഗങ്ങളുടെ കൂടി ആവശ്യമാണെന്നും ക്രിസ്ത്യുമതവിശ്വാസികളോടുള്ള വിവേചനം ഇല്ലാതാക്കുന്നതിന് ഇതനിവാര്യമാണെന്നും അദ്ദേഹം വ്യക്തമാക്കി.\nJoseph Matthew February 14, 2013 at 1:41 AM\nസഭാസ്വത്തുക്കളില് വത്തിക്കാന് പൂര്‍ണ്ണ അവകാശം ഉണ്ടെന്നു വക്കീലന്മാര് സഹിതം പ്രസംഗത്തില് ചൂണ്ടി കാണിക്കുന്നു. ജന്മംകൊണ്ട് ഇന്ത്യന് അല്ലാത്ത മാര്‍പാപ്പയുടെ പേരില് എങ്ങനെ സ്വത്തുക്കളുടെ ആധാരംഎഴുതും? എങ്ങനെ അദ്ദേഹം അവകാശിയാകും? 1950-ല് എഴുതിയ ഭരണഘടനയില് എവിടെയാണ് കാനോന് നിയമം? ഷാരിയാ നിയമങ്ങളില് ചിലത് ഭരണഘടനയില് ഉള്‌കൊള്ളിച്ചിട്ടുണ്ട്. പാക്കിസ്ഥാനില് ഷാരിയാ അനുസരിച്ചില്ലെങ്കില് തൂക്കികൊലയും. മാര്‍പാപ്പക്ക് സഭാസ്വത്തുക്കളില് ഒരു കങ്കാണിയുടെ സ്ഥാനമേയുള്ളൂ. തലമുറകളായി സ്വത്തുക്കള് കൈവശം വെച്ചിരിക്കുന്ന പുരോഹിതരുടെ കൈവശവകാശം അവര് വിട്ടുകൊടുക്കണമെങ്കില് മൂന്നു കോടതികളും വിജയിക്കണം. അല്ലെങ്കില് ന്യൂനപക്ഷാവകാശം എന്ന വകുപ്പ് മാറ്റി ഭരണഘടന മാറ്റണം. ശ്രീ പുലിക്കുന്നന് സൂചിപ്പിച്ച നിയമങ്ങള് പള്ളി സ്വത്തിനുമേല് സ്വാധീനം നേടുവാന് അപര്യാപ്തമാണ്. മൃഗീയഭൂരിപക്ഷം പുരോഹിതര്‍ക്കൊപ്പം ഉള്ളടത്തോളംകാലം ചര്ച്ച്ആക്റ്റ് ഒരു സ്വപ്നംപോലെയായിരിക്കും. ഇന്നത്തെ ഭക്തലോകത്തിനെ ഒന്നാകെ ഭ്രാന്താലയങ്ങളില് ഒരു ചീകത്സയാണ് ആവശ്യം.


ശനി ഗ്രഹത്തിന്റെ കാന്തിക വലയങ്ങള് വര്‍ഷങ്ങള്‍ക്കപ്പുറം അപ്രത്യക്ഷമാകുമെന്ന് നാസയുടെ പഠനം. വൊയാജര് ഒന്ന്, രണ്ട് ദൗത്യങ്ങളുടെ അടിസ്ഥാനത്തിലാണ് പുതിയ കണ്ടെത്തല്. പത്ത് കോടി വര്‍ഷങ്ങള്‍കൊണ്ട് ശനിയുടെ വലയങ്ങള് പൂര്‍ണമായും ഇല്ലാതാകുമെന്നാണ് അനുമാനിക്കുന്നത്.\nശനിയുടെ ഗുരുത്വാകര്‍ഷണം മൂലം ഐസ് കട്ടകളും മറ്റു വസ്തുക്കളും ഗ്രഹത്തിലേക്ക് ആകര്‍ഷിക്കപ്പെടുന്നതായും നാസ വ്യക്തമാക്കി. ഇത്തരത്തില് വര്‍ഷങ്ങളോളം തുടരുമ്പോള് വലയം അപ്രത്യക്ഷമാകാന് കാരണമാകും.\nശനിയെ വലയംവെച്ചിരുന്ന ചെറിയ ഐസ് ഗ്രഹങ്ങള് കൂട്ടിയിടിച്ചാണ് ഗ്രഹത്തിന് ഈ വലയം ഉണ്ടായിട്ടുള്ളതെന്നാണ് ശാസ്ത്ര ലോകത്തിന്റെ നിഗമനം. നിലവില് അരമണിക്കൂറിനുള്ളില് ഒരു നീന്തല്‍ക്കുളം നിറയ്ക്കാന് ആവശ്യമായ ഐസ് മഴയാണ് അവിടെ പെയ്തുകൊണ്ടിരിക്കുന്നതെന്ന് നാസയിലെ ശാസ്ത്രജ്ഞന് ജെയിംസ് ഒഡോണഗെ പറഞ്ഞു.\nനാനൂറ് കോടി വര്‍ഷം പഴക്കമുള്ള ശനിയുടെ വലയങ്ങളുടെ ആയുസ് പ്രഖ്യാപിച്ചു കഴിഞ്ഞെങ്കിലും വലയങ്ങള് ഉണ്ടായത് എന്നാണെന്നതില് ശാസ്ത്രലോകത്തിന് ഇതുവരെ ഉത്തരം കണ്ടെത്താനായില്ല. 1982 ല് വൊയാജര് രണ്ട് ദൗത്യത്തിലാണ് ശനിയിലെ വലയങ്ങള് തീര്‍ക്കുന്ന മഴയെ കണ്ടെത്തിയിരുന്നത്.\nTags: Planets World


തിരുവനന്തപുരം: അന്തർദേശീയ നിലവാരത്തിലുള്ള രാജ്യത്തെ ആദ്യ ആനപുനരധിവാസ കേന്ദ്രം കോട്ടൂരില് യാഥാര്ത്ഥ്യമാവുന്നു. കാപ്പുകാട് ആനപുനരധിവാസ കേന്ദ്രമാണ് 108 കോടി രൂപ ചെലവില് രണ്ടു ഘട്ടങ്ങളായി നവീകരിച്ച് അന്താരാഷ്ട്ര നിലവാരത്തിലേക്കുയര്ത്തുക. പദ്ധതിയുടെ ആദ്യഘട്ട നിര്മ്മാണോദ്ഘാടനം ജൂൺ 23 വൈകുന്നേരം നാല് മണിക്ക് കോട്ടൂര് കാപ്പുകാട് ആന പുനരധിവാസ കേന്ദ്രത്തില് മുഖ്യമന്ത്രി പിണറായി നിര്വഹിക്കും. വനം വന്യജീവി വകുപ്പ് മന്ത്രി അഡ്വ കെ രാജു അദ്ധ്യക്ഷത വഹിക്കുന്ന ചടങ്ങില് മന്ത്രിമാരായ ഡോ. റ്റി എം തോമസ് ഐസക്, കടകംപള്ളി സുരേന്ദ്രന്, കെ. More


ഒരു വിദേശി വിഐപിയെ പരിചയപ്പെട്ടാലോ...\nഓറഞ്ച് റിവർ ലില്ലി എന്നാണ് പേര്. സൗത്ത് ആഫ്രിക്കയിൽ ജനിച്ച് അമേരിക്കക്കാരുടെ ഇഷ്ടം പിടിച്ചുപറ്റി ഇപ്പോൾ അമേരിക്ക മുഴുവനും പടർന്നു പന്തലിച്ച് നിൽക്കുകയാണ് ആൾ. ക്രൈനം ബൾബിസ്പേമം എന്നാണ് ശാസ്ത്രനാമം. അമാരില്ലിഡേസിയെ സസ്യ കുടുംബത്തിലെ അംഗമാണ്.\nഅധികം പൊക്കം വയ്ക്കാത്ത പൂച്ചെടികളാണിവ. ഒരു മീറ്ററിൽ താഴെ മാത്രമേ ഉയരം വയ്ക്കൂ. എടുത്തു പറയത്തക്ക ഭംഗിയാണ് ഇവയുടെ പൂക്കൾക്ക്. പള്ളി മണിയുടെ ആകൃതിയിലുള്ള പൂക്കൾ. ഒരു പൂങ്കുലയിൽ എട്ട് മുതൽ പതിമൂന്ന് വരെ പൂക്കൾ ഉണ്ടാകും. പിങ്ക് നിറത്തിലുള്ള ഇതളുകളുടെ നടുവിലായി ചുവന്ന വരകൾ പോലെ കാണാം. മനംമയക്കുന്ന ഗന്ധമായിരിക്കും ഇവയ്ക്ക്. വസന്തവും വേനലും ഇവർക്ക് പൂക്കാലമാണ്.\nനനവുള്ള സ്ഥലങ്ങളിൽ മാത്രമേ ഇവ വളരൂ. സൂര്യപ്രകാശവും ഒത്തിരി വേണം. ഏറ്റവും കൂടുതൽ കൃഷി ചെയ്യപ്പെടുന്ന അലങ്കാര സസ്യങ്ങളിൽ ഒന്നാണിവ. വിത്തുകൾ വഴിയാണ് പ്രത്യുൽപാദനം. മൂന്നു മുതൽ നാലു വർഷം വരെ എടുക്കും പൂക്കൾ ഉണ്ടാകുവാൻ. ഏവർക്കും പ്രിയപ്പെട്ട അലങ്കാര സസ്യമായതുകൊണ്ടുതന്നെ ഇവയുടെ ഒത്തിരി ഹൈബ്രിഡ് ജനങ്ങളും വികസിപ്പിച്ചെടുത്തിട്ടുണ്ട്.


Neeraj Madhav enters in Bollywood web series | നീരജിന്റെ കളി ഇനി ബോളിവുഡില്; മലയാളത്തില് നിന്നും വെബ് സീരിസിലേക്ക് എത്തിയ ആദ്യ നടന് | Mangalam\nSaturday, June 15, 2019 Last Updated 8 Min 55 Sec ago English Edition\nWednesday 13 Jun 2018 10.29 AM\nവളരെ ചുരുങ്ങിയ കാലംകൊണ്ട് പ്രേക്ഷകപ്രശംസ പിടിച്ചുപറ്റിയ നടനാണ് നീരജ് മാധവ്. എന്നാല് നീരജിന്റെ ലെവല് വല്ലാതെ അങ്ങു മാറിയെന്നാണ് പുതിയ റിപ്പോര്‍ട്ടുകള്. മലയാളം വിട്ട യുവനടന് ഇപ്പോള് ബോളിവുഡിലേക്ക് കടക്കുകയായിരുന്നു. എന്നാല് സിനിമയിലൂടെയല്ല എന്നു മാത്രം.\nബോളിവുഡ് സംവിധായകന് രാജ് കൃഷ്ണ ഒരുക്കുന്ന പുതിയ വെബ് സീരിസിലൂടെയാണ് നീരജിന്റെ ബോളിവുഡ് അരങ്ങേറ്റം സംഭവിക്കുക. ഇംഗ്ലീഷിലും ഹിന്ദിയിലുമായി തയ്യാറാക്കുന്ന സീരിസ് ആമസോണ് പ്രൈമില് ലഭ്യമാകും.\nഒരു ത്രില്ലര് സ്വഭാവത്തിലുള്ള വെബ് സീരിസിലാണ് നീരജ് അഭിനയിക്കുന്നത്. ഇത്തരത്തില് ഒരു മലയാളം സീരിസില് അഭിനയിക്കുന്ന ആദ്യ മലയാളനടനാകും നീരജ്. ഹിന്ദിയില് നിന്നും മനോജ് ബാജ്‌പെയ്, തബു തുടങ്ങിയവരും നീരജിനൊപ്പം അഭിനയിക്കുന്നത്.\nതെന്നിന്ത്യന് താരം മാധവന് നായകനായെത്തിയ ബീത്ത് എന്ന വെബ് സീരിസ് വന് ഹിറ്റായിരുന്നു. അദ്ദേഹത്തിന് പുറമെ സെയ്ഫ് അലിഖാന്, നവാസുദ്ദീന് സിദ്ദിഖി എന്നിവരെല്ലാം വെബ് സീരിസില് തിളങ്ങിയവരാണ്.\nഇതിന്റെ അരങ്ങേറ്റത്തിന്റെ സൂചന നല്‍കി മനോജ് ബാജ്‌പെയ്ക്കും കിഷോറിനും ഒപ്പം നില്‍ക്കുന്ന ചിത്രം നീരജ് ഫെയ്‌സ്ബുക്കില് ഷെയര് ചെയ്തിരുന്നു.


മാധ്യമപ്രവര്‍ത്തനം തുടരണോ? 'പാര്‍ട്ടി ക്ലാസില്' പോണം, പരീക്ഷയെഴുതണം; ഷീ ജിന് പിങ്ങിന്റെ ചിന്തകള് പഠിക്കണം\n21 Sep 2019 8:18 AM GMT\nചൈനീസ് മാധ്യമപ്രവർത്തകർ ഉടൻ തന്നെ ഷീ ജിൻ പിംഗിന്‍റെ ‘സോഷ്യലിസ്റ്റ് ചിന്തകള്’ പഠിച്ചു പാസാകേണ്ടിവരും. ഇത് സംബന്ധിച്ച അറിയിപ്പ് ചൈനയിലെ മീഡിയ റെഗുലേറ്റര് സർക്കാർ ഉടമസ്ഥതയിലുള്ള ഒരു ഡസനിലധികം മാധ്യമ സ്ഥാപനങ്ങളിലേക്ക് അയച്ചു കഴിഞ്ഞു. അതില്, ഈ വർഷം ആദ്യം ലോഞ്ച് ചെയ്ത ‘സ്റ്റഡി സി’ എന്ന പ്രൊപ്പഗാൻഡ അപ്ലിക്കേഷനുമായി ബന്ധപ്പെട്ട് ഒരു പ്രത്യേക പരീക്ഷ എഴുതാന് ജീവനക്കാരോട് നിർദ്ദേശിക്കുന്നു. എങ്കില് മാത്രമേ തുടര്‍ന്നങ്ങോട്ട് മാധ്യമ ലൈസന്‍സ് പുതുക്കി നല്‍കൂ.\nരാജ്യത്തുടനീളമുള്ള ചൈനീസ് റിപ്പോർട്ടർമാർക്ക് ഈ നിയന്ത്രണം ഉടൻ ബാധകമാകുമെന്ന് മിക്കവരും വിശ്വസിക്കുന്നു. ചില വിദേശ മാധ്യമങ്ങള്‍ക്കും ആപ്ലിക്കേഷനിൽ രജിസ്റ്റർ ചെയ്യുന്നതിന് അനൌദ്യോഗിക അറിയിപ്പ് ലഭിച്ചതായി ‘ദ ഗാര്‍ഡിയന്’ റിപ്പോര്‍ട്ട് ചെയ്യുന്നു. ആർക്കും അതിൽ നിന്ന് രക്ഷപ്പെടാൻ കഴിയുമെന്ന് തോന്നുന്നില്ല.\nഒക്ടോബർ ആദ്യം ഓൺ-സൈറ്റ്, ക്ലോസ്ഡ് ബുക്ക് പരീക്ഷ നടക്കും. പരീക്ഷയെ അഞ്ച് ഭാഗങ്ങളായി തിരിച്ചിട്ടുണ്ട്. രണ്ടെണ്ണം ഷീ ജിൻപിംഗിന്‍റെ പുതിയ യുഗത്തിനായുള്ള സോഷ്യലിസത്തെക്കുറിച്ചുള്ള ചിന്തകളും, പ്രൊപ്പഗാൻഡയെ കുറിച്ചുള്ള സുപ്രധാന ചിന്തകളുമാണ് ചോദിക്കുക. ചൈനീസ് മാധ്യമങ്ങൾ നിരന്തരം ഇത്തരത്തിലുള്ള നിയന്ത്രണങ്ങളെ അഭിമുഖീകരിക്കുന്നതിനിടെയാണ് കൂടുതല് സര്‍ക്കാര് ഇടപെടലുകള് ഉണ്ടാകുന്നത്.\n‘റിപ്പോര്‍ട്ടേഴ്സ് വിത്തൗട്ട് ബോർഡേഴ്സ്’ നടത്തിയ സര്‍വ പ്രകാരം പത്രപ്രവർത്തക സ്വാതന്ത്ര്യത്തില് ഏറ്റവും പിറകിലുള്ള രാജ്യങ്ങളില് ഒന്നാണ് ചൈന. 2019-ൽ 180 രാജ്യങ്ങളില് 177-ആം സ്ഥാനമാണ് ചൈനക്കുള്ളത്. മാധ്യമപ്രവർത്തകർ ജയിൽ ശിക്ഷ അനുഭവിക്കുന്നതും വിവിധ സെൻസർഷിപ്പുകള്‍ക്ക് ഇരകളാകുന്നതും സര്‍വസാധാരണമാണ്. ഇനി മുതല് പ്രസ് ക്രെഡൻഷ്യൽ ലഭിക്കണമെങ്കില് ‘മാർക്സിസ്റ്റ് പത്രപ്രവർത്തന ആശയങ്ങൾ’കൂടെ പഠിക്കണമെന്ന കാര്‍ക്കശ്യം നേരത്തേ തുടങ്ങിയതാണ്.\nchina Communist party XI Jinping


സ്ത്രീകള് പാസ്റ്റർമാരായും പ്രസംഗിമാരായും ശുശ്രൂഷ ചെയ്യുന്നത് അനുവദനീയമോ? സ്ത്രീകളുടെ ശുശ്രൂഷകളെപ്പറ്റി ബൈബിള് എന്തു പറയുന്നു?\nസ്ത്രീകള് പാസ്റ്റർമാരായും പ്രസംഗിമാരായും ശുശ്രൂഷ ചെയ്യുന്നത് അനുവദനീയമോ? സ്ത്രീകളുടെ ശുശ്രൂഷകളെപ്പറ്റി ബൈബിള് എന്തു പറയുന്നു?\nചോദ്യം: സ്ത്രീകള് പാസ്റ്റർമാരായും പ്രസംഗിമാരായും ശുശ്രൂഷ ചെയ്യുന്നത് അനുവദനീയമോ? സ്ത്രീകളുടെ ശുശ്രൂഷകളെപ്പറ്റി ബൈബിള് എന്തു പറയുന്നു?\nഉത്തരം: സ്ത്രീകള് പാസ്റ്റർമാരായും പ്രസംഗിമാരായും ശുശ്രൂഷകളിൽ പങ്കെടുക്കാമോ എന്ന വിഷയത്തെപ്പോലെ വാദപ്രതിവാദങ്ങള്‍ക്കുള്‍പ്പെട്ട വേറൊരു വിഷയം ക്രിസ്തീയ സഭകളില് ഇന്നുണ്ടോ എന്ന് സംശയമാണ്. അതുകൊണ്ട് സ്ത്രീയും പുരുഷനും എന്നരീതിയിൽ വിഷയം കണക്കാക്കുന്നില്ല എന്ന കാര്യം വളരെ പ്രധാനപ്പെട്ട ഒന്നാണ്. സ്ത്രീകള് ഇത്തരം ശുശ്രൂഷകള് ചെയ്യുവാൻ പാടില്ല എന്ന് വിശ്വസിക്കുന്ന സ്ത്രീകളും, അവ അനുവദനീയമാണ് എന്നു വിശ്വസിക്കുന്ന പുരുഷന്‍മാരും ഉണ്ട്. ഇതിനെ വിവേകശുന്യത എന്നോ വിവേചനം എന്നോ മനസ്സിലാക്കുവാന് പാടില്ലത്തതാണ്. വേദപുസ്തക വ്യാഖ്യാനവുമായി ബന്ധപ്പെട്ട ഒരു വിവാദമാണിത്..\n1തിമോത്തിയോസ്.2:11-12 ഇങ്ങനെ വായിക്കുന്നു. "സ്ത്രീ മൌനമായിരുന്ന് പൂര്‍ണ്ണാനുസരണത്തോടും കൂടെ പഠിക്കട്ടെ. മൌനമായിരിപ്പാനല്ലാതെ ഉപദേശിപ്പാനോ പുരുഷന്റെ മേല് അധികാരം നടത്തുവാനോ ഞാൻ അനുവദിക്കുന്നില്ല". ഇതിങ്ങനെ ആയിരിക്കുന്നത് മനുഷ സൃഷ്ടിയുടേയും (1തിമോത്തിയോസ്.2:13) പാപം ലോകത്തില് പ്രവേശിച്ച വിധത്തിന്റേയും കാരണത്തിനാലാണ് (1തിമോത്തിയോസ്.2:14). സ്ത്രീകൾ പുരുഷന്‍മാരെ ഉപദേശിക്കുന്നതും പുരുഷന്‍മാരുടെ മേൽ അധികാരം ചെലുത്തുന്നതും ദൈവം അപ്പൊസ്തലനായ പൌലൊസില്‍കൂടെ വിലക്കിയിരിക്കുകയാണ്. പുരുഷന്മാരുടെ മേൽ കർതൃത്വം നടത്തുന്ന ഇടയന്മാരായോ, പ്രാസംഗികരായോ, ഉപദേഷ്ടാക്കന്മാരായോ,പുരുഷന്മാരുടെമേൽ ആത്മീക ശുശ്രൂഷകൾ നിർവഹിക്കുന്നവരോ ആയിരിക്കാൻ ഈ വചനം സ്ത്രീകളെ അനുവദിക്കുന്നില്ല.\nസ്ത്രീകള് പാസ്റ്റർമാരായിക്കുവാൻ പാടില്ല എന്ന തീരുമാനത്തെ തിരസ്കരിക്കുന്നവര് ചില ന്യായങ്ങള് ഉന്നയിക്കാറുണ്ട്. സാധാരണയായി ഉന്നയിക്കുന്ന വാദം അപ്പൊസ്തലനായ പൌലോസ് അന്ന് സ്ത്രീകള് ഉപദേശിക്കുന്നതില് നിന്ന് അവരെ വിലക്കിയതിന്റെ കാരണം അന്നത്തെ സ്ത്രീകള് വിദ്യാസമ്പന്നരല്ലായിരുന്നു എന്നതാണ്. എന്നാല് ശ്രദ്ധിക്കുക: 1തിമോത്തിയോസ്.2:11-14 വരെയുള്ള ഭാഗത്ത് വിദ്യാഭ്യാസയോഗ്യതയെപ്പറ്റി ഒരു പരാമര്‍ശവുമില്ല. എന്നുതന്നെയല്ല വിദ്യാഭ്യാസമാണ് ശുശ്രൂഷകള്‍ക്ക് മാനദണ്ഡമെങ്കില് കര്‍ത്താവിന്റെ ശിഷ്യന്‍മാർ പലരും അതിന് യോഗ്യതയുള്ളവരാകുമായിരുന്നില്ലതാനും.\nരണ്ടാമത് അവര് പറയുന്ന ന്യായം പൌലൊസ് എഫെസോസ് സഭയിലുള്ള സ്ത്രീകളെ മാത്രമേ ഇത്തരം ശുശ്രൂഷകളില് നിന്ന് വിലക്കിയുള്ളു എന്നാണ്. അതിന് അവര് പറയുന്ന വിശദീകരണം തിമോത്തിയൊസ് അന്ന് എഫെസോസ് സഭയുടെ ചുമതലയില് ആയിരുന്നുവെന്നും ആ പട്ടണത്തിലെ പുറജാതികള് ആര്‍ത്തെമിസ് എന്ന മഹാദേവിയുടെ ആരാധകരായിരുന്നു എന്നും സ്ത്രീകളായിരുന്നു ആരാധനയില് പ്രധാന പങ്കുകള് വഹിച്ചിരുന്നത് എന്നും അതുകൊണ്ട് അവരിൽനിന്നു വ്യത്യസ്തരായിരിപ്പാൻ ആ പട്ടണത്തിലെ സ്ത്രീകൾ ക്രിസ്തീയ ശുശ്രൂഷകളില് പങ്കെടുക്കുന്നതിനെ പൌലോസ് വിലക്കി എന്നുമാണ്. എന്നാല് 1തിമോത്തിയോസ്.2:11-14 വരെയുള്ള ഭാഗത്ത് എവിടെയും ആര്‍ത്തെമിസിനെപ്പറ്റിയോ അതിന്റെ ആരാധനയെപ്പറ്റിയോ ഒരു സൂചന പോലുംപൗലോസ് നൽകുന്നില്ല മാത്രമല്ല 1തിമത്തിയോസ്2:11-12 ഉള്ള നിയന്ത്രണത്തിന് ഇതൊരു കാരണവുമായി പറയുന്നില്ല..\nമൂന്നാമതായി അവര് പറയുന്നത് ഈ വേദഭഗം പുരുഷനേയും സ്ത്രീയേയും പറ്റിയല്ല, ഭാര്യയേയും ഭര്‍ത്താവിനേയും പറ്റിയുള്ളതാണ് എന്നാണ്. ഇവിടെ ഉപയോഗിച്ചിരിക്കുന്ന വാക്കുകള് ഭാര്യയും ഭര്‍ത്താവും എന്നും തർജ്ജിമ ചെയ്യാവുന്നതാണ് എന്നത് ശരിയാണ്. എന്നാല് ആ വാക്കുകളുടെ പ്രാധമീക അര്‍ത്ഥം സ്ത്രീയും പുരുഷനും എന്നു തന്നെയാണ്. ശ്രദ്ധിക്കുക: ഇതേ വാക്കുകള് ഇതേ അദ്ധ്യായത്തില് 8-10 വരെയുള്ള വാക്യങ്ങളിൽ ഉപയോഗിച്ചിട്ടുണ്ട്. അവിടെ ഭാര്യയും ഭര്‍ത്താവും എന്ന് ഈ വാക്കുകൾ തർജ്ജിമ ചെയ്താൽ അര്‍ത്ഥം വികലമായിപ്പോകും. ഈ വാക്കുകളുടെ പ്രാധമീക അര്‍ത്ഥം സ്ത്രീയും പുരുഷനും എന്നു തന്നെയാണ്. ഭാര്യാഭർത്താക്കന്മാർ മാത്രം യോഗ്യമായ വസ്ത്രം ധരിച്ചു ലജ്ജാശീലത്തോടും സുബോധത്തോടും കൂടെ തങ്ങളെ അലങ്കരിച്ചാൽ മതിയോ?തീർച്ചയായും അല്ല 8മുതൽ 10 വരെ വാക്യങ്ങൾ വ്യക്തമായും പറയുന്നത് എല്ലാ പുരുഷന്മാരും, സ്ത്രീകളും എന്നാണ് അല്ലാതെ ഭർത്താവും ഭാര്യയും എന്നല്ല.11-14 വരെയുള്ള വാക്യങ്ങളില് ഭാര്യാഭര്‍ത്താക്കന്‍മാരേയാണ് ഉദ്ദേശിച്ചിരിക്കുന്നത് എന്ന് സന്ദര്‍ഭത്തിൽ നിന്ന് ഒരു സൂചനയുമില്ലതാനും.\nമറ്റൊരു തടസ്സവാദം ഉന്നയിക്കുന്നത് ബൈബിളിൽ നേതൃത്വ നിറയിൽ ഉണ്ടായിരുന്ന പ്രത്യേകിച്ച് പഴയ നിയമത്തിലെ വനിതകളായ മിര്യാം,ദെബോര, ഹുൽദ എന്നിവരുമായി ബന്ധപ്പെട്ടാണ്. ദൈവം അവരെ തനിക്കായി പ്രത്യേകമായ ശുശ്രൂഷകൾക്കായി തിരഞ്ഞെടുക്കുകയും അവർ വിശ്വാസത്തിന്റെയും ധീരതയുടെയും,പ്രതീകങ്ങളായി നിലകൊണ്ടു എന്നതും സത്യമാണ്.എന്നിരുന്നാലും പഴയ നിയമത്തിൽ സ്ത്രീകൾക്ക് ലഭിച്ച അധികാരം പുതിയനിയമത്തിൽ സ്ത്രീകളെ ഇടയന്മാരായി സഭയിൽ നിയമിക്കുവാൻ മാത്രം പ്രസക്തമല്ല.എന്നാൽ ക്രിസ്തുവിന്റെ ശരീരം അഥവാ സഭക്ക് ഒരുമാതൃകയാണ് പുതിയനിയമ ലേഖനങ്ങൾ നൽകുന്നത്. ഈ മാതൃക യിസ്രായേൽ രാഷ്ട്രത്തിനോ,പഴയനിയമ ആസ്‌തിത്വങ്ങൾക്കോ നൽകാതെ സഭക്ക് മാത്രമായി നൽകുന്ന ഘടനയും അധികാരവുമാണ്.\nപ്രവർത്തികൾ 18 ൽ അക്വില്ലാവിനെപ്പറ്റിയും പ്രിസ്കില്ലായെപ്പറ്റിയും വായിക്കുന്നു. അവര് ക്രിസ്തുവിന്റെ ശുശ്രൂഷകരായിരുന്നുവെന്നും കാണുന്നു. പ്രിസ്കില്ലയുടെ പേര് ആദ്യം എഴുതിയിരിന്നതുകൊണ്ട് ഒരു പക്ഷേ ശുശ്രൂഷകളില് അവൾ തന്റെ ഭര്‍ത്താവിനേക്കാൾ ഗണനീയയായിരുന്നിരിക്കാം എന്ന് മനസ്സിലാക്കാം. പ്രിസ്കില്ലയും തന്റെ ഭർത്താവും യേശുവിന്റെ സുവിശേഷം അപ്പൊല്ലോസിനെ പഠിപ്പിച്ചിരുന്നുവോ? പ്രവർത്തികൾ.18:26 ൽ അവര് അപ്പൊലോസിനെ വീട്ടില് കൈക്കൊണ്ട് ദൈവവചനം വ്യക്തമായി അവനു തെളിയിച്ചുകൊടുത്തു എന്ന് കാണുന്നു. പ്രിസ്കില്ല ഒരുസഭയിൽ പാസ്റ്ററായിരുന്ന് വചനം പഠിപ്പിക്കുകയും, വിശുദ്ധന്മാരുടെ സഭയിൽ പൊതുവായി വചനം പഠിപ്പിക്കുകയും ചെയ്തിരുന്നതായി ബൈബിൾ പറയുന്നുവോ? ഇല്ല നമുക്ക് ലഭിക്കുന്ന അറിവനുസരിച്ച് അവളുടെ ശുശ്രൂഷ 1തിമോത്തിയോസ്.2:11-14 വരെയുള്ള വാക്യങ്ങളെ അവഹേളിച്ചുള്ളതായിരിക്കുവാന് ഒരു ന്യായവുമില്ല.\nറോമർ 16:1 ൽ ഫേബയെ ഒരു ശുശ്രൂഷക്കാരത്തിയായി ഉള്‍പ്പെടുത്തിയ കാര്യം പൗലോസ് അൽപ്പം പ്രശംസിച്ചു പറഞ്ഞിട്ടുണ്ട്. ഫേബ ആ സഭയിലെ പാസ്റ്ററോ ,ഉപദേഷ്ടാവോ ആയിരുന്നു എന്ന് ഊഹിക്കുവാൻ ഒരു ന്യായമില്ല. "ഉപദേശിപ്പാൻ സമര്‍ദ്ധൻ" എന്നത് മൂപ്പന്‍മാരുടെ യോഗ്യതകളിൽ ഒന്നായി എഴുതിയിട്ടുള്ളപ്പോള് ശുശ്രൂഷകരുടെ യോഗ്യതകളിൽ അത് ഉള്‍പ്പെടുത്തിയിട്ടില്ല എന്നത് ശ്രദ്ധേയമാണ് (1തിമോത്തിയോസ്.3:1-13;തീത്തോസ്.1:6-9).\n1തിമോത്തിയോസ്.2:11-14 ലേക്ക് വീണ്ടും ശ്രദ്ധ തിരിക്കാം. 11,12 വാക്യങ്ങളിൽ സ്ത്രീ ഉപദേഷ്ടാവായിരിക്കുവാന് പാടില്ല എന്നു പറഞ്ഞ ശേഷം 13 ആം വാക്യത്തില് അതിനുള്ള കാരണം പൌലോസ് പറഞ്ഞിരിക്കുന്നത് പ്രത്യേകം ശ്രദ്ധിക്കേണ്ടതാണ്. "ആദാം ആദ്യം നിര്‍മ്മിക്കപ്പെട്ടു; പിന്നെ ഹവ്വ. ആദാം അല്ല, സ്ത്രീ അത്രേ വഞ്ചിക്കപ്പെട്ടു ലംഘനത്തിൽ അകപ്പെട്ടത്". ആദ്യം ആദാമിനെ സൃഷ്ടിച്ച് അവനു തുണയായിട്ടാണ് ദൈവം ഹവ്വയെ സൃഷ്ടിച്ചത്. സൃഷ്ടിയിലെ ഈ ക്രമം മാനവകുലത്തെ സര്‍വലൌകീകമായി അവരുടെ കുടുംബജീവിതത്തേയും സഭാജീവിത്തേയും സ്വാധീനിക്കേണ്ടതാണ് (എഫേസ്യർ.5:22-33). ഹൗവ്വ വഞ്ചിക്കപ്പെട്ടു എന്ന കാരണത്താലാണ് തിമത്തിയോസിൽ സ്ത്രീകൾ ഇടയന്മാരായി നിയമിക്കപ്പെടാത്തതും,പുരുഷന്റെമേൽ ആത്മീക അധികാരം നൽകാത്തതും. അതിനർത്ഥം സ്ത്രീകൾ എന്തിനെയും ഏതിനെയും വേഗത്തിൽ കണ്ണടച്ചു വിശ്വസിക്കുന്നവരും,പെട്ടന്ന് കബളിപ്പിക്കാൻ പറ്റുന്നവരുമാണ് എന്നല്ല. അപ്രകാരമായിരുന്നുവെങ്കിൽ ഒരിക്കലും കുഞ്ഞുങ്ങളെ പരിപാലിക്കുവാനോ (അവരാണ് വേഗത്തിൽ വഞ്ചിക്കപ്പെടുന്നത്),മറ്റു സ്ത്രീകളെ പഠിപ്പിക്കുവാനോ അനുവദിക്കുകയില്ലായിരുന്നു.ഹൗവ്വ വഞ്ചിക്കപ്പെട്ട ഒറ്റകരണത്താലാണ് പുരുഷനെ വചനം പഠിപ്പിക്കുവാനോ, അവന്റെമേൽ ആത്മീകാധികാരം നടത്തുവാനോ സ്ത്രീയെ അനുവദിക്കാത്തത്. വചനം പഠിപ്പിക്കുവാനുള്ള അധികാരം ദൈവം ഇന്ന് പുരുഷനാണ് നൽകിയിരിക്കുന്നത്..\nഅതിഥിസല്‍കാരം, ദയ, സഹായം എന്നീ മറ്റു പല കൃപാവരങ്ങളില് സ്ത്രീകൾ പുരുഷന്‍മാരെ വെല്ലാറുണ്ട്. സഭയിലെ മറ്റു പല ശുശ്രൂഷകളും സ്ത്രീകളെ ആശ്രയിച്ചാണിരിക്കുന്നത്. പരസ്യമായി പ്രാര്‍ത്ഥിക്കുന്നതിനോ പ്രവചിക്കുന്നതിനോ സ്ത്രീകള്‍ക്ക് വിലക്കു കല്‍പിച്ചിട്ടില്ല (1കൊരിന്ത്യർ.11:15). പുരുഷന്‍മാരുടെമേലുള്ള ആത്മീക അധികാരം മാത്രമാണ് വിലക്കിയിട്ടുള്ളത്. സ്ത്രീകള് അവരുടെ കൃപാവരങ്ങൾ പരസ്യമായി വെളിപ്പെടുത്തുന്നതിനെ വേദപുസ്തകം വിലക്കിയിട്ടില്ല (1കൊരിന്ത്യർ.12). മറ്റുള്ളവരുടെ മുമ്പില് ആത്മാവിന്റെ ഫലം വെളിപ്പെടുത്തുവാനും (ഗലാത്യർ.5:22-23) നഷ്ടപ്പെട്ടവരോടു സുവിശേഷം അറിയിക്കുവാനും സ്ത്രീയും പുരുഷനും ഒരുപോലെ ബാദ്ധ്യസ്തരാണ് (മത്തായി.28:18-20; പ്രവർത്തികൾ.1:8; 1പത്രോസ്.3:15).\nആത്മീയ നേതൃത്വം കൊടുക്കുന്നതിനും ഉപദേശിക്കുന്നതിനും സഭയിൽ ദൈവം പുരുഷന്‍മാരെയാണ് ഏര്‍പ്പെടുത്തിരിക്കുന്നത്. സ്ത്രീകള് ബുദ്ധികൂര്‍മതയിൽ കുറവുള്ളവരായതുകൊണ്ടോ, പുരുഷന്മാർ സ്ത്രീകളേക്കാൾ ഉപദേശിക്കുവാന് കഴിവുള്ളവര് ആയതുകൊണ്ടോ അല്ല ഈ ക്രമീകരണം. തന്റെ സഭ ഇങ്ങനെ നടത്തപ്പെടണമെന്നാണ് ദൈവം ആഗ്രഹിക്കുന്നതെന്നു മാത്രം. ആത്മീക നേതൃത്വ നിരയിൽ നിൽക്കുന്നവർ തങ്ങളുടെ ജീവിതത്തിലും, വാക്കുകളിലും മാതൃക ഉള്ളവരായിരിക്കേണം. എന്നാൽ സ്ത്രീകൾക്ക് ഉത്തരവാദിത്വം അൽപ്പം കുറവാണ്. സ്ത്രീകളെ പഠിപ്പിക്കുവാന് സ്ത്രീകള്‍ക്ക് അധികാരം ഉണ്ട് (തീത്തോസ്.2;3-5). കുഞ്ഞുങ്ങളെ പഠിപ്പിക്കുന്നതില് നിന്നും ബൈബിള് സ്ത്രീകളെ വിലക്കിയിട്ടില്ല. പുരുഷന്റെ മേല് അധികാരം ചെലുത്തുവാനും അവരെ ഉപദേശിക്കുവാനും മാത്രമേ സ്ത്രീകള്‍ക്ക് വിലക്കുള്ളു. അങ്ങനെ നോക്കുമ്പോള് ന്യായമായി പാസ്റ്റർമാരായിരിക്കുവാൻ ബൈബിൾ സ്ത്രീകളെ അനുവദിക്കുന്നില്ലെന്നര്‍ത്ഥം. അവരെ ഏതെങ്കിലും രീതിയില് കൊച്ചാക്കുവാനുള്ള ഒരു ശ്രമമല്ലിത്. ഇതിനർത്ഥം സ്ത്രീകൾക്ക് ഒരു പ്രാധാന്യവും ഇല്ല എന്നല്ല മറിച്ച് ദൈവീക പദ്ധതികൾക്കും,ദൈവം അവർക്കു നൽകിയ താലന്തുകൾക്കും അനുസൃതമായ ശുശ്രൂഷകളിൽ കൂടുതൽ ശ്രദ്ധ കേന്ദ്രീകരിക്കുന്നു എന്ന് മാത്രം.


സാഹിത്യവാരഫലം 1985 09 08 - Sayahna\nസാഹിത്യവാരഫലം 1985 09 08\n1985 09 08\n1985 09 15\nസിസെറിയയിലെ ബിഷപ്പ് കന്യാസ്ത്രീകള്‍ക്കു നല്കിയ ഒരു ഉപദേശത്തെക്കുറിച്ചു ഞാന് എവിടെയോ വായിച്ചിട്ടുണ്ട്. നപുംസകങ്ങളാണെങ്കിലും പുരുഷ ശരീരങ്ങളെ പേടിക്കണമെന്നാണ് അദ്ദേഹം പറഞ്ഞത്. കൊമ്പു മുറിച്ചെടുക്കപ്പെട്ട കാള ദേഷ്യപ്പെടുമ്പോള് മുന്‍പു കൊമ്പിരുന്ന ഭാഗം കൊണ്ട് പ്രതിയോഗിയെ ഇടിക്കും. അതുപോലെ വൃക്ഷണച്ഛേദം ചെയ്യപ്പെട്ട പുരുഷന്മാര് ഉത്കടമായ കാമവികാരത്തിനു വിധേയരാകുമ്പോള്…ഉറവ വറ്റിയ. നമ്മുടെ ചില സാഹിത്യകാരന്മാര് വീണ്ടും വീണ്ടും തൂലിക ഉന്തുന്നതു കാണുമ്പോള് കൊമ്പുപോയ കാളകളും മുഷ്കരഹിതരായ പുരുഷന്മാരും നടത്തുന്ന ആക്രമണങ്ങളെക്കുറിച്ചാണ് എനിക്കോര്‍മ്മവരിക. ഫലശൂന്യങ്ങളാണ് അത്തരം ആക്രമണങ്ങള്. എങ്കിലും പ്രതിയോഗിക്കും സ്ത്രീക്കും ചെറിയ വേദനയുണ്ടാകും. ഈ വേദന നമ്മള് കുറെക്കാലമായി സഹിക്കുകയാണ്.\n1 വേദനയ്ക്ക് പരിഹാരം\n2 ഐന്‍ഷ്ടൈന് കരഞ്ഞു\n5 ചൊവ്വല്ലൂര് കൃഷ്ണന്‍കുട്ടി\n7 ‘ഒ’യുടെ കഥ\nഈ പീഡാനുഭവം ഉണ്ടായിക്കൊണ്ടിരിക്കുമ്പോള് നര്‍മ്മം കലര്‍ന്ന ഏതെങ്കിലും രചന കണ്ടാല് നമ്മള് അതിനോടു കൂടുതല് അടുക്കും. അതൊരു ‘ഓവര് ഫ്രൻട്ഷിപ്പ്’ ആയിരിക്കും. അല്‍സിബിയാഡീസും സോക്രട്ടീസും തമ്മിലുള്ള ബന്ധംപോലെ; സാഫോയും അത്തീസും തമ്മിലുള്ള ബന്ധം പോലെ. ഈ സ്വവര്‍ഗ്ഗ രതിയെക്കുറിച്ചുള്ള പ്രസ്താവം അനുചിതമാണെന്നു തോന്നുന്നുണ്ടോ പ്രിയപ്പെട്ട വായനക്കാരന്. എന്നാല് പ്ലേറ്റോക്കും ഷേക്സ്പിയറിനും മിക്കലാഞ്ചലോക്കും ഓസ്കര് വൈല്‍ഡിനും അതുണ്ടായിരുന്നു എന്നുകൂടെ ചൂണ്ടിക്കാണിച്ചിട്ട് ആ പ്രസ്താവം പിന്‍വലിക്കട്ടെ. ഈ അതിസ്നേഹം അയഥാര്‍ത്ഥമാണ്. എങ്കിലും അതില് സത്യമില്ലാതില്ല. അതുതന്നെയാണ് വിജയം കരുണാകരന്റെ “നുണക്കുഴികള്, നുണക്കുഴികള്” എന്ന ചെറുകഥയിലും എം. കെ. ദേവദാസിന്റെ ഒരു “ദാമ്പത്യ പ്രശ്നം” എന്ന കാവ്യത്തിലും നമ്മള് കണ്ടത്. അല്ലെങ്കില് നമുക്ക് ആ രചനകളോടു തോന്നുന്നത്. ദാമ്പത്യ ജീവിതത്തിന്റെ പൊരുത്തക്കേടുകളെ രണ്ടുപേരും ഹാസ്യാത്മകമായി പ്രതിപാദിക്കുന്നു. നമ്മള് രസിക്കുന്നു. നപുംസകത്തിന്റെ ആക്രമണം കണ്ടതിനുശേഷമുള്ള പാരായണമായതുകൊണ്ടാവാം രണ്ടുപേരോടും ഓവര്‍ഫ്രിന്റ്ഷിപ്പ് ഉണ്ടാകുന്നത്. എങ്കിലും ശൂന്യതയില്‍നിന്നു വികാരം ഉദ്ഭവിക്കില്ല. അത്രയുമായി. (രചനകള് കുങ്കുമം വാരികയില്.)\nശൂന്യതയില്‍നിന്നു വികാരം ഉളവാകുകയില്ലായിരിക്കും. പക്ഷേ മണല്‍ക്കാടായി മാറ്റിയ ഹിരോഷിമയുടെയും നാഗസാക്കിയുടെയും ശൂന്യത കണ്ടാല് പൊട്ടിക്കരയാത്തത് ആരാണ്! ഹാരി ട്രൂമന്റെ ആജ്ഞയനുസരിച്ച് നാല്പതു വര്‍ഷം മുന്‍പ് അവിടെ ആറ്റംബോംബിട്ടപ്പോള് ഐന്‍ഷ്ടൈനോടൊരുമിച്ചു നമ്മളും കരഞ്ഞു. ഇന്നും നമ്മള് കണ്ണീരൊഴുക്കുന്നു. ആ ദു:ഖത്താലാണ് കലാകൗമുദിയുടെ സ്റ്റാഫ് ലേഖകന് “മരണമോ ജീവിതമോ” എന്ന യുക്തിഭാസുരവും മനുഷ്യസ്നേഹഭരിതവുമായ ലേഖനം എഴുതിയിരിക്കുന്നത്. ബര്‍ട്രന്‍ഡ് റസ്സല് എഴുതിയതും ഐന്‍ഷ്ടൈന് ഒപ്പിട്ടതും ആയ പ്രസ്താവനയിലെ ഒരു ചോദ്യം എടുത്തെഴുതിക്കൊണ്ടാണ് ലേഖനം ലേഖകന് അവസാനിപ്പിക്കുന്നത്. “നാം തിരഞ്ഞെടുക്കുകയാണെങ്കില് സുഖം, അറിവ്, വിജ്ഞാനം-എന്നിവയുടെ അനുസ്യൂതമായ പുരോഗതി നമ്മുടെ മുന്‍പിലുണ്ട്. അതിനു പകരം മരണം തിരഞ്ഞെടുക്കാണമോ? രണ്ടു മഹാന്മാര് ഇങ്ങനെ ചോദിച്ചെങ്കിലും അമേരിക്കക്കാരന് തനിക്കു ജീവിതവും അന്യനു മരണവും തിരഞ്ഞെടുക്കുന്നതില് തല്‍പരനാണെന്നു വ്യക്തമാക്കിയിരിക്കുന്നു. അമേരിക്കന് റ്റെം വാരികയില്, ആറ്റംബോംബിട്ടതിനെ നീതിമത്കരിച്ചുകൊണ്ട് ഒരു ലേഖനമുണ്ട്. ക്രൂരമായ ആ മനുഷ്യന്റെ വാദങ്ങള് ഇതാ:\nയുദ്ധം അവസാനിപ്പിക്കാനാണ് ആറ്റംബോംബ് ഇട്ടത്.\nലക്ഷക്കണക്കിനു ഭടന്മാരെ സന്നദ്ധരാക്കി ജപ്പാന് ആക്രമണത്തിന് ഒരുങ്ങുകയായിരുന്നു. ആക്രമണമുണ്ടായാല് അനേകം അമേരിക്കാക്കാര് മരിക്കുമായിരുന്നു. ജപ്പാന്‍കാരും മരിക്കും.\nഏതാനും ആഴ്ചയ്ക്കുള്ളില് യുദ്ധത്തില് റഷ്യ ചേര്‍ന്നുകൊള്ളാമെന്നു സ്റ്റാലിന് സമ്മതിച്ചു. ഉടനെ ട്രൂമന് ഡയറിയില് എഴുതിയത്രേ. Finish Japs when that comes about. പസിഫിക് യുദ്ധത്തില് സ്റ്റാലിനെ പങ്കുകൊള്ളിക്കാതിരിക്കാന് വേണ്ടി ബോംബ് ഇട്ടേ മതിയാകൂ എന്നുവന്നു. [സ്റ്റാലിനെ പേടിപ്പിക്കാന് നിരപരാധരെ ചുട്ടുകരിച്ചു എന്നു ധ്വനി.]\nറേഡിയോ ആക്ടീവ് ഫാള് ഔട്ട് ഉണ്ടാകുമെന്നു ശാസ്ത്രജ്ഞന്മാര് ട്രൂമനോടു പറഞ്ഞില്ല.\nടോക്കിയോ ബോംബേറില് നേരത്തെ നശിച്ചിരുന്നു. അതിനെക്കാള് ഭയങ്കരമായ നാശം ഹിരോഷിമയിലും നാഗസാക്കിയിലും ഉണ്ടാകുമെന്നു പ്രതീക്ഷിച്ചില്ല. മറ്റേത് ആയുധം പോലെയും ആറ്റംബോംബും ഒരായുധമായേ കരുതിയുള്ളു.\nബോംബ് പ്രയോഗിച്ചില്ലെങ്കില് ഒരു മില്യനോളം അമേരിക്കക്കാരര് മരിക്കുമായിരുന്നു. ട്രൂമന് അവരുടെ കുടുംബത്തോട് എന്തു സമാധാനം പറയും?\nരണ്ടു ബില്യന് ഡോളര് ചെലവാക്കി നിര്‍മ്മിച്ച ബോംബ് പ്രയോഗിച്ചില്ലെങ്കില് പൗരസ്ത്യദേശത്തുള്ള സ്റ്റാലിന്റെ സ്വാധീനശക്തി കൂടുകയില്ലായിരുന്നോ?\nഅമേരിക്കക്കാരാണ് ലോകജനതയിലെ ഏറ്റവും ഉയര്‍ന്ന സന്മാര്‍ഗ്ഗവാദികള്. (അവര്‍ക്ക് ബോംബിടാന് അവകാശമുണ്ട് എന്നു ധ്വനി.)\nഎങ്ങനെയിരിക്കുന്നു വാദങ്ങള്? ഇവയില് അന്തര്‍ഭവിച്ച നൃശംസത നമുക്ക് മനസ്സിലാക്കാം. പക്ഷേ, നമ്മുടെ ബുദ്ധിശക്തിയെ ഇമ്മട്ടില് അപഹസിക്കുന്നത് എങ്ങനെ മനസ്സിലാക്കാനാണ്? ഇടതുപക്ഷ ചിന്താഗതിക്കാരനായ ഗാര്‍സിയോ മാര്‍കേസിനെ അമേരിക്കയില് പ്രവേശിപ്പിക്കുന്നില്ല അധികാരികള്. മെക്സിക്കന് നോവലിസ്റ്റായ ഫൂവേന്‍റസിനെ അഞ്ചു ദിവസം മാത്രം അമേരിക്കയില് താമസിക്കാന് അനുവദിച്ചിട്ട് അദ്ദേഹത്തിന്റെ പിറകേ എപ്പോഴും നടക്കാന് ഒരമേരിക്കന് ഉദ്യോഗസ്ഥനെ നിയമിച്ചു. (സൗത്ത് മാഗസിന് നോക്കുക. ആഗസ്റ്റ് ലക്കം. പുറം 28,29) ലോകത്തെ ഏറ്റവും ഉയര്‍ന്ന സന്മാര്‍ഗ്ഗവാദികള്!\nഹിരോഷിമയില് ബോംബിട്ടപ്പോള് ഒരു സ്ക്കൂളിലെ അഞ്ചു വയസ്സോളം വരുന്ന ഒരു പിഞ്ചുകുട്ടി കൂടെപഠിക്കുന്ന മറ്റൊരു കുട്ടിയെ നോക്കി. അവന്റെ ഒരു കണ്ണ് കവിളിലൂടെ തൂങ്ങിക്കിടക്കുന്നു. അല്പം കഴിഞ്ഞ് മരിച്ചു.\nബോംബിടലിനെക്കുറിച്ച് ഒരു കവിയെഴുതിയ രണ്ടു വരികളിലെ ആശയം ആവിഷ്കരിച്ചുകൊണ്ട് ഞാനിതു നിറത്തട്ടെ. ഹിരോഷിമയില് ആറ്റം ബോംബിട്ട് കഴിഞ്ഞപ്പോള് ഐൻഷ്ടൈൻ കരഞ്ഞു. പക്ഷേ ജപ്പാനിലെ ഒരു കവി കരഞ്ഞില്ല. അദ്ദേഹത്തിന്റെ കണ്ണുകൾ നഷ്ടപ്പെട്ടുപോയി എന്നതായിരുന്നു കാരണം”\nആറ്റംബോംബ് ഇട്ട് രണ്ടുപട്ടണങ്ങളെ ഭസ്മീകരിച്ച അമേരിക്കക്കാര് സുഖമായി ഉറങ്ങുന്നു: നാല്പതുകൊല്ലമായി ഒരു പേടിസ്വപ്നവും കാണാതെ അവർ ഉറങ്ങുകയാണ്. പക്ഷേ, മറ്റുരാജ്യങ്ങളിലെ ജനങ്ങൾ ഉറങ്ങുന്നില്ല. അവർ എപ്പോഴും ഉണർന്നിരിക്കുകയാണ്. ഉത്കട വികാരങ്ങളിൽ ചെന്നുവീണവർ ഉറങ്ങാറില്ല. ഉറങ്ങാത്തവരെ ഉറങ്ങുന്നവർ പേടിക്കണം. പക്ഷേ ഈ ധർമ്മരോഷം നമുക്കേയുള്ളു.അമേരിക്കയെ നീരസപ്പെടുത്തരുതെന്ന് കരുതി ആറ്റംബോംബിട്ടതിനെക്കുറിച്ച് ജപ്പാൻ പരാമർശം നടത്തുന്നതുപോലുമില്ല.\nകിളിമാനൂര്‍ക്കാരിയായ ഒരു തമ്പുരാട്ടി പന്തളത്തുകാരനായ ഒരു തമ്പുരാനെ വിവാഹം കഴിച്ചു. (പണ്ടത്തെ കഥയാണേ) രണ്ടുപേരും സൗന്ദര്യത്താൽ അനുഗ്രഹീതര്. പ്രഥമരാത്രി. തമ്പുരാൻ ശയനീയത്തില് വളരെനേരം കാത്തുകിടന്നെങ്കിലും തമ്പുരാട്ടി എത്തിയില്ല. അവര് മറ്റാരോടോ സംഭാഷണം നടത്തിയിരിക്കുകയായിരുന്നു. കാത്തുകിടന്ന തമ്പുരാന് അങ്ങ് ഉറങ്ങിപ്പോവുകയും ചെയ്തു. രാത്രി ഒരു മണിയോടുകൂടി തമ്പുരാട്ടി ഉറക്കറയില് എത്തിയപ്പോള് തമ്പുരാന് വാ തുറന്നുവച്ച് ഉറങ്ങുന്നതാണു് അവള് കണ്ടത്. അദ്ദേഹത്തിന്റെ കവിളിലൂടെ ഉമിനീർ ഒലിക്കുന്നു. അതു കണ്ടയുടെനെ “ഹായ്, എനിക്കയാളെ വേണ്ട” എന്നു പറഞ്ഞ് തമ്പുരാട്ടി അവിടെനിന്നുപോയി. അടുത്ത ദിവസം തമ്പുരാന് പന്തളത്തേയ്ക്ക് കെട്ടുകെട്ടി. സുന്ദരനായ തമ്പുരാന്റെ ചാളുവ (ഉമിനീർ) കണ്ടാല് തമ്പുരാട്ടിക്ക് വെറുപ്പുതോന്നേണ്ടതുണ്ടോ? തോന്നുമെന്നേ മറുപടി പറയാനാവൂ. നമുക്കും ഈ അനുഭവമില്ലേ? മിണ്ടാതെയിരിക്കുന്ന സുന്ദരിയെക്കണ്ടാല് ബഹുമാനം. എന്നാല് അവളുടെ പരുഷമായ ശബ്ദം കേട്ടാല്, വിലക്ഷണമായ ചിരികണ്ടാല് ബഹുമാനം വെറുപ്പായിമാറും. ഇതിനു സദൃശ്യമായ അനുഭവമാണ് ധര്‍മ്മരാജ് അടാട്ട് ദേശാഭിമാനി വാരികയിലെഴുതിയ “ഫ്യൂഡലിസവും ഭാരതീയ വിമര്‍ശനപദ്ധതിയും” എന്ന ലേഖനം വായിച്ചപ്പോള് എനിക്കുണ്ടായത്. ഏകപക്ഷീയമായിട്ടാണെങ്കിലും വിദ്വജ്ജനോചിതമായി പലതും പറഞ്ഞു വരുമ്പോള് ഇങ്ങനെ ഒറ്റപ്രയോഗം: “ഉത്തരം ഒറ്റവാചകത്തില് നല്കകുക പ്രയാസമാണ്. Sentence എന്ന അര്‍ത്ഥത്തില് വാചകമെന്നല്ല എഴുതേണ്ടത്:വാക്യമെന്നാണ്. എങ്കിലും പാരായണകൗതുകത്തോടെ സഹൃദയന് സഹശയനം നടത്തുന്നു. പക്ഷപാതത്തിന്റെ ‘ഹാലിറ്റോസിസ്’ സഹിക്കാനാവാതെ എഴുന്നേല്ക്കുകയും ചെയ്യുന്നു.\nആസ്വാദനമാണ് ഏതുകലയുടെയും ലക്ഷ്യം. ഉള്ളടക്കം എന്തായാലും ആവിഷ്കാരരീതി എന്തായാലും ആസ്വാദനത്തിന് അതു സഹായിക്കുന്നില്ലെങ്കില് കലയില്ല, സാഹിത്യമില്ല. കാളിദാസന്റെ ‘മേഘസന്ദേശം’ വായിച്ചാസ്വദിക്കുന്ന സഹൃദയന് നെറുതയുടെ ‘കാന്റോജനറലും’ വായിച്ചു രസിക്കുന്നു. ഈ സത്യത്തിന്റെ നേര്‍ക്കു കണ്ണടച്ചുകൊണ്ടാണു ധര്‍മ്മരാജ് അടാട്ട് അടരാടുന്നത്. സ്ഥലത്തെയും കാലത്തെയും സംബന്ധിക്കുന്ന സത്യം — Spato-temporal reality — ഭാരതീയനു കൂടിയേ തീരൂ എന്നില്ല കാവ്യാസ്വാദനത്തിന്. ദുഷ്യന്തന് പലായനം ചെയ്യിക്കുന്ന മാനിനെക്കുറിച്ചുള്ള ആ ഒറ്റ ശ്ലോകം നോക്കൂ. ആ വര്‍ണ്ണന ഭയാനകരസം ആവിഷ്കരിച്ചാല് ഭാരതീയര് തൃപ്തിപ്പെടും. അതാസ്വദിക്കാന്, ഓടിയ മാന് കണ്വാശ്രമത്തിലെ മാനാണെന്നും ദുഷ്യന്തനാണ് അതിനെ ഓടിച്ചതെന്നും മറ്റും സഹൃദയന് അറിയേണ്ടതില്ല. അതിനാല് രസോത്പത്തിയും പിന്നീടുള്ള വിശ്രാന്തിയും തന്നെയാണ് ഭാരതത്തിലെ കവിതയുടെ സവിശേഷതകള്. ഇവയെയാണ് ധര്‍മ്മരാജ് ധര്‍മ്മരഹിതമായി ആക്ഷേപിക്കുന്നത്. ഈ ആക്ഷേപം വിവേകമുള്ള മാര്‍ക്സിസ്റ്റുകള്‍പോലും ഇക്കാലത്തു സത്യത്തെ കാണണമെന്നുണ്ടോ? കണ്ടുകൊള്ളൂ. പരാതിയില്ല. പക്ഷേ, രസാനുഭൂതി മാത്രം നല്കുന്ന മേഘസന്ദേശത്തെ പുച്ഛിക്കാതിരിക്കൂ. കാമാവിഷ്കാരവും ശൃംഗാരരസപ്രതിപാദനവും വേര്‍തിരിച്ചറിയാന് കഴിവില്ലാത്ത ധര്‍മ്മരാജ് ഭാരതീയന് വാഴ്ത്തിയ“ബ്രഹ്മാനന്ദ സഹോദരഭൂതമായ പരമാനന്ദ”ത്തെ നിന്ദിക്കുന്നു. സമൂഹത്തിന്റെ “അടിത്തറയും മേല്പുരയും പുതുക്കിപ്പണിയാന്” സാഹിത്യം പ്രയോജനപ്പെടുത്തണമെന്നാണ് അദ്ദേഹത്തിന്റെ വാദം. ശരി. പക്ഷേ. ആ പുച്ഛമുണ്ടല്ലോ. അതു ശരിയാണെന്നു കരുതിയാല് മേഘസന്ദേശത്തിനു മാത്രമല്ല ഷേക്സ്പിയറിന്റെ നാടകങ്ങള്‍ക്കുപോലും സാഹിത്യത്തില് സ്ഥാനമില്ലാതെയാവും. A Dictionary of Marxist Thought എന്ന ഗ്രന്ഥത്തില് പറയുന്നതുപോലെ കലയും നൂറുപൂക്കളായി വിടരത്തക്കവിധത്തില് വികസിക്കണം. അത്തരം വികാസത്തിന് ഇമ്മാതിരി ‘സമീപനങ്ങള്’ ദോഷം വരുത്തും.\nഇ. വി. കൃഷ്ണപിള്ളയുടെ നേരമ്പോക്കാണ്. കൊലപാതകക്കുറ്റം ഏൽക്കാതെ നില്‍ക്കുകയാണ് കൊലപാതകി. പുരുഷന്മാരായ പൊലീസുകാര് എല്ലാ അടവും നോക്കി. ഫലമില്ല. അപ്പോള് വൈരൂപ്യത്തിന് ആസ്പദമായ വനിതാ പൊലീസ് കണ്‍സ്റ്റബിള് അവനെ നോക്കിപ്പറയുന്നു: “എടാ കുറ്റം ഏല്‍ക്കുന്നോ ഇല്ലയോ. വേഗം പറ. ഏറ്റില്ലെങ്കില് ഞാന് നിന്നെ ഉമ്മവയ്ക്കും.” സ്ത്രീപൊലീസിന്റെ ചുംബനം പേടിച്ചു കൊലപാതകി കുറ്റം ഏല്‍ക്കുന്നു. (ഓര്‍മ്മയില് നിന്നെഴുതുന്നതിനാല് വാക്യങ്ങള് എന്റേതായിപ്പോയി.) ഇതിനുനേരെ എതിരായ ചുംബനമുണ്ട്. അത് പ്രിയതമയില് നിന്നു കിട്ടുന്ന ആദ്യത്തെ ചുംബനമാണ്. അതിന്റെ മധുരാനുഭൂതി പുരുഷന്റെ ജീവിതാന്ത്യം വരെയും നിലനില്‍ക്കും. മനോരമ ആഴ്ചപ്പതിപ്പിലൂടെ ടോംസ് പലപ്പോഴും ആ അനുഭൂതിപ്രദാനം ചെയ്യുന്നുണ്ട്. ഈ ആഴ്ചത്തെ ഹാസ്യചിത്രവും ആ വിധത്തിലുള്ളതാണ്. കല്യാണത്തിനുപോകാന് സാരി വാങ്ങിക്കൊടുത്തില്ല എന്നതിന്റെ പേരില് ഭാര്യ ഭര്‍ത്താവിനോടു വഴക്കുകൂടുന്നു. ആ ശണ്ഠ അടിയോളം എത്തുന്നത് യാദൃച്ഛികമായി അവിടെയെത്തിയ ചിലര് കാണുന്നു. മോളിയുടെ ബുദ്ധിവിലാസം അതിന്റെ പോരായ്മ ഇല്ലാതാക്കുന്നുണ്ടെങ്കിലും ഒരാള് സത്യാവസ്ഥ മനസ്സിലാക്കുന്നു. അയാളുടെ ഒരു ചോദ്യം നമ്മെ ചിന്തിപ്പിക്കുന്നു. ഹാസ്യത്തിനു മാനസിക വികാസംവരുത്താന് ശക്തിയുണ്ട്. ആ ശക്തിവിശേഷത്താല് കേരളീയരെ ഒരു വിധത്തില് അനുഗ്രഹിക്കുകയാണ് ടോംസ്.\nആദ്യത്തെ ചുംബനത്തെക്കാള് മാധുര്യമിയന്നതായി ഈ ലോകത്ത് വേറെ വല്ലതുമുണ്ടോ? ഉണ്ട്: ചൊവ്വല്ലൂര് കൃഷ്ണന്‍കുട്ടി എക്സ്പ്രസ് വാരികയില് എഴുതിയ “അമ്മിണിക്കുട്ടി” എന്ന കാവ്യം. അതു ഞാന് വായിച്ചുകഴിഞ്ഞിട്ട് നേരമേറെയായി. എങ്കിലും അതിന്റെ ലഹരിയിലാണ് ഞാനിപ്പോഴും. അതിസുന്ദരിയാണ് അമ്മിണിക്കുട്ടി. പലപ്പോഴും ആണ്‍കുട്ടിയുടെ ‘ചൊറുചൊറുക്കും” അവള് പ്രദര്‍ശിപ്പിക്കും. അങ്ങനെ ആരുടെയും മനംകവരുന്ന അവള്‍ക്ക്, അമ്പലത്തില് മാലകെട്ടിക്കൊണ്ടിരിക്കുന്ന അവള്‍ക്ക് ഒരു മാറ്റം. വല്ലാഴ്മ. കവി അവളോടു ചോദിക്കുന്നു:\nഭൈരവി, തോടി മുഖാരിയുമാനന്ദ-\nഈണത്തില് കേള്‍ക്കാം തിടപ്പള്ളി-\nകാതിലാമന്ദ്രസ്വരം വന്നു വീഴേണ്ട\nപൂനിലാപ്പുഞ്ചിരി തൂകി നിന്\nപൂവും പ്രസാദവും നല്‍കിയപ്പോള്\nഎന്താണു പറ്റിയതമ്മിണി നിന്‍മന-\nശ്ശാന്തി കെടുത്തിയോ ശാന്തിക്കാരന്?\nനിരപരാധയും സുപരിചിതയുമായ ഒരു പെണ്‍കുട്ടിയുടെ മനസ്സില് രാഗമങ്കുരിച്ചതെങ്ങനെയെന്ന് വ്യഞ്ജിപ്പിക്കുന്ന ഈ കാവ്യം ചേതോഹരമാണ്. അതിന്റെ ശൈലിയും വാങ്ങ്മയ ചിത്രവും പ്രതിപാദ്യവിഷയത്തിന് അനുരൂപം. കവിതയ്ക്കു രാജമകുടം ചാര്‍ത്തുന്നു അതിന്റെ പര്യവസാനം. നമ്മളെന്തിനു തങ്കക്കിനാക്കള് എന്നൊക്കെ പറയുന്നു? ഏതു തങ്കക്കിനാവിനെക്കാളും സൗന്ദര്യമുണ്ട് ചൊവ്വലൂര് കൃഷ്ണന്‍കുട്ടി സ്ഫുടീകരിക്കുന്ന നിത്യജീവിത യഥാര്‍ത്ഥ്യത്തിന്.\nഇതെഴുതുന്ന ആളിനു സ്റ്റീവിസ്മിത്തിന്റെ കാവ്യങ്ങള് ഏറെയിഷ്ടമാണ്. ഒന്നു കേട്ടാലും:\nAn old man of seventy three\nA girl with t. b.\nIt was wartime, and over head\nThe Germans were making a\nParticularly heavy raid on Hampstead\nOh my bride,my bride.\n[ഞാനോര്‍മ്മിക്കുന്നു. അതെന്റെ പ്രഥമരാത്രിയായിരുന്നു. ഞാന് എഴുപത്തിമൂന്നു വയസ്സായ കിഴവന്. ക്ഷയം പിടിച്ച നവനധുവുമായി ഞാന് കിടന്നു. യുദ്ധകാലം. ഹാംപ്സ്റ്റിഡില് ജര്‍മ്മന്‍കാര് കനത്ത ആക്രമണം നടത്തുന്നു. (അവള് ചോദിച്ച) ഹാരി, ആ വിമാനങ്ങള് കൂട്ടിമുട്ടാറുണ്ടോ? ഓമനേ അതൊരിക്കലും സംഭവിച്ചിട്ടില്ല.]\nപെരുങ്കുടലില്‍നിന്നു തള്ളിനില്ക്കുന്ന ഒരു ട്യൂബാണ് അപ്പെന്‍ഡിക്സ് (Vermi form appendix). മനുഷ്യന്റെ പരിണാത്മകമായ ചിത്രത്തില് അത് നിഷ്പ്രയോജനമായി ഭവിച്ചു. ഒരു കാലത്തു പ്രയോജനമുണ്ടായിരുന്നിരിക്കാം. ഉച്ചരിത വസ്തുക്കള് അതില് അടിഞ്ഞുകൂടുമ്പോള് രോഗമുണ്ടാകുന്നു. വല്ലാത്ത വേദന. ഛര്‍ദ്ദി, പനി ഇവ ലക്ഷണങ്ങള്. രക്തത്തിലെ ശ്വേതാണുക്കള്‍ക്കും വര്‍ദ്ധനയുണ്ടാകും. രോഗമെന്തെന്ന് അറിയാതെ വയറിളക്കിയാല് അപ്പെന്‍ഡിക്സ് പൊട്ടും. അതു മാരകവുമാണ്. ഇതുപോലെ വ്യര്‍ത്ഥവസ്തുക്കള് പലപ്പോഴും മരണത്തിനു കാരണമായിഭവിക്കാറുണ്ട്. ഒരു വസ്തു, ചന്ദ്രിക ആഴ്ചപ്പതിപ്പില് ബി. ബാലാനന്ദന് എഴുതിയ ചിരുതയുടെ കാലം’ എന്ന കഥയാണ്. ചിരുതയ്ക്കു കുട്ടിയെ സ്ക്കൂളില് ചേര്‍ക്കാന് ജാതി സര്‍ട്ടിഫിക്കറ്റ് വേണം. ചിരുത താണ ജാതിയില്‍പെട്ടവള്. അവളുടെ ഭര്‍ത്താവ് വേറൊരു ജാതിക്കാരന്. അതുകൊണ്ട് സര്‍ട്ടിഫിക്കറ്റ് കിട്ടുന്നില്ല. അവള് സങ്കടപ്പെടുന്നു. ബാലിശമായ ഇക്കഥയില് അതില്ല. ഇതില്ല എന്നുമറ്റും പറയേണ്ടതില്ല. അപ്പെന്‍ഡിക്സ് നീര്‍ക്കൊണ്ടിരിക്കുമ്പോള് എനിമയും കൊടുത്തുകൂടാ. മര്‍ദ്ദംകൊണ്ട് അത് പൊട്ടും. അതിനാല് വിമര്‍ശനമെന്ന എനിമയും ഇവിടെ ആവശ്യമില്ല. കുഷ്ഠം, പ്ലേഗ് ഇവയൊക്കെ ആവര്‍ത്തിച്ചുവന്നുകൊണ്ടിരിക്കും. ഇതേ രീതിയിലുള്ള കഥകള്‍ക്കും ആവര്‍ത്തന സ്വഭാവമുണ്ട്. സഹിക്കുകയല്ലാതെ വേറെ മാര്‍ഗ്ഗമില്ല.\nബതായിയുടെ (George Bataille) The story of the Eye എന്ന പോര്‍ണോഗ്രഫിക് — സറീയലിസ്റ്റിക് നോവല് വായിച്ചുകഴിഞ്ഞപ്പോഴാണ് സൂസന് സൊണ്‍ടാഗ് മുന്‍പെഴുതിയതും അതില് എടുത്തു ചേര്‍ത്തിരിക്കുന്നതുമായ അത്യുജ്ജ്വലമായ പ്രബന്ധം കണ്ടത്. അതില്, Pauline Reage എന്ന കള്ളപ്പേരില് ഒരു സ്ത്രീതന്നെ എഴുതിയിരിക്കാനിടയുള്ള Story of the Eye എന്ന പോര്‍ണോഗ്രാഫിക് നോവലിന്റെ വിമര്‍ശനമുണ്ട്. സൊണ്‍ടാഗ് വിശദമായിത്തന്നെ അതിനെക്കുറിച്ച് എഴുതിയിരിക്കുന്നു. ഹാരോള്‍ഡ് പിന്‍റര് “A remarkable piece of work” എന്നും ഗ്രേയം ഗ്രീന് “A rare thing,apornographic book well written and withoutatrace of obscenity” എന്നും വാഴ്ത്തിയ ഇ നോവല് വായിക്കണമെന്ന് എനിക്ക് ആഗ്രഹമുണ്ടായി. അടുത്തകാലത്ത് എനിക്കതുകിട്ടി. വായിച്ചു. ‘ഒ’ എന്ന തരുണിയുടെ ഇച്ഛാശക്തിയെ അടിച്ചമര്‍ത്തുന്നതാണ് ഇതിലെ കഥ. അവളുടെ മനസ്സിനെയും അതിന്റെ സങ്കീര്‍ണ്ണതകളെയും അനായാസമായി ഇവിടെ അനാവരണം ചെയ്യുന്നു. സാഡിസം, മസോക്കിസം ഇവ നല്കുന്ന ആഹ്ളാദത്തില് തല്‍പരരായ കുറെയാളുകള് ‘ഒ’യെ പീഡിപ്പിക്കുന്ന ചിത്രമാണ് ഇതില് പ്രധാനമായും ഉള്ളത്. പല കാമുകന്മാര്‍ക്കും അവള് വിധേയയാകുന്നു. സ്ത്രീകളുടെ സ്വവര്‍ഗ്ഗരതിയില്‍നിന്നും അവള് മോചനം നേടിയിട്ടില്ല. അവസാനമായി ഒരു കഥാപാത്രം അവളോടു പറയുന്നു. “You are free now... You have the diamonds, You can go home” ‘ഒ’ നിലവിളിച്ചില്ല. മറുപടിയും നല്കിയില്ല. അപ്പോള് ആ കഥാപാത്രം വീണ്ടും പറയുകയായി: But if you prefer you can stay on here. സ്പാനിഷ് ഫിലിം ഡയറക്ടര് ലൂയീസ് ബൂന്‍യൂയിലിന്റെ (Bunuel ‘L’ Age d’or എന്ന ചലചിത്രത്തോടു സാദൃശ്യമുള്ള കൃതിയാണ് story of O എന്നു സൊണ്‍ടാഗ് എഴുതുന്നു. ഇതൊക്കെ വായിച്ചാല് സെക്സിനെ കലയാക്കി മാറ്റുന്ന രീതി നമുക്കു മനസ്സില്ലാക്കാവുന്നതാണ്.\nവിനു കഠാരത്തിന്റെ മൂര്‍ച്ച\nഎന്നു ഡോക്ടര് ചാഴിക്കാടന്റെ കാവ്യം ദീപിക ആഴ്ചപ്പതിപ്പില്. ശൈത്യത്തിന്റെ സ്വഭാവമറിയണമെങ്കില് ചൂടിന്റെ തീക്ഷ്ണത നാമറിഞ്ഞേ പറ്റൂ.അതു രണ്ടും ഗ്രഹിപ്പിക്കുന്നു കവി.\nനിദാഘംവരട്ടിയ പൂഴിമണ്ണില്, നദി\nകൂലം തകര്‍ത്തെന്നോ പാഞ്ഞസ്മരണകള്\nപാടുകള് വീഴ്ത്തിയ മണ്‍തിട്ടയില് ഏതോ\nവിഭ്രാന്ത വിസ്മൃതി പൂകിക്കിടന്നു ഞാന്”\nഎന്ന് ദേവി ആലപ്പുഴ മാമാങ്കം വാരികയില്. അങ്ങനെ കിടന്ന സമയത്തായിരിക്കണം ശ്രീമതി ഈ വരികള് കുറിച്ചത്.\nക്ഷണിക്കപ്പെടാതെ പന്തലില് കയറിയിരുന്ന് ഉണ്ടതിന് ഒരു ബാലന് അപമാനിതനായി. കാലം കഴിഞ്ഞ് അയാളൊരു പ്രമാണിയാകുന്നു. അപമാനിച്ച മുതലാളിനടത്തുന്ന “ഊട്ടി’നെ ക്കുറിച്ചു റിപ്പോര്‍ട്ട് ചെയ്യാന് അയാളെത്തുന്നു. ഇതാണ് കെ. കവിത തരംഗിണി വാരികയിലെഴുതിയ ‘ഊട്ട്’ എന്ന കഥയുടെ സാരം. ഇക്കഥയില് കണ്ണീരുണ്ടോ? ഇല്ല. യാതനയുണ്ടോ? ഇല്ല. പിന്നെന്തുണ്ട്? എനിക്കറിഞ്ഞുകൂടാ.\nമൂല്യരഹിതങ്ങളായ വസ്തുക്കളും മൂല്യങ്ങളെ നിരാകരിക്കുന്ന ആളുകളും നിറഞ്ഞ ഈ ലോകത്തു പ്രവാസദുഃഖം അനുഭവിക്കുന്ന കവികള് ഏറെയുണ്ട്. അവരില് വൈലോപ്പിള്ളി ശ്രീധരമേനോനു സുപ്രധാനമായ സ്ഥാനമാണുള്ളത്. വേദനിപ്പിക്കുന്ന, ഭയപ്പെടുത്തുന്ന, നിഗ്രഹിക്കുന്ന ഈ ലോകത്തെ കലയുടെ സ്ഫടികമന്ദിരത്തില് കയറിനിന്നു കൊണ്ട് അദ്ദേഹം ആക്രമിക്കുന്നു. ഇങ്ങനെയുള്ള കവികളുള്ളതുകൊണ്ടു മാത്രമാണ് നമ്മള് ഇവിടെ ജീവിച്ചുപോകുന്നത്. ഇല്ലെങ്കില് എന്നേ നമ്മള് മരിച്ചുപോകുമായിരുന്നു. വൈലോപ്പിള്ളി എന്ന അനുഗൃഹീതനായ കവി നൃശംസതയേയും അന്ധകാരത്തേയും ആക്രമിച്ച് ആ രണ്ടിന്റെയും തീക്ഷ്ണത കുറയ്ക്കുന്നു. അദ്ദേഹത്തിനു ധന്യവാദം.\nഇന്നലെ വൈകുന്നേരം അഞ്ചുമണിക്കു ലോംഗോവാള് വെടിയേറ്റു മരിച്ചു എന്ന വാര്‍ത്ത ഇന്നത്തെ ദിനപത്രത്തില് കണ്ടതിനു ശേഷമാണ് ദുഃഖം നിയന്ത്രിച്ച്, ഞെട്ടല് മറച്ച് ഞാന് വൈലോപ്പിള്ളിയുടെ ‘കൃഷ്ണമൃഗങ്ങള്’ എന്ന കാലിക പ്രാധാന്യമുള്ള കാവ്യം വായിച്ചത്. ക്രാന്തദര്‍ശിയാണ് കവി എന്ന ചൊല്ല് പ്രതിപദം പ്രത്യക്ഷരം ശരിയാണെന്നു ഗ്രഹിക്കുകയും ചെയ്തു. ആ കൃഷ്ണമൃഗങ്ങളെ കാണാന് വായനക്കാര്‍ക്കു കൗതുകമില്ലേ? എങ്കില് കാണൂ.\nഅല്പം പിരിഞ്ഞു കൂര്‍ത്തുള്ളകൊമ്പാല് ദര\nഉല്പല കഡ്മളംപോലെഴും മോന്തയി-\nലല്പമാം മഞ്ഞുപോല് വേർപ്പണിഞ്ഞും\nകോമളഗാത്രികള് കണ്ടു കൊതിക്കുന്ന\nഇങ്ങനെ അവ മൃഗശാലയില് കഴിഞ്ഞുകൂടുമ്പോള് കമ്പിവേലി കടന്നുചെന്നു നായ്ക്കള് നാലെണ്ണത്തിനെ കടിച്ചുതിന്നു. തീവ്രവേദന സഹിക്കാനാവാതെ രണ്ടെണ്ണം കമ്പിയില് തലതല്ലി ആത്മഹത്യ ചെയ്തു. രണ്ടുമാസം കഴിഞ്ഞപ്പോള് വീണ്ടും രണ്ടു കൃഷ്ണമൃഗങ്ങളെ കൊണ്ടുവന്നു. അവയില് ഒന്നിനെ പട്ടി തിന്നു. മറ്റേത് തലതല്ലി മരിച്ചു. കവി കാവ്യം അവസാനിപ്പിക്കുകയാണ്:\nസാമാന്യമായതിനെ സവിശേഷമായതു സൂചിപ്പിക്കുമ്പോള് അതു സിംബലായി മാറുന്നു. ആ സിംബല് - പ്രതിരൂപം - അവ്യക്തമല്ല. വ്യക്തമാണ്. കൃഷ്ണമൃഗങ്ങളെപ്പോലുള്ള നല്ല മനുഷ്യരെ നശിപ്പിക്കുന്ന സംഹാരാത്മകശക്തിയെ കവി ശ്വാനന്മാരിലൂടെ അഭിവ്യജ്ഞിപ്പിക്കുന്നു. നൃശംസതയെ അതിന്റെ ആഴത്തോളം ചെന്നുനോക്കുന്ന ഈ കാവ്യം ഈ കാലയളവിലെ സുശക്തമായ കാവ്യമാണ് (കാവ്യം മാതൃഭൂമി ഓണപ്പതിപ്പില്).\nഗര്‍ഭിണിയായ ലക്ചറർ ലീവില് പോകുന്നതിനു മുന്‍പ് കുട്ടികളെ പഠിപ്പിക്കുന്നതിനെക്കുറിച്ച് എന്നോട്: “സാര്, ശാകുന്തളം കഴിഞ്ഞിട്ടു പോരേ ‘കുമാരസംഭവം?’ ” ഞാന്; “വേണ്ട. കുമാരസംഭവം കഴിഞ്ഞിട്ടു മതി ശാകുന്തളം.”\nRetrieved from "http://ml.sayahna.org/index.php?title=സാഹിത്യവാരഫലം_1985_09_08&oldid=15144"


ഈ സ്തോത്രം ജപിച്ചാൽ സർവ്വ ഫലസിദ്ധി - Sreyas Jyothisha Kendram\nroot December 27, 2021 December 27, 2021\nഹൈന്ദവ വിശ്വാസ പ്രകാരം ത്രിമൂർത്തികളിൽ ഒന്നായ മഹാവിഷ്ണു സംരക്ഷകനായാണ് സങ്കല്പിക്കപ്പെടുന്നത്. വിഷ്ണു എന്ന വാക്കിനർഥം വ്യാപിക്കുക എന്നാണ്. സർവവ്യാപിയാണ് ഭഗവാൻ. ഒരു പരിധികളില്ലാതെ സർവതിലും വ്യാപിക്കുന്ന പരമചൈതന്യത്തെയാണ് മഹാവിഷ്ണു സ്വരൂപമെന്ന് പറയപ്പെടുന്നത് . തൂണിലും തുരുമ്പിലും ഭഗവാൻ കുടികൊള്ളുന്നു എന്ന് പ്രഹ്ളാദന്റെ കഥയിൽ നിന്നു തന്നെ വ്യക്തമാക്കപ്പെടുന്നു.\nനിത്യവും രാവിലെയും വൈകിട്ടും നിലവിളക്ക് കൊളുത്തി ലക്ഷ്മീസമേതനായ ഭഗവാൻ മഹാവിഷ്ണുവിനെ ഭജിക്കുന്നതിലൂടെ സർവ ആധിയും വ്യാധിയും ഒഴിഞ്ഞുപോകും എന്നാണ് പറയപ്പെടുന്നത്. നിത്യവും ഭജിക്കാൻ സാധിക്കാത്തവർക്ക് മഹാവിഷ്ണുവിന് പ്രധാനമായ വ്യാഴാഴ്ചകളിൽ മാത്രമായും ജപിക്കാവുന്നതാണ്. 108 തവണ ജപിക്കുന്നതാണ് ഉത്തമം.\nനിത്യവും കുറഞ്ഞത്4തവണയെങ്കിലും ഭക്തിയോടെ ജപിക്കുന്നത് അതീവ ഫലദായകമാണ്. പ്രഭാതത്തിലോ പ്രദോഷത്തിലോ നിത്യവും ഭജിച്ചു പോന്നാൽ കലിദോഷങ്ങൾ അകലും.പ്രതിബന്ധങ്ങളെ അഭിമുഖീകരിക്കാനുള്ള മനോധൈര്യം ഉണ്ടാകുകയും ജീവിത വിജയം പ്രാപ്തമാകുകയും ചെയ്യും.\nഭഗവൽ സ്വരൂപം വർണിക്കുന്ന വിഷ്ണു സ്തോത്രം ആണ് ഇതിൽ പ്രധാനം. അർഥം മനസ്സിലാക്കി ഭഗവദ് രൂപം മനസ്സിൽ സങ്കൽപിച്ച് ഭക്തിപൂർവം ജപിക്കുക. നിത്യവും കൃത്യനേരം പാലിച്ചുകൊണ്ട് ജപിക്കുന്നത് സവിശേഷഫലദായകമാണ്.\n‘ശാന്താകാരം ഭുജഗശയനം പത്മനാഭം സുരേശം\nവന്ദേ വിഷ്ണും ഭവഭയഹരം സർവലോകൈകനാഥം’\nശാന്തമായ ആകാരത്തോടുകൂടിയവനും സർപ്പത്തിന്റെ പുറത്തു ശയിക്കുന്നവനും നാഭിയിൽ താമരപ്പൂ ഉള്ളവനും ദേവന്മാരുടെ ഈശ്വരനും ലോകത്തിനു ആധാരമായിരിക്കുന്നവനും ആകാശത്തിനു തുല്യനും മേഘവർണമുള്ളവനും ശുഭമായ അവയവങ്ങളോടു കൂടിയവനും ലക്ഷ്മീ ദേവിയുടെ ഭർത്താവായവനും താമരയിതള്‍പോലെയുള്ള കണ്ണുകളുള്ളവനും യോഗിവര്യന്മാരുടെ ഹൃദയത്തിൽ ധ്യാനത്താൽ ഗമിക്കുന്നവനും അഹങ്കാരത്തെയും ഭയത്തെയും ഇല്ലാതാക്കുന്നവനും സർവലോകത്തിനും നാഥനുമായ ഭഗവാൻ മഹാവിഷ്ണുവിനെ ഞാന് വന്ദിക്കുന്നു.


നാർകോട്ടിക് ജിഹാദും ലൗ ജിഹാദും ഉണ്ടോയെന്ന് മുഖ്യമന്ത്രി പറയണമെന്ന് മുസ്ലിം ലീഗ് നേതാവ് എം.കെ. മുനീർ - Media Malayalam (മീഡിയ മലയാളം)\nനാർകോട്ടിക് ജിഹാദും ലൗ ജിഹാദും ഉണ്ടോയെന്ന് മുഖ്യമന്ത്രി പറയണമെന്ന് മുസ്ലിം ലീഗ് നേതാവ് എം.കെ. മുനീർ\nകോഴിക്കോട്: നാർകോട്ടിക് ജിഹാദും ലൗ ജിഹാദും ഉണ്ടോയെന്ന് മുഖ്യമന്ത്രി പറയണമെന്ന് മുസ്ലിം ലീഗ് നേതാവ് എം.കെ. മുനീർ. ക്യാമ്പസിൽ തീവ്രവാദം വളർത്തുന്നുണ്ടെന്ന സി.പി.എം. റിപ്പോർട്ടിലും മുഖ്യമന്ത്രിയുടെ നിലപാട് അറിയേണ്ടതുണ്ട്. ഏത് ക്യാമ്പസിലാണെന്നും ഇതിന് തെളിവ് വേണമെന്നും അദ്ദേഹം ആവശ്യപ്പെട്ടു.\nതീവ്രവാദ ഗ്രൂപ്പുണ്ടെങ്കിൽ അതിനെ ചെറുക്കാൻ ലീഗ് ഒപ്പം നിൽക്കുമെന്നും എം.കെ. മുനീർ പറഞ്ഞു. ആര് തീവ്രവാദ പ്രവർത്തനം നടത്തി എന്നുള്ളത് ആഭ്യന്തരം കൂടി കൈകാര്യം ചെയ്യുന്ന മുഖ്യമന്ത്രി ഈ ലോകത്തോട് പറയണം. കാരണം ആ തീവ്രവാദത്തെ എതിർക്കുന്നതിനും ഇല്ലാതാക്കുന്നതിനുമായി പരിശ്രമിക്കുന്ന പ്രസ്ഥാനമാണ് ലീഗ്. അങ്ങനെ എവിടെയെങ്കിലും ഉണ്ടെങ്കിൽ ഞങ്ങൾ കൂടി അത് തടയാൻ സഹായിക്കുമല്ലോ. ഏതെങ്കിലും പ്രഫഷണൽ കോളജിൽ അത്തരം കാര്യമുണ്ടെങ്കിൽ പറയണം.\nഗവൺമെന്റിന്റെ കൂടെ നിന്ന് അതിനെ തുരത്തുന്നതിന് വേണ്ടി ലീഗ് കൂടെയുണ്ടാകും. അത് പറയാതെ ഒളിപ്പിച്ചുവെച്ചുകൊണ്ട് ചില കാര്യങ്ങൾ പറയുമ്പോൾ അത് സാമുദായിക സ്പർധ ഉണ്ടാക്കാൻ മാത്രമേ സഹായിക്കൂ. സമുദായങ്ങളെ ഒന്നിച്ചുനിർത്തേണ്ടവർ, അവരെ ഭിന്നിപ്പിച്ച് രാഷ്ട്രീയലാഭമുണ്ടാക്കാൻ ശ്രമിക്കുന്നത് കേരളത്തിന് എത്രമാത്രം ഗുണകരമാണെന്നത് പരിശോധിക്കേണ്ടതുണ്ട്- മുനീർ പറഞ്ഞു\nMuslim League leader M.K.\nPrevious articleകരസേനയുടെ ഹെലികോപ്റ്റർ ജമ്മു കശ്മീരിൽ തകർന്ന് വീണു\nNext articleബൈക്കിന്റെ രേഖകൾ ആവശ്യപ്പെട്ട് യുവാവിനെ ക്രൂരമായി മർദ്ദിച്ച എസ്‌ഐയ്‌ക്ക് സസ്‌പെൻഷൻ


നാഗ്പൂര് സന്ദര്‍ശനം; രാഹുലിന്റെ ഇഫ്താറിലേക്ക് പ്രണബിന് ക്ഷണമില്ല – Chandrika Daily\nBy chandrika Monday June 11, 2018 16:30 pm\nനാഗ്പൂര് സന്ദര്‍ശനം; രാഹുലിന്റെ ഇഫ്താറിലേക്ക് പ്രണബിന് ക്ഷണമില്ല\nന്യൂഡല്‍ഹി:മുന് രാഷ്ട്രപതിയും കോണ്‍ഗ്രസ് നേതാവുമായിരുന്ന പ്രണബ് കുമാര് മുഖര്‍ജിക്ക് കോണ്‍ഗ്രസ് അധ്യക്ഷന് രാഹുല് ഗാന്ധി നടത്തുന്ന ഇഫ്താര് പാര്‍ട്ടിയിലേക്ക് ക്ഷണമില്ല. പ്രമുഖ വ്യക്തികളെ ക്ഷണിച്ച വിരുന്നിലേക്ക് ഡല്‍ഹി…\nന്യൂഡല്‍ഹി:മുന് രാഷ്ട്രപതിയും കോണ്‍ഗ്രസ് നേതാവുമായിരുന്ന പ്രണബ് കുമാര് മുഖര്‍ജിക്ക് കോണ്‍ഗ്രസ് അധ്യക്ഷന് രാഹുല് ഗാന്ധി നടത്തുന്ന ഇഫ്താര് പാര്‍ട്ടിയിലേക്ക് ക്ഷണമില്ല. പ്രമുഖ വ്യക്തികളെ ക്ഷണിച്ച വിരുന്നിലേക്ക് ഡല്‍ഹി മുഖ്യമന്ത്രി അരവിന്ദ് കെജ്രിവാളിനും പ്രണബിനും ക്ഷണമില്ലെന്നാണ് സീ ന്യൂസ് റിപ്പോര്‍ട്ട് ചെയ്യുന്നത്.\nഡല്‍ഹിയിലെ താജ് പാലസ് ഹോട്ടലിലാണ് ഇഫ്താര് വിരുന്നൊരുക്കിയിരിക്കുന്നത്. ഇവിടേക്ക് പ്രമുഖ വ്യക്തികളെ ക്ഷണിച്ചിട്ടുണ്ട്. എന്നാല് പ്രണബിനും കെജ്രിവാളിനും ക്ഷണമില്ല.\nനേരത്തെ, ആര്.എസ്.എസ് ആസ്ഥാനത്ത് സന്ദര്‍ശനം നടത്തിയ പ്രണബ് കുമാര് മുഖര്‍ജിയുടെ നടപടിയെ കോണ്‍ഗ്രസ് എതിര്‍ത്തിരുന്നു. മുതിര്‍ന്ന കോണ്‍ഗ്രസ് നേതാക്കള് വിമര്‍ശനം ഉന്നയിച്ചെങ്കിലും രാഹുല്‍ഗാന്ധിയും സോണിയാ ഗാന്ധിയും പ്രതികരിച്ചിരുന്നില്ല. പിന്നീട് സോണിയയുടെ വിശ്വസ്തനായ അഹമ്മദ് പട്ടേലിന്റെ പ്രതികരണം പുറത്തുവന്നിരുന്നു. പ്രണബില് നിന്ന് ഇങ്ങനെ പ്രതീക്ഷിച്ചില്ലെന്നായിരുന്നു പട്ടേലിന്റെ പ്രതികരണം. ഇത് സോണിയയുടെ പ്രതികരണമായാണ് രാഷ്ട്രീയ നിരീക്ഷകര് വിലയിരുത്തുന്നത്. തുടര്‍ന്നാണ് ഇഫ്താര് വിരുന്നില് നിന്നൊഴിവാക്കിയ വാര്‍ത്ത പുറത്തുവരുന്നത്. പ്രണബ് കുമാര് മുഖര്‍ജി അടുത്ത പ്രധാനമന്ത്രിയായേക്കുമെന്നും ശിവസേന പ്രഖ്യാപിച്ചിരുന്നു.\nCategories: Culture, More, Views Tags: narendra modi, pranab mukerjee, rahul gandhi